
CAP. I 


BALUL MASCAT 


Prin ferestrele larg deschise ale palatului vice-regelui, 
concertul de mandoline şi chitare tulbura liniştea nopţii. 

Piaţa, care, cu câteva minute mai înainte, era pustie şi pe 
deasupra căreia pluteau numai câteva păsări de pradă în căutare 
de hrană, se populă subit. Mai bine de cinci sute de persoane se 
adunară în Piazza Reale privind neosteniţi spre ferestrele 
luminate. 

Ce serbări să fi fost acestea care turburau liniştea din Vera 
Cruz, capitala Noii Spanii? Festivităţile la palatul vice-regelui erau 
foarte rare şi trebuia să fie un eveniment excepţional ca să se 
adune în locul acesta neprielnic al coastei mexicane, cei mai 
faimoşi reprezentanţi ai vechei aristocrații iberice. 

Indiscreţia câtorva soldaţi care stăteau de gardă satisfăcu 
curând curiozitatea populară: don Guiterez de Aranjua, vice- 
regele, dădea un bal mascat pentru sărbătorirea primei victorii a 
lui don Jago Acostel, numit general al galioanelor în locul 
nefericitului don Guzman Cipriano, care-şi găsise o moarte 
glorioasă în cursul nefericitei bătălii navale de la Santarem, în 
timpul căreia corsarii distruseră complet o armada spaniolă. 

Navele lui don Jago stăteau de pază, înfruntând elementele 
naturii adesea dezlănţuite în golful Mexicului şi în marea 
Caraibelor, dar neaventurându-se niciodată în apropiere de 
Hispaniola sau Jamaica, pe care corsarii Franţei şi Angliei le 
aleseseră drept domiciliu. In ciuda acestei politice defensive, 
reuşise să pună mâna, cu două luni mai înainte, în cursul unei 
grele lupte pe Montbar, Distrugătorul, unul dintre „Fraţii 
Ţărmului”, atunci când acesta aflându-se pe bordul bricului său 
„Neînvinsul” se pregătea să debarce pentru a prăda Merida, de 
pe coasta Yucatanului. 


Bucuria nu mai cunoscuse margini la Vera Cruz când faimosul 
pirat fusese adus încătuşat la bordul galionului San Jago. 
Intovărăşit de câţiva corsari, prizonieri ca şi el. Montbar nu-şi 
datora viaţa decât numeroasei escorte care-l apără împotriva 
unei mulţimi înnebunite... De atunci nu se mai auzi nimic despre 
soarta Fratelui Ţărmului... Unii spuneau că vice-regele pe care 
nu-l prea interesa o execuţie capitală, pregătise duşmanului său 
o soartă cu mult mai înspăimântătoare şi mulţi dintre ei şuşoteau 
că Montbar fusese trimis să muncească în minele, din interior 
alături de sclavii negri şi indieni... Faimosul corsar al mărilor 
Caraibelor nu mai periclita cu nimic puterea spaniole... Ceilalţi 
şefi ai piraţilor nu reacţionaseră deloc, spre marea mirare a 
duşmanilor lor. Nicolas Uraganul, Olonezul şi Morgan, care 
străbăteau în mod obişnuit golful Mexicului, păreau că se 
dezinteresează cu totul de nefericitul lor tovarăş. Fără îndoială, 
se gândeau spaniolii, nu le era neplăcut să fi scăpat de un rival 
periculos. 

In orice caz, capturarea acestui faimos pirat determinase pe 
vice-rege să dea acest bal mascat. 

In mulţime, se produse subit o fremătare. O caleaşcă mai 
bogat împodobită decât toate celelalte îşi făcuse apariţia. Doi 
valeţi în livrele superbe care stăteau la spatele caleştii săriră 
imediat de la înălţimea scăunelelor lor şi se grăbiră să deschidă 
portierele echipajului. 

— E don Cristobal de Elcobar! strigară mai mulţi dintre cei de 
faţă. 

Un murmur străbătu atunci mulţimea şi ici şi colo se auziră 
chiar cuvinte mai aspre. Don Cristobal de Elcobar era departe de 
a fi iubit şi prețuit de supuşii Majestății Sale Catolice de prin 
meleagurile acestea depărtate. Nepot al vice-regelui, nu-şi 
datora strălucita sa situaţie decât influenţei lui don Guiterez de 
Aranjua... Leneş, jucător, crud, se purta ca un adevărat despot 
cu soldaţii care se aflau sub ordinele sale şi cu numeroşii săi 
sclavi... Se spunea că în castelul său de la Medelin, se distra 
punând să fie chinuiţi nenorociţii caraibi. 

La ivirea gentilomului atât de temut, curioşii, se dădură înapoi 
şi nu fu nevoie de insistența soldaţilor spre a-i face să lase locul 
liber. Numai un mic indian de vreo cinci ani, rătăcit în mijlocul 
mulţimii, rămase din întâmplare în apropierea portierei, privind 
cu ochi împăienjeniţi la podoabele de aur ale caleştii. Coborând 
grabnic treptele scării palatului un valet voi să-l dea de o parte, 


dar n-avu vreme: îmbrăcat într-un minunat costum de toreador, 
cu faţa acoperită de o mască neagră, don Cristobal de Elcobar 
sărise tocmai din trăsură. Ochii săi, strălucind ca doi tăciuni se 
opriră asupra celor de faţă. Observând apoi copilul încântat care- 
| privea surâzător. Îl izbi brutal cu piciorul şi micuțul se rostogoli 
sub roţile trăsurii. 

Din mulţime, se auziră strigăte de spaimă. Cei doi valeţi se 
urcaseră înapoi alături de vizitiu, care agitându-şi biciul tocmai 
voia să pornească caii. Copilul părea pierdut fără scăpare, iar 
mama sa scotea strigăte pătrunzătoare încercând zadarnic să se 
strecoare prin rândurile soldaţilor indiferenți, când un bărbat 
străbătu mulţimea şi dând cu o lovitură de pe parte pe unul 
dintre soldaţi, se repezi spre nefericitul copil care zăcea la 
pământ. 

Repede ca fulgerul, necunoscutul se plecă şi apucându-l pe 
micul indigen îl trase lângă el chiar în clipa în care roata grea a 
caleştii l-ar fi zdrobit... Din mulţimea temătoare din jur se auziră 
strigăte de bucurie. Fără să pară câtuşi de puţin emoţionat, omul 
dădu înapoi copilul indienei. Soldaţii se pregăteau tocmai să-l 
forţeze pe îndrăzneţ să reintre în rândurile curioşilor împingându- 
| cu halebardele lor. Don Cristobal asistase, beat de furie, la 
incidentul acesta şi ducea tocmai mâna la garda spadei sale, 
atunci când noul sosit se adresă unui alferez, în cel mai curat 
accent spaniol: 

— M-ai îndatora foarte mult, senor, spuse el, dacă mi-ai da 
posibilitatea să trec. Sunt invitat pentru astă-seară împreună cu 
alţi doi caballeros dintre prietenii mei la serbarea vice-regelui. 

Ofiţerul se opri intrigat şi-l privi pe individ încercând să-l 
identifice... Nu avu însă nici un succes, căci necunoscutul, era 
învelit într-un lung zarape şi purta o pălărie cu boruri largi. O 
mască roşie îi ascundea trăsăturile, iar ochii săi de un albastru ca 
oţelul îl priveau straniu pe omul căruia i se adresase. Acesta din 
urmă, intimidat în oarecare măsură de atitudinea misteriosului 
personaj, era tocmai pe cale să-i lase drumul liber, când don 
Cristobal de Elcobar care asistase la discuţie interveni pe 
neaşteptate: 

— Cine ne garantează, spuse el, că vorbele acestui caballero 
sunt adevărate? Din moment ce vrea să intre în palatul vice- 
regelui, să ne arate scrisoarea care fără îndoială că i-a fost 
adresată. Altfel le-ar fi tot atât de uşor să intre aici şi ucigaşilor 
ca şi gentilomilor. 


Fără să pară intimidat, necunoscutul se mulţumi să întindă 
numai mâna şi să arate nepotului viceregelui un inel care-i 
împodobea degetul inelar. Privind bijuteria la lumina unei torţe, 
don Cristobal tresări. 

— Blazonul lui don Manuel Duce de Chalco! exclamă el. 

Surâzând apoi forţat, spuse: 

— Poftim, senor caballero, ducele de Chalco este totdeauna 
binevenit la vice-rege... 

Fără să răspundă, necunoscutul se întoarse spre mulţime şi 
ridicând braţul drept strigă: 

— Amigos! Este timp să intrăm la bal. 

leşind din rândurile mulţimii, doi indivizi îmbrăcaţi la fel cu 
interlocutorul lui don Cristobal se iviră în capul scărilor. Primul 
dintre ei care era de talie mijlocie, se sprijinea de mânerul 
spadei. Cel de al doilea, un adevărat colos atrăgea atenţia 
tuturor. In timp ce tovarăşul lor, precedat de nepotul vice-regelui 
intra în palat, cei doi oameni se grăbiră să-l urmeze înveliţi în 
zarapeurile lor lungi. Vestibulul era luminat de o sută de 
lumânări, iar mulţimea se înghesuia, în saloanele lui don Guiterez 
de Aranjua. 

In timp ce valeţii se grăbeau să ia mantia şi pălăria 
toreadorului, omul cu masca roşie se opri şi se întoarse spre 
prietenii săi care se grăbiră să se apropie. Profitând de faptul că 
servitorii îşi vedeau de treburile lor şi nu-i dădeau atenţie, 
necunoscutul se întoarse spre camarazii săi şi le spuse într-o 
franceză curgătoare: 

— Şi mai ales luaţi bine seama fraţilor, căci cea mai mică 
imprudenţă ne-ar putea trăda. Ştiţi bine în ce scop am venit la 
Vera Cruz, nu uitaţi... de îndemânarea noastră depinde viaţa sa! 

— Vom fi muţi ca mormântul! spusa cel mai mic dintre cei doi, 
în timp ce vecinul său, colosul, scoase un mormăit semnificativ. 

Liniştit, necunoscutul se îndreptă atunci spre greaua draperie 
care despărţea vestibulul de salon. 

Spectacolul, pe care-l oferea această adunare era, cu drept 
cuvânt, măreț. In saloanele vice-regelui se aflau mai bine de trei 
sute de persoane, care purtau măşti şi costume dintre cele mai 
deosebite. 

Dar adunarea aceasta strălucitoare părea să nu atragă prea 
mult atenţia omului cu masca roşie şi a celor doi tovarăşi ai săi... 
El urmărea mai ales privirile toreadorului cu care se întâlnise atât 
de pe neaşteptate în capul scărilor palatului... 


Străbătând în grabă grupurile de invitaţi pe care nu-i putea 
recunoaşte din cauza deghizării lor, don Cristobal se dusese 
drept spre un bărbat înalt, travestit în doge, în timp ce lângă el, 
minunat îmbrăcată în mătase mov, o tânără senora mascată 
prezenta o încântătoare venețiană. 

Toreadorul şi Dogele se salutară şi-şi spuseră câteva cuvinte, 
după care nepotul vice-regelui se înclină galant în faţa 
veneţienei, sărutându-i respectuos mâna. Era oare o iluzie? Celor 
trei necunoscuţi li se păru că senora avusese un gest de 
dezgust... 

— Nu mai are nici un rost să stăm la îndoială! Riscăm totul pe 
o carte! şopti primul necunoscut. 

— Suntem gata să mergem cu tine şi în iad, dacă va fi nevoie! 
spuse cel de al doilea în timp ce colosul dădea din cap. 

— Inainte atunci şi Domnul să ne aibe în paza Lui! spuse acela 
care părea să fie şeful. 

Se îndreptară hotărât spre valeţii care le luară mantalele de 
pe umeri. 

Dansatorii se opriră atunci ca prin vrajă. Date de o parte de 
mâini puternice, draperiile de la intrare se deschiseră... Trei noi 
invitaţi mascaţi intrară în salon... Purtau costumul şefilor de 
pirați. 


CAP. II 


CEI TREI NECUNOSCUȚI 


La vederea siluetelor de „ladrones” atât de temuţi, unele 
dintre dansatoare scoseseră strigăte de spaimă, în timp ce 
cavalerii lor duseră mâinile la garda spadelor. Cei trei 
necunoscuţi nu păreau însă animați de intenţii agresive şi foarte 
curând femeile îşi reveniră din spaimă. 

— Buenas tardes, caballeros! spuse dogele, care fără să se 
tulbure ieşi în întâmpinarea straniilor musafiri... Fiţi bineveniţi 
printre noi şi primiţi felicitările noastre pentru deghizarea dvs. 
care vă vine minunat! 

Şi salutându-şi oaspeţii, dogele, care nu era altul decât don 
Guiterez de Aranjua, cercetă într-ascuns inelul care se afla pe 
degetul omului cu masca roşie. Fără îndoială că măsura aceasta 
de prevedere îl satisfăcu, căci după ce-i salută pe cei trei 
necunoscuţi se întoarse spre un grup care-i privea pe cei trei 
neîncrezători. 

— Nu vă temeţi, le spuse el, este vorba, pur şi simplu, de 
ducele de Chalco şi de doi dintre prietenii săi. 

— Ce idee să se costumeze în ladrones! spuse încruntat un 
gentilom îmbrăcat în Cid Campeador, în timp ce don Cristobal o 
căuta cu privirea pe veneţiana care dispăruse în mulţime. 

— Nobile senoras, sosirea noastră nu trebuie să întrerupă 
graţioasele dvs. dansuri! strigă primul corsar înclinându-se 
respectuos în faţa dansatoarelor... Aceşti doi caballeros şi cu 
mine am fi indispuşi să întrerupem chiar numai pentru o clipă 
distracţiile date în onoarea gloriosului nostru general al 
galioanelor... 

Şi cum misterioasa venețiană tocmai trecea pe lângă el, 
necunoscutul se înclină în faţa ei şi luându-i mâna acoperită de 
bijuterii, o duse respectuos la buzele sale: 


— Îmi veţi face oare marea plăcere, senora, de a-mi acorda 
această pavană? 

— Cu cea mai mare plăcere, caballero! se auzi glasul cristalin 
al tinerei femei şi luându-l de braţ intră în cercul dansatoarelor. 

Don Cristobal asistase, de departe la discuţia dintre venețiană 
şi pirat. Incercase zadarnic să treacă printre grupuri spre a 
ajunge înaintea aceluia pe care el îl credea ducele de Chalco. O 
sclipire rea trecu atunci prin ochii lui. „N-aş fi crezut niciodată că 
ducele de Chalco dansează atât de bine”, îşi spuse el... „Şi nici 
nu l-aş fi crezut vreodată atât de curtenitor cu femeile”. 

Toreadorul rămase indispus şi furios, fără să ia în seamă pe 
cei doi Fraţi ai Ţărmului, care îl priveau nemişcaţi cu cea mai 
mare atenţie. In cele din urmă cel mai mic se apropiă de el şi-i 
spuse la ureche în spaniola cea mai curată: 

— Ducele de Chalco este în formă azi, nu sunteţi de aceeaşi 
părere? 

— Prea în formă! mormăi nepotul vice-regelui. 

Şi făcând stânga împrejur dispăru în mulţime, în timp ce cel 
care i se adresase se înapoie uimit lângă tovarăşul său, colosul. 

— lată un individ care nu-mi face impresia să fie prea comod, 
murmură el vecinului său. Dacă ochii săi ar fi putut să fie 
pistoale, n-aş da nici doi bani pe viaţa, lui Nicolas... 

Celălalt corsar întrerupse, cu un gest brusc, reflecţiile 
prietenului său care vorbise în franceză şi, asigurându-se apoi că 
nu sunt ascultați de nimeni, spuse: 

— Ai de gând să ne pierzi, Gură-Arsă! Dacă nu eşti în stare să 
vorbeşti cum trebuie spaniola, taci din gură... Ti-am mai spus că 
cea mai mică imprudentă ne poate pierde. Nicolas şi-a şi făcut un 
duşman de moarte în persoana toreadorului acela, lua-l-ar 
dracul! Nu este nevoie să ne creăm şi mai multe dificultăţi. 

Uriaşul nu mai spuse nici un cuvânt, mărginindu-se să admire 
spectacolul pe care-l oferea sala. Observară cu don Cristobal 
apăruse din nou în salon şi că dogele şi Cidul Campeador 
dispăruseră pe nesimţite. 

intre timp, primul dintre corsari, după sfârşitul dansului, se 
strecurase vioi într-una din galeriile alăturate. In cursul pavanei 
pe care o dansase cu încântătoarea sa parteneră, nu încetase 
nici o clipă să-l urmărească cu privirea pe doge, în care 
recunoscuse imediat pe don Guiterez de Aranjua, în timp ce 
generalul galioanelor se ascundea sub deghizarea Cidului 
Campeador. Folosind înghesuiala care se produsese la sfârşitul 


dansului, omul cu masca roşie se putu strecura lângă cei doi 
bărbaţi şi văzându-i că se depărtează îi urmă, având însă grijă să 
nu le atragă atenţia. 

Corsarul scoase un oftat de uşurare atunci când se depărtă 
puţin de adunare şi profitând apoi că galeria era pustie şi că 
numai vice-regele şi don Jago de Acostel se plimbau în sus şi în 
jos pe acolo, ciudatul invitat se ascunse după o uşă căutând să 
tragă cu urechea la discuţia dintre cei doi. 

In timp ce dialogul continua aprins între înalții demnitari, 
corsarul, reţinându-şi respiraţia, îşi cercetă ascunzătoarea. Lângă 
peretele, stâng se ridica un imens cămin în care misteriosul 
personaj se grăbi să se ascundă. 

Uşa se deschise din nou şi de data aceasta intrară vice-regele 
şi generalul galioanelor. Piratul se ghemui în ascunzătoarea sa. 

— Don Jago, exclamă atunci vice-regele, am primit o ştire, 
care pare fantezistă din toate punctele de vedere şi pe care 
trebuie, cu toate acestea, să vi-o comunic... 

— Despre ce este vorba? întrebă intrigat Cidul Campeador. 

— Nu despre ceva grozav şi cred că pescarii care susţin că au 
văzut întâmplarea, au fost victimele unei halucinaţii... Se părea 
că o îmbarcaţiune a reuşit să pătrundă în apropierea țărmului, 
oamenii debarcând la mică distanţă de fortul Sfântul Jean de 
Ulua... Vreo câţiva indivizi au pătruns în Vera Cruz... 

Omul cu masca roşie nu-şi putu stăpâni o tresărire în 
ascunzătoarea sa. Inima îi bătea nebuneşte. Incordă auzul. 

— Inălţimea voastră să mă ierte, exclamă generalul. Nimeni 
nu poate să pătrundă în rada Vera Cruzului fără să fie semnalat 
de vreunul din vasele armadei noastre. 

— Scuză-mă, don Jago, se pare că uiţi însă că Montbar 
Distrugătorul este prizonierul nostru. Trebuie să recunosc că mi 
se pare oarecum stranie liniştea de care ne bucurăm. Bineînţeles 
că recunosc imensele servicii pe care le-ai adus cauzei Majestății 
Sale Catolice, dar îmi permit să-ţi atrag atenţia că pauze de felul 
acesta au fost totdeauna urmate de dezastre dintre cele mai 
grave... M-ar mira foarte mult ca piraţii să nu încerce pe toate 
căile să-l elibereze pe Montbar... Am făcut o mare greşeală că nu 
l-am executat imediat pe ticălosul acela! 

— lnălţimea  Voastră să fie liniştită, replică generalul 
galioanelor. Montbar este închis într-un loc de unde n-a mai 
scăpat încă nimeni cu viaţă. Am făcut bine că n-am spus nimănui 
din jurul nostru sau locuitorilor din Vera Cruz unde se află 


corsarul învins... Cred că suntem singurii, în afară de paznicii săi, 
care ştim că a fost dus în minele de aur din Taxco, împreună cu 
camarazii săi. Acei care ar încerca să-l scoată din acel mormânt 
ar trebui să fie foarte cutezători, căci acolo au pierit cei mai mari 
demnitari azteci, pe care Fernand Cortez îi condamnase la 
deportare... Ca s-ajungă la locul acela ar trebui să treacă munţii, 
iar ladronesii au altceva mai bun de făcut decât să pornească 
într-o asemenea expediţie, destinată de la începutul începuturilor 
unui eşec sigur. 

Omul cu masca roşie nu pierduse nici un cuvânt din 
ascunzătoarea sa. 

Luând loc într-un fotoliu, vice-regele îl lăsase pe don Jago să 
vorbească şi atunci când acesta termină, spuse: 

— Te rog să nu crezi că în toate câte ţi-am spus, don Jago, 
există vreo urmă de mustrare. Am ţinut numai să-ţi aduc la 
cunoştinţă un fapt de minimă însemnătate. Ştii tot atât de bine 
ca şi mine ce însemnătate are captura pe care ai făcut-o în 
persoana lui Montbar Distrugătorul. Ladronesii din Hispaniola nu 
şi-au revenit încă după grozava lovitură pe care ie ai dat-o... 
Dacă vor reuşi cu toate acestea să-l elibereze pe prizonierul 
nostru, atunci toate măsurile de prevedere luate vor deveni fără 
însemnătate, Montbar aliat cu Nicolas Uragan, nu se teme nici de 
Dumnezeu şi nici de diavol, iar armada noastră ar trebui să 
îndure lovituri grele din partea acestor indivizi... 

— Inălţimea Voastră poate să fie liniştită, răspunse generalul 
galioanelor. Sunt sigur că afacerea aceasta nu prezintă nici o 
gravitate... 

— Sunt de aceeaşi părere, don Jago. Cu toate acestea, obiceiul 
meu este să iau totul în serios. | 

— Poate pentru acest motiv Inălţimea Voastră părea atât de 
îngrijorată în timpul seratei? 

— Nu este vorba de asta, generale... Dumitale, care-mi eşti 
prieten, îţi pot spune totul... Căsătoria pupilei mele Jesusita mă 
preocupă mai mult decât aşa zisa debarcare despre care am 
vorbit. 

— Am auzit vorbindu-se despre apropiata căsătorie a donei 
Jesusita cu don Cristobal de Elcobar. 

— Este adevărat, întrerupse don Guiterez, o căsătoresc pe 
pupila mea cu nepotul meu. Sunt foarte, mulţumit că micuța 
orfelină pe care am adoptat-o, se cunună cu unul dintre cei mai 
străluciți membrii ai familiei mele... 


— Rog pe înălţimea Voastră să scuze cuvintele unui bătrân 
soldat care şi-a consacrat viaţa Majestății Sale, replică don Jago. 
Mi-aţi făcut marea favoare să-mi vorbiţi ca unui prieten, ceea ce- 
mi va da posibilitatea să răspund la fel. De la sosirea mea în 
Noua Spanie, am avut nenumărate ocazii să mă întâlnesc cu don 
Cristobal de Elcobar... Sunteţi oare sigur că-şi îndeplineşte 
îndatoririle ca adevărat gentilom castilian şi nu credeţi că dându- 
i-o de soţie pe dona Jesusita, n-ar însemna să o hărăziţi pe tânăra 
fată unui viitor nesigur? 

— E drept... e drept... murmură vice-regele încurcat, dar am 
motivele mele personale să doresc această căsătorie. Am 
contractat unele obligaţii faţă de nepotul meu. Jesusita va trebui 
să facă acest pas de hatârul meu. 

— Nu socoate oare înălţimea Voastră că este crud să impui 
unei tinere fete o dragoste care nu-şi găseşte loc în inima ei? 
continuă generalul galioanelor care era vădit de partea Jesusitei. 
Nu era oare vorba la un moment dat de o căsătorie cu Don Diego 
d'Alvarez, unul dintre cei mai viteji ofiţeri din capitala Noii 
Spanii... Dacă-mi amintesc bine, dona Jesusita îl iubea pe tânărul 
acela... priveaţi chiar foarte binevoitor această unire... 

— Fără îndoială că nu eram duşman acelei căsătorii, amigo, 
răspunse don Guiterez de Aranjua, dar evenimentele s-au 
precipitat de atunci şi m-am văzut constrâns să privesc viitorul 
din cu totul alt punct de vedere. l-am împărtăşit de altfel dorinţa 
mea şi Jesusitei. 

— Şi ce a spus? se interesă don Jago. 

— Bineînţeles că n-a primit cu veselie hotărârea mea şi a 
trebuit să-i atrag atenţia lui Don Diego care devenea tot mai 
insistent, să nu mai vie niciodată la palat şi să nu se mai apropie 
de pupila mea. Fii sigur că luând această decizie m-am gândit 
mai ales la viitor. In consecinţă, Jesusita se va căsători cu don 
Cristobal peste o lună de zile. 

— Perspectiva aceasta este departe de a-mi surâde, conchise 
generalul galioanelor. 

Vice-regele se mărgini să dea din umeri. 

— Hai amigo, spuse el, cred că invitaţii noştri ne aşteaptă... 

Cei doi bărbaţi se îndreptară încet spre uşă şi ieşiră din 
încăpere. Abia dispărură şi omul cu masca roşie ieşi din 
monumentalul cămin care-i folosise de ascunzătoare. 

— Fără îndoială că nu eram duşmanul acelei căsători, dar asta 
a fost interesantă... Ştiu tot ce doream să aflu şi nu am altceva 


de făcut decât să mă înapoiez alături de Mihail Bascul şi Gură- 
Arsă şi să procedez în consecinţă... Atenţie domnilor Gavachos, 
Nicolas Uragan reintră în scenă... N 

Corsarul nu-şi termină bine cuvintele. In odaie, se auzi un 
trosnet ciudat. Dându-se înapoi şi intrând în ascunzătoarea sa, 
cu mâna pe garda spadei, aventurierul aşteaptă. 


CAP. III 


JESUSITA 


Nicolas Uragan - căci faimosul căpitan de pirați şi omul cu 
masca roşie nu erau decât una şi aceiaş persoană - se ascunse 
repede în umbra marelui cămin, când o uşă secretă din perete se 
deschise încet, iar în cabinet intră o tânără femeie care avea un 
sfeşnic în mâna dreaptă. 

Aventurierul recunoscu cu uşurinţă pe tânăra venețiană care 
dansase cu el. Tinerei fete nici nu-i trecea prin minte că e 
observată. După ce ezită câteva secunde, se duse la fereastră şi 
o deschise larg. 

Din atitudinea ei, reieşea limpede că aştepta pe cineva şi că 
dorea ca la întâlnire să nu asiste nici un martor nechemat. 
Corsarul o văzu ducându-se în două rânduri spre uşă şi ascultând 
cu cea mai mare atenţie. 

La un moment dat, ea îngenunchiă chiar în faţa unui crucifix şi 
păru cufundată în rugăciune. Fereastra însă o atrăgea cu o 
putere irezistibilă şi aventurierul o auzi scoțând peste puţin o 
exclamaţie de bucurie. 

— Domnul fie lăudat, spuse ea. Vine! 

În grădină se auzi un şuierat încet. Veneţiana care nu 
lepădase încă masca, puse mâna pe unul din candelabre şi 
aşezându-se în dreptul ferestrei îl ridică de trei ori deasupra 
capului. 

— Devine interesant, îşi spuse Nicolas care sta la pândă... 

Fratele Ţărmului îşi întrerupse însă curând reflexiile. Capetele 
unei scări se sprijiniră chiar atunci de marginea ferestrei, în timp 
ce un glas întrebă încet: 

— Eşti aici, Jesusita? 

Tânăra fată se plecă neliniştită şi, apucând capetele scării cu 
ambele mâini. 


— Cine este? spuse ea cu inima bătând sălbatec. 

— Diego! răspunse glasul. 

In mai putină vreme decât este nevoie să scriem aceste 
rânduri, un tânăr urcă scara şi sări sprinten în cameră. 

— Cât de imprudentă sunt! spuse veneţiana. Ce ar spune 
tutorele meu de ar ştie toate acestea? N 

Noul sosit nu-i dădu răgaz să-şi termine spusele. Inclinându-se 
în faţa ei îi apucă mâna şi i-o sărută cu devoțiune. 

— Dacă ai ştie cât de neliniştită am fost, Diego! murmură 
tânăra fată. 

— De ce te frămânţi aşa, Jesusita? întrebă tânărul. Nu eşti 
oare pentru mine însăşi viaţa, nu ne-am jurat să ne aparţinem? 

— Ba da; ne-am jurat, amigo, replică pupila vice-regelui şi poţi 
fi sigur, că-mi voi respecta jurământul şi că nu voi aparţine 
altuia. 

Intre timp, ascuns în cămin, Nicolas Uragan, începu să socoată 
că-şi pierde prea multă vreme. 

— Pe Sfânta Fecioară, spuse el furios, turturelele acestea nu 
mai termină odată cu dragostea? Ce mă interesează pe mine 
supărările acestor îndrăgostiţi? Probabil că cei doi camarazi ai 
mei sunt foarte neliniştiţi. 

Şeful corsarilor avea dreptate. Mihail Bascul şi Gură-Arsă, care 
aşteptau în saloanele viceregelui, se întrebau neliniştiţi care să 
fie soarta prietenului lor. 

— Rechini şi balene! mormăia Gură-Arsă. Ce i-a trecut prin 
minte să ne bage în mijlocul gavachosilor aceştia, lua-i-ar dracul! 
Ca şi câni Montbar s-ar afla într-un asemenea loc! Nu înţeleg ce 
gândeşte Nicolas... 

Şi Gură-Arsă regretă Hispaniola şi coliba lui în care afuma 
cărnurile. După bătălia navală de la Santarem, îşi reluase vechea 
lui meserie de vânător de bivoli sălbateci şi mistreți. Spre a-l face 
să-şi părăsească meseria favorită, trebuise intervenţia lui Nicolas 
Uragan, a lui Mihail Bascul şi a d-lui de Ogeron, guvernatorul 
Insulei Broaştei Ţestoase, unde Fraţii Ţărmului îşi stabiliseră 
cartierul general. 

Fierberea provocată între corsari prin capturare lui Montbar 
Distrugătorul fusese foarte mare. Şoimii mării Caraibelor nu se 
puteau hotărî să părăsească pe unul dintre căpitanii lor cei mai 
iubit în mâinile duşmanilor de moarte. Nicolas Uragan şi Mihail 
Bascul se oferiseră deîndată consiliului celor doisprezece să 
încerce prin toate mijloacele să ajungă la Montbar şi să-l 


elibereze. Trebuiră însă să renunţe la violenţă şi să recurgă la 
viclenie spre a elibera pe unul dintre regii corsarilor. Alegerea lui 
Nicolas Uragan şi a lui Mihail Bascul fiind aprobată de absolut 
toată lumea, cei doi pirați trimiseseră după Gură-Arsă şi-l rugară 
să-l întovărăşească... Nimeni nu cunoştea mai bine ca afumătorul 
de cărnuri ţinuturile Noii Spanii unde făcuse contrabandă înainte 
de a se stabili la Hispaniola. Cei doi aventurieri n-ar fi putut găsi 
un ghid mai bun. Gură-Arsă nu promise însă să facă parte din 
mica expediţie decât în urma făgăduieli fratelui său de arme 
Siroco, care-i promisese să ia seama la casa lui. 

Se hotărâse prin urmare ca vreo câteva nave ale Fraţilor 
Ţărmului să încrucişeze cu o lună mai târziu în dreptul coastei 
Yucatanului, în apropiere de Tabasco, unde aventurierii făgăduiră 
că vor sosi deîndată ce lovitura lor va izbuti. Depărtându-se cu o 
mică îmbarcaţie. De bricul-goeletă care-i adusese în apropiere de 
armada spaniolă, Nicolas Uragan, Mihail Bascul şi Gură-Arsă 
reuşiră astfel să înşele supravegherea gavachosilor şi trecând nu 
fără greutate de paza portului debarcară la Vera Cruz. Inştiinţaţi 
de spionii pe care îi aveau în oraş, reuşiră să pătrundă în palatul 
vice-regelui, nu fără a fi întins mai înainte o cursă ducelui de 
Chalco, al cărui inel fusese luat de Nicolas Uragan. Nefericitul 
Grande de Spania zăcea acum legat fedeleş cu doi dintre 
servitorii săi într-un tufiş de cactuşi şi mimoze. 

Se înţelege, prin urmare, neliniştea corsarilor atunci când 
văzură că şeful lor nu mai apărea. Mihail Bascul nu mai era în 
stare să stea locului. Făcând semn camaradului său o porniră pe 
galerie la rândul lor. 

— Gavachoşii aceştia au pe dracul în ei, ca să dea aşa din 
mâini şi din picioare pe o căldură atât de mare... mormăi Gură- 
Arsă. 

— Taci din gură pentru numele lui Dumnezeu, îl întrerupse 
corsarul ascunzându-se după o uşă. lată pe toreadorul cu care 
ne-am întâlnit la sosire. 

Uriaşul se grăbi să-i imite exemplul. Toreadorul se depărtă 
părând că este în căutarea cuiva. 

Intra la rându-i în vreo trei camere, fără să se întâlnească cu 
persoana pe care o căuta. Cei doi bărbaţi îl văzură apoi 
apropiindu-se de uşa cabinetului vice-regelui şi lipindu-şi urechea 
de uşă. Fără îndoială că surprinsese o discuţie interesantă, căci 
sprâncenele i se încruntară în timp ce o strălucire de răutate îi 
apăru în priviri. Mâna-i cuprinse mânerul spadei. 


— Atenţie, spuse Mihail Bascul, se vor produce lucruri noi! 

In timp ce don Cristobal de Elcobar se pregătea să-şi tragă 
spada, Jesusita şi Diego îşi continuau dialogul lor de dragoste 
fără să se intereseze de pericolul în care pluteau. Tânărul ofiţer 
încălecase fereastra, gata să coboare la cea mai mică alarmă, iar 
veneţiana fericită de a-l fi întâlnit pe acela pe care-l iubea îşi 
scosese masca. 

Nicolas Uragan privea din ascunzătoarea sa pe cei doi tineri. 
Rar i se întâmplase să vadă o fiinţă mai frumoasă ca pupila 
regelui. Minunate bucle negre îi cădeau pe spate şi ochii ei negri 
şi frumoşi îl priveau drăgăstos pe bărbatul din fata ei. 

— Ar fi foarte imprudent să ne continuăm convorbirea! spuse 
tânărul ofiţer la un moment dat... e târziu... Când ne vom mai 
reîntâlni? 

Jesusita îşi puse la loc masca şi strângând cu dragoste mâna 
prietenului ei voi să-i fixeze tocmai o nouă întâlnire şi să se 
înapoieze în saloanele vice-regelui când Diego scoase un strigăt 
de uimire. Mâinile lui căutară, zadarnic capetele scării... Aceasta 
fusese îndepărtată pe ascuns, în timp ce cei doi tineri îşi făureau 
planurile de viitor. Ofiţerul simţi vârful unei săbii sprijinindu-i-se 
în piept. Auzi, totodată un râs sardonic. Vântul care se înteţise 
stinsese toate luminile din încăpere, astfel că aceasta era 
cufundată în întunericul cel mai deplin... Cei doi îndrăgostiţi îl 
văzură pe don Cristobal de Elcobar la lumina unui fulger, faţa 
acestuia era schimonosită de furie. 

— Dacă faci o singură mişcare, strigă nepotul vice-regelui 
ofițerului luat prin surprindere şi dezarmat, te străpung cu 
spada... Cât despre tine, Jesusita, înapoiază-te imediat lângă 
unchiul meu. Este inutil să izbucnească un scandal în toiul 
balului... Voi veni şi eu de îndată ce mă voi fi răfuit cu mizerabilul 
acesta... 

Tânăra fată căzu înlăcrimată la picioarele logodnicului ei. 
Acesta o respinse însă cu brutalitate şi voi să se repeadă 
împotriva rivalului său care aştepta cu braţele încrucişate 
moartea. 


CAP. IV 
MENAJERIA VICE- 


REGELUI 


Mai înainte însă ca don Cristobal să fi putut aduce la 
îndeplinire planul său criminal, o mână de fier îi apucă 
încheietură şi i-o suci cu violenţă. Surprins, mizerabilul scoase o 
înjurătură formidabilă şi dădu drumul armei. Don Diego profită 
de acest fapt spre a-şi trage spada din teacă şi spre a-şi ţine, la 
rândul său adversarul la respect. Cât despre Jesusita, ea căuta 
zadarnic să afle cu ochi plini de spaimă cine era misteriosul 
individ care-l salvase atât de prompt pe acel pe care-l iubea. 

— Nu te teme de nimic, senorita, strigă noul venit, mizerabilul 
acesta nu vă va face nici un rău. Vă garantez asta. 

Şi apucându-l pe toreador de beregată îl zgâlţâi cu violenţă: 

— Mă auzi, dezgustător gavacho, dacă vei continua să o 
ameninţi pe senorita şi pe prietenul ei, îţi sfărâm capul cu un foc 
de pistol. 

Nepotul vice-regelui bâlbâi câteva cuvinte fără nici o legătură, 
pe jumătate sufocat. Nu se aşteptase deloc la o asemenea 
intervenţie, tocmai când se credea definitiv scăpat de rivalul său. 

Cu ochii ieşiţi din orbite, don Cristobal îşi fixă misteriosul 
adversar. 

— Omul cu masca roşie, exclamă el, în timp ce un nou fulger 
lumină încăperea. Caramba! Te voi găsi oare totdeauna în calea 
mea... Cine eşti? 

— Nu vei mai avea mult de aşteptat spre a o afla! răspunse 
Nicolas Uragan, care sărise în ajutorul ofițerului. Pentru moment 
fă bine şi dă-mi spada! 


Mizerabilul se apropiă cu încetul de corsarul care aştepta cu 
mâna întinsă. In clipa în care acesta se pregătea însă să ia arma, 
don Cristobal făcu cu un salt înapoi şi scăpând de ameninţarea 
lui Diego încercă să ajungă la uşă. Calculase însă fără 
sprinteneala  corsarului.  Repezindu-se asupra  spaniolului, 
aventurierul se angajă într-un duel teribil. Cei doi bărbaţi 
începură să-şi încrucişeze spadele la întâmplare pe beznă, în 
timp ce Diego şi Jesusita aşteptau înspăimântați rezultantul 
acestei teribile întâlniri. 

Ţinând piept adversarului său care se dovedea un spadasin de 
prima forţă, corsarul se întoarse spre Diego, care nu ştia dacă 
trebuie să sară în ajutorul misteriosului său aliat, sau să o 
protejeze pe tânăra fată care se crampona de braţul său. 

— Fugi amigo! îi strigă el. Mai ai încă tot timpul... 

Dar vai, orice retragere era tăiată. Fereastra era mult prea 
înaltă spre a sări fără risc în grădină. Cât despre uşa secretă pe 
care venise Jesusita, ea ducea drept spre salonul unde balul 
mascat continua, cu toată furtuna care îşi dublase puterea afară. 

— Imi este cu neputinţă să fug, caballero, strigă Diego. Orice 
retragere îmi este tăiată! 

Corsarul nu răspunse nimic continuând să ţină în şah pe 
adversarul său. Don Cristobal era foarte îndemânatec, dar 
Nicolas Uragan era una din spadele cele mai temute în lumea 
corsarilor. Injurând înfiorător, nepotul regelui trebui să constate 
că toate loviturile lui erau parate cu o îndemânare 
nemaipomenită, de omul cu masca roşie. 

Don Cristobal alerga disperat prin cameră încercând să 
îndepărteze oţelul adversarului său. Il aştepta o moarte sigură şi 
aventurierul era hotărât să termine cu el, când uşa se deschise 
cu zgomot, iar doi bărbaţi intrară repede în cameră. 

— Nicolas, strigă primul, ţi-am recunoscut glasul. Trebuie să 
plecăm cât mai repede... ducele de Chalco a reuşit să scape de 
legăturile sale... a sosit chiar acum la palat... Toţi soldaţii vice- 
regelui sunt pe urmele noastre. Suntem pierduţi dacă nu ieşim 
imediat din cursa aceasta de şoareci! 

Profitând de lipsa de atenţie momentană a corsarului, don 
Cristobal voi să se strecoare spre uşă, dar se lovi de Gură-Arsă. 
Cu un pumn bine aplicat corsarul îl lipi de perete. Ameţit, 
toreadorul se prăbuşi fără să mai scoată vreo vorbă... 

Intre timp, în toate colţurile palatului vice-regelui, izbucniră 
strigăte. Balul era în toiul lui atunci când se auziseră bătăi 


puternice în uşă reşedinţei lui don Guiterez de Aranjua. Valeţii se 
repeziră să deschidă, dar se dădură uimiţi înapoi... În prag, apăru 
un om cu hainele leoarcă de apă, cu peruca zburlită, susţinut de 
doi peoni... Era ducele de Chalco. Cei doi peoni explicară în 
câteva cuvinte servitorilor cum găsiseră pe nefericitul caballero 
cu doi dintre oamenii săi: cu picioarele şi mâinile legate într-un 
imens tufiş de cactuşi şi mimoze. 

Valeţii se repeziră imediat în salon. Dansurile şi cântecele se 
opriră subit. Noutatea se răspândi fulgerător printre invitaţi. 
Povestirea gentilomului făcu senzaţie şi don Guiterez se grăbi să- 
| primească pe cel pe care-l crezuse că se află printre invitaţii săi. 

— Linişteşte-te, sonor duce, ladronesii aceia nu pot să fie 
departe. Vor fi spânzurați fără nici o ezitare... 

Chemând imediat un alferez, vice-regele dădu ordin ca cei trei 
oameni cu măştile roşii să fie prinşi repede. Căutară însă 
zadarnic în camerele învecinate şi prin grădină. Unul dintre 
soldaţi găsi doar cele trei zarapeuri pe care piraţii le lăsaseră 
valeţilor şi care nu aveau nimic care să fi putut ajuta la 
identificarea misterioşilor intruşi. 

Don Guiterez nu-şi putu ascunde furia. Cei trei ladrones 
trebuiau să fi fost foarte vicleni din moment ce reuşiseră să se 
sustragă până în momentul acela oricărei urmăriri. In mijlocul 
tuturor preocupărilor acestea uitase de nepotul şi pupila sa. Prin 
urmare nu mică îi fu uimirea atunci, când le constată lipsa. 
Intrebă zadarnic pe unii şi pe alţii. Numai unul dintre valeţii care-l 
văzuse pe nepotul vice-regelui intrând în cabinet putu să dea o 
informaţie mai interesantă. 

In timp ce invitaţii se îngrămădeau agitaţi într-un colţ al 
salonului, nevoind să plece căci furtuna afară devenea tot mai 
violentă, don Guiterez de Aranjua însoţit de generalul galioanelor 
şi de vreo cincizeci de soldaţi se îndreptă spre uşa cabinetului 
său. Încercă zadarnic de vreo câteva ori s-o deschidă. Înţelegând 
atunci că cei pe care îi căuta se refugiaseră în acea încăpere, se 
întoarse spre soldaţii care aşteptau: 

— Spargeţi uşa, porunci el. 

Situaţia celor trei corsari devenea pe moment ce trecea mai 
critică. Gură-Arsă care ţinea pentru moment uşa interzicea 
provizoriu orice acces. Nicolas Uragan îşi dădea însă seama că în 
mai puţin de cinci minute spaniolii aveau să dărâme această 
baricadă fragilă. Trebuia să ia cât mai repede o hotărâre şi să 
vadă pe ce cale puteau să scape de adversarii lor. Fuga pe cele 


două uşi era cu neputinţă. Mai rămânea fereastra, dar vreo 
treizeci de soldaţi care patrulau prin grădină pe o ploaie 
torențială şi care luaseră şi scara lui Don Diego, le împiedicau 
retragerea pe acolo. 

— Ori unde ai merge caballero, strigă atunci Diego, te voi 
urma, căci mi-ai salvat viaţa... 

— Şi eu te voi întovărăşi pe tine, Diego, spuse la rându-i 
Jesusita hotărâtă să părăsească palatul. 

— Toate astea sunt bune, spuse Mihail Bascul, socot însă că 
este nepotrivit să discutăm despre fugă atunci când toate ieşirile 
ne sunt închise... Mi-e tare teamă că am căzut într-o cursă de 
şoareci... Priviţi de altfel! 

Corsarul arătă cu un gest scara pe care cineva o sprijinise din 
nou de marginea ferestrei. Cu toată violenţa furtunii, soldaţii 
aveau de gând să-i ia pe asediați între două focuri. Nicolas 
Uragan se repezi ca trăsnetul la fereastră şi împingând cu 
violenţă scara trânti în mijlocul grădinii pe cei trei spanioli care 
se căţăraseră pe trepte. Se auziră patru focuri de armă şi 
gloanţele şuierară peste capul corsarului care se dăduse prudent 
înapoi. Intre timp, Diego, Gură-Arsă şi Mihail Bascul, construiau 
cu ajutorul mobilelor din încăpere o baricadă în faţa uşii, în timp 
ce Jesusita încuiase şi pusese veriga la uşa mică. Deodată, 
dominând vuietul furtunii, se auziră nişte urlete. 

— Senores, strigă pupila vice-regelui... Mai avem încă o cale 
de scăpare pe care o uitasem cu totul... 

— O ieşire? întrebă Nicolas Uragan. Pe unde anume? 

— Există, continuă fata, un coridor secret care duce din 
încăperea aceasta la menajerie... Dacă nu le-a trecut încă prin 
minte soldaţilor să se folosească de el, atunci suntem salvaţi... 
Dar spre a ajunge acolo, trebuie înainte de toate să trecem prin 
cuştile cu fiare şi abia atunci dăm de portiţa care dă în uliţă... 

— Ce importanţă are asta! o întrerupse şeful piraţilor, trebuie 
să ne folosim de oricare mijloc, cât de riscant ar fi el, spre a 
scăpa de duşmanii noştri. Unde este uşa aceea, senorita? 

— Pe aici! răspunse Jesusita. 

Şi, dând de o parte unul dintre tablourile atârnate de perete, 
trase de trei ori cu putere de un cui mare. O mică uşă care se 
afla în imediata apropiere a colţului camerei se deschise. 

— Tutorele meu nu bănuia atunci când mă lua cu el să-i admir 
pensionarii, spuse tânăra, că acest coridor îmi va îngădui să fug 
cu acela pe care-l iubesc! 


Nicolas Uragan nu răspunse nimic. N-avea vreme de pierdut. 
Le dădu instrucţiuni în câteva secunde celor trei bărbaţi, în timp 
ce uşa principală ceda cu încetul presiunii exercitate de soldaţi. 
Jesusita şi cei patru tovarăşi ai ei porniră pe scara întunecată. 
Uşa se închise automat în urma lor. 

Corsarii şi aliaţii lor abia porniseră pe primele trepte, când 
simţiră un teribil miros de fiară. Innebuniţi de furtună jaguarii se 
aruncau furioşi de gratiile cuştilor lor... O torţă fumegândă 
lumina slab locul în care erau închişi şi în care dădea calea 
aleasă de fugari. 

— Aveţi pistoale? întrebă don Diego. 

— Nu vom avea nevoie de pistoale spre a trece printre pisicile 
acestea sălbatece, răspunse şeful corsarilor. Senorita va trece 
între noi şi o vom acoperi cu trupurile noastre. Cel mai simplu 
lucru este să întindem spadele noastre în direcţia fiarelor şi să le 
împiedicăm în felul acesta să se apropie. Bineînţeles că 
întreprinderea aceasta nu este lipsită de risc, dar n-avem de 
ales! 

Cei patru bărbaţi îşi traseră în aceeaşi clipă spadele. Gură- 
Arsă se repezi primul spre cuşca cea mai apropiată şi trase 
zăvoarele dintr-o singură mişcare. Se auziră miorlăituri sinistre. 
Devenite şi mai furioase încă din cauza intrării fugarilor, cele 
patru feline care se aflau în cuşcă se repeziră spre ei. Erau patru 
jaguari minunaţi, care fuseseră capturați de vânătorii caraibi... 
Stând spate în spate şi ferind-o pe Jesusita, cei patru camarazi 
aşteptară cu spadele întinse atacul fiarelor. Trebuia mult sânge 
rece spre a le ţine la respect! 

In câteva minute datorită unei tactici abile, cei cinci reuşiră să 
se sprijine cu spatele de peretele în care se afla mica 
deschizătură. Jesusita îngenunchiă şi scoțând mâna afară reuşi 
să îndepărteze zăvorul care ţinea uşa închisă, în timp ce prietenii 
ei continuau să ţie la respect fiarele vice-regelui. Acestea o 
zbughiră pe uşa care rămăsese deschisă în urma intrării 
fugarilor. Corsarii le văzură urcând scara pe care veniseră ei. 

— Drum bun! le strigă Gură-Arsă grăbindu-se să închidă 
grilajul uşii. Prefer să întâlnesc bestiile acestea în Artibonit. Acolo 
mi se face mai puţin rău din cauza lor. Asta e nemaipomenit să 
mergi la vânătoare de fiare, cu spada! 

Jesusita ieşise pe deschizătură şi intră pe coridor. Cei patru 
bărbaţi se grăbiră să o urmeze şi sosiră la poarta care era păzită 
de un servitor adormit. Pupila vice-regelui spuse omului cine 


este. 

— Deschide-ne repede poarta Eusebio, spuse ea, căci vreau să 
trec pe aici cu aceşti caballeros. 

Omul era obişnuit să asculte. Vederea uniformei lui Diego îl 
făcu să fie şi mai zelos, aşa că deschise marea poartă care dădea 
în uliţă, iar Jesusita şi cei patru care o întovărăşeau se grăbiră să 
dispară în beznă, cu toată ploaia care le biciuia obrajii. 

Fugarii înaintară la întâmplare vreme de câteva minute. La 
lumina unui fulger, văzură deodată câteva forme întunecate care 
erau aliniate de-a lungul peretelui... Erau echipajele invitaţilor 
vice-regelui. În timp ce vizitii şi valeţii se duseseră la adăpost, 
caleştile şi caii aşteptau în ploaie. 

— Suntem salvaţi, strigă Nicolas Uragan. Sus în prima 
caleaşcă. 

Fugarii ajunseră din câteva salturi la prima caleaşcă şi se 
grămădiră repede în interior, în timp ce Gură-Arsă, urcat sus pe 
capră, dădea bice cailor... Două minute mai târziu, cei trei corsari 
şi noii lor prieteni înaintau în goana mare spre Jalapa. 


CAP. V 


TULBURARE ÎN PALAT 


Dând ascultare ordinelor  vice-regelui şi generalului 
galioanelor, vreo cincizeci de soldați se repeziră asupra uşii 
încăperii îi care se refugiase Nicolas Uragan şi prietenii săi. 
Soldații nerăbdători auziră prin uşă zăngănit de arme. 

— Se luptă în cabinetul meu! strigă vice-regele... Jesusita şi 
Cristobal sunt în pericol! Adelante! 

Spaniolii mai trebuiră să se repeadă de trei ori spre a reuşi să 
spargă uşa. Lemnul zbură în ţăndări, în timp ce soldații se 
grăbeau să mărească spărtura cu lovituri de machete. Un alferez 
pătrunse primul în cabinet, cu spada în mână, gata de luptă. 
Scoase însă o exclamaţie: biroul era gol. Cei ce se aflaseră în el 
se volatilizaseră! 

Lângă un perete se găsea doar nepotul viceregelui care abia 
mai respira. 

După ce strigă oamenilor lui să-l urmeze, ofiţerul se plecă pe 
fereastră. Soldaţii care se aflau în grădină reuşiră să ridice din 
nou scara. Unul câte unul, leoarcă de apă, săriră pe fereastră şi 
veniră alături de ofiţerul lor. Cabinetul viceregelui se umplu 
curând de vreo cincizeci de oameni, care dădură de o parte 
mobila, ridicară draperiile şi covoarele din fata uşilor, încercând 
zadarnic să-i descopere pe corsari. Don Guiterez de Aranjua şi 
generalul Galioanelor se ocupau de don Cristobal. Constatară cu 
bucurie că gentilomul mai trăia încă. In urma îngrijirilor care îi 
fură date, îşi reveni curând în fire. Şocul fusese dur, căci corsarul 
dăduse toreadorului o lovitură care-l făcuse praf. El se ridică cu 
greutate în capul oaselor, cu ochiul umflat şi spuse, întorcându- 
se spre ofiţer: 

— Don Diego... omul cu masca, roşie... Jesusita... bâlbâi el... 
Unde sunt. 


— Îmi va fi foarte greu să vă dau vreo informaţie oarecare, 
răspunse respectuos alferezul. Când am pătruns în încăpere eraţi 
singur... Cu toate acestea cei trei ladrones nu se poate să fi fugit 
nici prin grădină şi nici pe uşa mică... Ce cale vor fi luat oare? 

Spaniolii se frământau zadarnic, când deodată se auziră urlete 
fioroase. Vice-regele sări imediat şi se duse spre uşa secretă pe 
care o întrebuinţaseră fugarii. 

— Mizerabilii! strigă el. li vom aresta imediat. S-au prins ca 
într-o cursă. S-au strecurat până la menajerie, dar de data 
aceasta nu ne mai scapă. 

— Nu există nici o ieşire la capătul coridorului acesta? întrebă 
don Jago d'Acostel. 

— Ba există una! strigă vice-regele. Dar ca să ajungă la ea 
trebuie să străbată cuştile în care sunt închise fiare de temut... 
Indivizii aceia nu vor îndrăzni să rişte aşa ceva! Cu toate acestea, 
sunt neliniştit de un singur lucru... Cum au putut descoperi 
trecerea secretă. Numai oamenii din imediata mea apropiere în 
care am absolută încrede... şi rudele mele ştiu de existenta 
acestei treceri... 

— Uitaţi, spuse don Cristobal, că dona Jesusita se află 
împreună cu necunoscuţii aceia? 

— Jesusita se afla în biroul meu? întrebă uluit don Guiterez. 
Glumeşti, don Cristobal! 

— Nu glumesc de loc, răspunse personajul acesta prea puţin 
simpatic... Atunci când este vorba de dragoste, se comit cele mai 
mari nebunii şi se uită şi recunoştinţa pe care... 

— Ce te încumeţi să insinuezi? întrebă viceregele strângând cu 
putere braţul nepotului său. 

— Indrăznesc să insinuez, înălţimea Voastră, Jesusita se afla 
pur şi simplu aici cu don Diego atunci când am intrat în această 
încăpere. Mai îndrăznesc să spun că n-ar fi scăpat cu viaţă din 
acest palat de unde l-aţi izgonit mai de mult, dacă diavolul acela 
cu masca roşie şi doi dintre tovarăşii lui nu i-ar fi sărit în ajutor 
atacându-mă pe la spate... 

— Care să fie scopul urmărit de indivizii aceştia misterioşi? 
întrebă ducele de Chalco... 

— O vom afla mai devreme sau mai târziu, izbucni brusc 
generalul galioanelor... Pentru moment trebuie să punem mâna 
pe ei şi să-i facem să plătească scump de tot agresiunea a cărei 
victimă aţi fost. Trebuie înainte de toate să dăm un exemplu... 

— Aveţi dreptate don Jago, strigă don Guiterez, nu este vreme 


de vorbărie ci de acţiune! Ade/ante! Trăgând, de trei ori de cuiul 
mascat de tablou, tocmai se pregătea să se repeadă pe urmele 
corsarilor, cu spada în mână, dar se dădu înapoi oprindu-l pe don 
Jago şi pe soldaţii care îl urmaseră în grabă. 

Generalul galioanelor se întrebă intrigat care să fie cauza 
pentru care don Guiterez de Aranjua dădea înapoi, în timp ce 
lunga lui togă de doge îi împiedica mişcările... îşi dădu însă 
curând seama de cauza acestei opriri neaşteptate. 

In mijlocul întunecimii coridorului apărură strălucind straniu 
doi ochi care fixau pe noii sosiți, în timp ce din adânc se auzea 
un miorlăit sinistru. 

— Suntem pierduţi! Jaguarii au scăpat din cuştile lor, strigă 
vice-regele. 

Panica îi cuprinse atunci pe toţi. 

Dacă vice-regele şi tovarăşii săi reuşiră să evite în oarecare 
măsură periculoasele lovituri de gheare ale jaguarilor, n-au fost 
totuşi suficient de sprinteni spre a-i împiedică să pătrundă în 
coridor. Sosit în cabinetul său, don Guiterez de Aranjua se 
pregătea tocmai să închidă la loc uşa secretă, când trei feline 
săriră fulgerător afară şi se repeziră spre apartamente, în timp 
ce celelalte fiare rămase dincolo de uşă loveau furioase cu 
ghearele în lemnul care le lua drumul. 

Se auziră focuri de pistol. Una dintre fiare, rănită la coapsă, 
miorlăi de durere, în timp ce vice-regele mânuind spada căută să 
oprească aceste fiare fioroase. 

Alferezul încercă fără succes de altfel să-şi regrupeze 
soldaţii... Gărzile se răspândiseră prin galerii şi grădini şi 
strigătele lor de alarmă sporeau agitația care domnea în palat. 
Curând după aceea, după ce-şi priviră sfidători adversarii şi 
arătându-şi colții jaguarii porniră în goană spre saloane... 

— Opreşte-i! strigă vice-regele. Cristobal! Unde eşti Cristobal! 

Dar don Cristobal de Elcobar avea cu totul altceva de făcut 
decât să vină în ajutorul unchiului său şi a invitaţilor acestuia. 
Ascunzându-se plin de teamă într-un colţ, mizerabilul clănţănea 
din dinţi şi se credea pradă fiarelor sălbatece. 

Când agitația se mai calmă după vreun sfert de oră, don 
Guiterez se îndreptă spre don Cristobal de Elcobar care sta 
indispus în apropierea ascunzătorii sale. 

— Nu cred că este locul să te felicit, Cristobal, spuse el cu 
răceală. Ai un fel cu totul special de a înţelege datoria unui om 
curajos... Strămoşii tăi obişnuiau să se poarte cu totul altfel în 


situaţii similare... îmi face impresia că nici nu te prea interesezi 
de soarta Jesusitei! 

— Jesusita! exclamă nepotul vice-regelui... A plecat cu don 
Diego! 

— Fie că a plecat sau nu cu don Diego, în fuga ei a trebuit să 
treacă prin menajerie şi mi-e tare teamă să nu fi fost ruptă în 
bucăţi de fiarele înfometate... Câtă imprudenţă din partea ei! 

Între timp, toată lumea din palat căuta cu înfrigurare pe 
fugară. 

— Ce s-a întâmplat? întrebă la un moment dat don Guiterez pe 
unul dintre servitorii lui don Cristobal care apăruse în prag. 

— Inălţimea Voastră, explică unul dintre ei, un grup de 
necunoscuţi a furat caleaşca stăpânului nostru şi au dispărut în 
goana mare spre Jalapa. 

— Caramba! Ce tot spui, ticălosule? exclamă don Cristobal 
beat de furie. Ai lăsat să mi se fure caleaşca! Să i se dea o sută 
de lovituri de bici! O sută de lovituri, îţi spun! 

Şi don Cristobal voi să se repeadă asupra nefericitului. Unchiul 
său, mult mai calm decât el îl opri: 

— Inainte de a te înfuria, Cristobal îi spuse că trebuie să 
cunoaştem în amănunţime cele ce s-au întâmplat... Hoţii care au 
furat caleaşca sunt fără îndoială stranii noştri invitaţi... aceeaşi 
care l-au atacat în mod atât de nedemn pe ducele de Chalco... 
Hai calmează-te, spuse el valetului care tremura de spaimă... Mi 
se pare că ladronesii aceia erau trei la număr? 

— Trei? Pe Sfântul Jac de Compostela, erau cinci şi între ei era 
şi o femeie! 

— O femeie! exclamă don Guiterez uluit. Prin urmare, Jesusita 
era cu ei? Cum era îmbrăcata? Hai spune... repede! 

— Nu mi-am putut da seama, Alteță... Ploua cu găleata, iar eu, 
Pedro şi Domenico ne adăpostisem sub un acoperiş. Uraganul 
părea că devine mereu mai tare, când cinci umbre apărură pe 
neaşteptate pe o mică uşă din apropiere... 

— Poarta menajeriei! îl întrerupse vice-regele. Prin urmare au 
putut să scape de fiare. 

— Ah! Tâlhari! Londrones! Mi-au furat caleasca, gemu don 
Cristobol. 

— Soarta logodnicei tale mă interesează mai mult decât aceea 
a caleştii care ţi-a fost furată, îl întrerupse tăios vice-regele. 
Trebuie s-o regăsim cu orice preţ. Don Jago să rămâie la palat şi 
să mă scuze faţă de invitaţi... Nici nu mi-ar fi trecut prin minte că 


vom trece printr-o seară atât de tragică... Chiar eu personal voi 
porni pe urmele răpitorilor! 

— Nici nu trebuie să vă gândiţi să vă expuneţi personal! spuse 

don Cristobal. Ar fi curată nebunie. 
__— Eşti liber să mă urmezi sau nu! replică don Guiterez. 
Intorcându-se apoi spre alferezul care aştepta ordinele lui, spuse: 
Juan, du-te de ia imediat cincizeci de călăreţi ca să pornim pe 
urmele acelor mizerabili... Grăbeşte-te! Eu vă voi însoţi! 

Zece minute mai târziu, cei cincizeci aşteptau călări. Ploaia 
cădea torențial. Vice-regele, învelit în mantia lui lungă şi stând 
drept în şea se întoarse spre alferezul care se afla la dreapta sa 
în timp ce don Cristobal era la stânga. 

— Adelante! strigă el. 

Oamenii înfipseră pintenii în coastele cailor şi oaspeţii vice- 
regelui văzură grupul depărtându-se în beznă. 


CAP. VI 


URMĂRIREA 


Caleaşca gonea nebunește. În câteva minute, ajunse la porţile 
oraşului. Intre timp, în interior, cei doi corsari, ofiţerul şi pupila 
vice-regelui nu scoseseră nici un cuvânt. Minutele treceau încet, 
fără sfârşit. In cele din urmă, ofiţerul nemaiputându-se stăpâni, 
se întoarse spre corsari. 

— Imi vei ierta curiozitatea, caballeros, spuse el, dar aş fi 
foarte fericit să ştiu cui îl datoresc fericirea că am putut să dejoc 
planurile lui don Cristobal şi să pot fugi cu aceea pe care o 
iubesc? 

— Suntem gata, senor, să vă spunem cine suntem, spuse 
Nicolas Uragan. Ştim care au fost cauzele care v-au determinat 
să vă purtaţi în felul acesta şi mai ştim care sunt sentimentele ce 
vă leagă de senorita... Fără îndoială că cel puţin pentru o bucată 
de vreme am devenit camarazi. Vă rugăm deci că oricât de mare 
ar fi uimirea dvs. aflându-ne numele să vă juraţi că nu ne veţi 
denunța niciodată orice ar fi să se întâmple şi că o să vă purtaţi 
cu noi aşa ca şi cum am fi compatrioți de-ai dvs. 

— Incognito-ul dvs. va fi respectat, vă jur! 

— In cazul acesta, continuă şeful corsarilor, nu mai avem nici 
un motiv să ne păstrăm măştile pe fată. Şi ridicând deodată 
masca ce-i acoperea obrazul spuse: Aveţi în faţa dvs. pe Nicolas 
Uragan şi Mihail Bascul, Fraţi ai Ţărmului, în timp ce viteazul 
Gură-Arsă, de meserie vânător, cel puţin până mai adineauri, ne 
duce spre o destinaţie pe care până în momentul de faţă trebuie 
să recunosc că-mi este necunoscută. 

Auzind aceste nume care băgau spaima în toţi spaniolii, cei 
doi tineri tresăriră. 

— Mi-e teamă, caballero, continuă şeful corsarilor, ca să nu 
prindeţi pică acum pe noi. Cu toate acestea, s-ar putea să 


renunţaţi poate la părerile dvs. de odinioară de ne veţi vedea 
puţin la lucru. Dacă vă veţi respecta jurământul şi dacă ne veţi 
întovărăşi amândoi, atunci vă jur că voi face astfel ca dorinţa 
dvs. cea mai arzătoare să se împlinească. 

Cei doi tineri se priviră uimiţi. Siguranţa da sine a lui Nicolas 
Uragan îi cucerise. 

Corsarul mai voi să adaoge ceva, dar nu mai avu vreme. Un 
zgomot asurzitor le luă auzul. Un palmier gigantic, tăiat în două 
de un trăsnet, se prăbuşi de-a curmezişul drumului atingând în 
cădere partea din spate a caleştii. 

— Rechini şi balene! strigă Gură-Arsă, am scăpat ca prin 
urechile acului. 

Lovind cu biciul caii care se speriaseră, corsarul îi făcu să 
pornească din nou în galop, prin furtună. Străbătuseră deja trei 
leghe de la Vera Cruz şi mai aveau încă douăzeci de făcut ca să 
ajungă la Huatusco, oraşul cel mai apropiat, iar corsarii erau 
ferm hotărâți să evite orice aglomeraţie unde ar fi fost arestaţi 
fără nici o îndoială şi să taie de-a curmezişul muncii al căror lanţ 
lung putea fi văzut la lumina fulgerelor la orizont. 

Furtuna începu în cele din urmă să se liniştească, iar 
temperatura devenise cu mult mai răcoroasă când fugarii 
ajunseseră la poalele Sierrei Madre. Gură-Arsă cobori satisfăcut 
de pe capră şi începu să-şi umple pipa de care nu se despărţea 
niciodată, în timp ce călătorii din caleaşcă săriră jos unul câte 
unul, plimbându-se încolo şi încoace spre a-şi mai dezmorți 
oasele. 

Corsarii se aflau de aproape un sfert de oră în locul acela, 
când Gură-Arsă strigă pe neaşteptate arătând spre şoseaua pe 
care tocmai veniseră: 

— Suntem urmăriţi! 

Piratul nu se înşelase. Jesusita, Diego şi Fraţii Ţărmului se 
întoarseră şi văzură în josul pantei la aproape jumătate leghe 
distanţă, un grup de călăreţi care goneau cu cea mai mare 
grabă. Nu mai aveau nici o clipă de pierdut. Urcându-se repede 
în caleaşca fugarii se îndreptară spre Sierra, dar vehiculul 
dispăru curând printre stânci. 

Don Guiterez de Aranjua, Don Cristobal de Elcobar şi suita lor 
îşi continuaseră cursa nebună pe şoseaua ce ducea la Jalapa. 
Vântul sălbatec le umfla mantalele făcând ca înaintarea să fie 
mai dificilă. 

Don Cristobal care în primele zece minute călărise alături de 


don Guiterez de Aranjua, lăsă pe tovarăşii săi să i-o ia înainte. Ud 
până la piele, el ajunse astfel în coada coloanei. Logodnicul 
Jesusitei îşi întoarse atunci bidiviul şi, gemând jalnic se îndreptă 
spre Vera Cruz, lăsându-i unchiului său grija de a o regăsi, dacă 
va putea, pe tânăra fată. 

Spaniolii trebuiră însă peste puţin să se oprească. Trunchiul 
enorm al palmierului care fusese doborât de trăsnet; le tăia 
drumul, iar caii speriaţi de obstacolul acesta neaşteptat, ezitau. 
Trebuiră să descalece şi să facă un ocol, manevră care-i întârzia 
în oarecare măsură. 

Când furtuna încetă cu totul, călăreţii, înaintând pe şoseaua 
desfundată, văzură caleaşca oprită pe culmea unei coline. 
Strigăte de triumf se auziră în grup. 

— Adelante! strigă alferezul. Am pus mâna pe ei! 

Dar fugarii văzuseră, în momentul acela, pe urmăritori şi 
porniseră din nou în goana lor nebună. 

— Ce mai laş şi Cristobal acesta! mormăi viceregele. Nici n-a 
avut măcar curajul să ne însoţească până aici... Ah! De n-aş fi 
constrâns de împrejurări...! 

Şi vice-regele scoase un oftat profund, în timp ce alferezul 
dădea ultimele porunci oamenilor. Aceştia traseră hotărâți 
spadele, gata să se repeadă asupra ladronesilor. Caleaşca mai 
era încă ascunsă privirilor lor, dar îşi dădeau seama că întâlnirea 
era iminentă şi că urmăriri îşi vor vinde scump pielea. 

Drumul care ducea până mai adineauri de-a lungul stâncilor o 
lua acum printre coline. Copitele cailor izbeau granitul şi 
brazdele de noroi dispăruseră. 

— Din fericire suntem în apropierea ticăloşilor, aceia, mormăi 
atunci alferezul, căci n-am mai fi putut să le găsim urmele altfel. 

— Prinderea lor este iminenta, spuse şi vice-regele. De altfel, 
locotenente vezi ceva acolo drept în faţa noastră? 

Alferezul se ridică în scări. Vice-regele văzuse bine... Caleaşca 
înainta cu greutate şi roţile ei se împiedecau de bolovani. 

— Vizitiul trebuie să fi coborât ca să ia caii de căpăstru, spuse 
atunci unul dintre soldaţi căci nu-l văd de loc. 

— Adelante! se mărgini să răspundă ofiţerul. 

Ridicând spadele peste cap soldaţii se repeziră în direcţia 
caleştii, îmboldindu-şi caii pentru un ultim efort. Se apropiau tot 
mai mult de ea. Dar lucru ciudat: cu toată apropierea 
duşmanilor, fugarii nu sporiseră viteza cailor. Se auziră câteva 
focuri de armă trase de spanioli. Unul dintre caii caleştii se 


prăbuşi lovit în cap şi oprind dintr-odată vehiculul. 

Scoţând strigăte de victorie, urmăritorii înconjurată caleaşca. 
Vice-regele se îndreptă spre portieră. Nu-şi putu stăpâni însă un 
strigăt de furie. Caleaşca era goală... vizitiul şi ocupanţii ei 
dispăruseră. 


CAP. VII 


PEŞTERA MISTERIOASĂ 


— Rechini şi balene! Am început să nu-mi mai simt picioarele! 
Prefer savanele Hispaniolei decât ţara asta blestemată unde 
trebuie să te caţeri fără încetare! lată că au trecut zece zile de 
când am scăpat de urmăritorii noştri, zece zile de când rătăcim la 
întâmplare prin Sierra. 

Şi Gură-Arsă, zdrobit de osteneală, se aşeză pe o stâncă, în 
timp ce tovarăşii săi se opriră şi ei şi veniră să se odihnească 
extenuaţi la rândul lor alături de corsar. N 

Fugarii făcuseră un adevărat tur de forță... In momentul în 
care escorta vice-regelui se pregătea să-i înconjoare, reuşiseră 
să se depărteze cu toate greutăţile terenului, abandonând 
caleaşca şi ascunzându-se într-o grotă. 

Din momentul acela, cei trei corsari, Jesusita şi Diego 
porniseră hotărâți de-a curmezişul Sierrei Madre. Nicolas Uragan 
ţinea mai ales să se ferească de orice aşezare omenească... 
Câţiva indieni stabiliţi prin colibe le procuraseră provizii 
suficiente. Ocolind culmea Orizaba, cei cinci călători intraseră 
într-un ţinut necunoscut şi fără busola căpitanului de corsari, le- 
ar fi fost foarte greu să se orienteze. 

De când surprinsese discuţia dintre don Guiterez de Aranjua şi 
generalul galioanelor, Nicolas Uragan, nu mai avea decât un 
singur gând şi anume să ajungă cât mai repede cu putinţă la 
Taxco şi să-l elibereze pe Montbar Distrugătorul. Ori localitatea 
Taxco, unde fusese deportat Montbar se afla la şaptezeci şi cinci 
de leghe la răsărit de locul unde ajunseseră fugarii. 

Seara se lăsă şi frigul pătrunzător îi constrânse pe cei patru 
bărbaţi şi pe tânăra fată să se învelească în păturile pe care 
avuseseră prevederea de a le lua cu ei atunci când părăsiseră 
caleaşca. Gură-Arsă se pregătea să aprindă tocmai focul, când 


Mihail Bascul care se depărtase pentru câteva minute, reveni 
anunţându-i că a descoperit o grotă în coasta muntelui şi în jurul 
căreia se afla multe ruine, amintind de epoca aztecilor. Corsarii, 
ofiţerul şi Jesusita se ridicară imediat şi se îndreptară spre 
adăpostul despre care le vorbise tovarăşul lor, binecuvântând 
întâmplarea care le ajutase să descopere acest refugiu. 

Imediat ce ajunseră acolo, se culcară şi sforăitul sonor al lui 
Gură-Arsă îl încunoştinţă pe Nicolas Uragan care rămăsese de 
gardă, că toată lumea se afla în ţara viselor. Căpitanul corsarilor 
începu să se plimbe calm încoace şi încolo, oprindu-se adesea în 
pragul cavernei spre a admira spectacolul minunat care se 
desfăşura în faţa ochilor săi şi care era luminat de palidele raze 
ale lunii. 

Şeful corsarilor admiră vreme îndelungată peisajul grandios. 
Strigătul strident pe care-l scoase un liliac îl aduse însă la 
realitate. Nicolas Uragan reveni încet la bivuac aţâţând din nou 
focul pe care-l aprinsese ceva mai înainte, cu nişte găteje uscate 
adunate din imediata apropiere a grotei. Voia să se reîntoarcă 
tocmai la postul său, când atenţia îi fu atrasă de un zgomot 
neobişnuit. | se păruse a fi auzit un zgomot de paşi în interiorul 
peşterii... îşi încordă însă zadarnic auzul, căci singurul lucru pe 
care-l percepea era sforăitul sonor al lui Gură-Arsă. 

Şeful corsarilor dădu nerăbdător o lovitură cu piciorul în cel 
care dormea. Trezit brusc, acesta se ridică în capul oaselor. 

— Ce face? Ce s-a întâmplat? întrebă el ducând mâna la pistol. 

— Taci din gură, nătărăule! se mărgini să răspundă Nicolas 
Uragan, care îngenunchind îşi lipi urechea de peretele peşterii... 

Gură-Arsă dădu ascultare mormăind şi întrebându-se ce voia 
şeful lui de la el. 

— Nu m-am înşelat, strigă Nicolas Uragan, este într-adevăr 
vorba de zgomot de paşi. 

— Ce zgomot de paşi? întrebă Gură-Arsă mereu mai uluit. 

Nenorocitul aşteptă zadarnic un răspuns. Căpitanul piraţilor se 
îndreptă cu spada în mână spre beznele peşterii. Dispăru curând 
în adâncime. 

Mica trupă fiind extenuată nu putuse să exploreze locul unde 
se adăpostise. Continuându-şi drumul în întunecime, Nicolas 
Uragan constată că locul unde se odihneau tovarăşii săi se 
transforma treptat într-un fel de galerie naturală. Aventurierul se 
hotărî să exploreze în direcţia în care pornise, când o umbră sări 
asupra lui se simţi strâns de gât. Surprins, corsarul căzu la 


pământ trăgând după el şi pe misteriosul său agresor. Căută 
zadarnic să se ferească de loviturile de pumn pe care i le dădea 
neaşteptatul său agresor. Reuşind să se ridice cu un ultim efort, 
el puse mâna pe spadă şi dădu câteva lovituri în direcţia 
adversarului său. Un strigăt de durere izbucni, urmat curând 
după aceea de zgomot grăbit de paşi. Fără îndoială că individul 
atins de arma lui Nicolas Uragan, socotise că este mult mai 
prudent să o ia la fugă... Corsarul reveni indispus spre Gură-Arsă, 
care auzise zgomotul luptei şi care se întreba ce oare i se 
întâmplase camaradului său. 

— Repede! O torţă! strigă căpitanul de corsari. Şi urmează- 
mă! 

Fără să spună nici un cuvânt, Gură-Arsă scoase un tăciune din 
foc şi cu revolverul în mâna cealaltă se repezi pe urmele lui 
Nicolas Uragan. lIntrigat de atacul a cărui victimă fusese, 
aventurierul voia cu orice preţ să-şi identifice misteriosul 
agresor. Ajuns în locul unde se desfăşurase lupta, căpitanul de 
corsari îngenunchiă şi cercetă solid cu cea mai mare atenţie... 
Largi pete de sânge se vedeau ici şi colo. 

— Individul a fost bine lovit! strigă aventurierul. Repede! 
Trebuie să ne ţinem pe urmele lui! 

Gură-Arsă, blestemând întâmplarea care-l împiedica să 
doarmă în linişte, se aventură pe urmele şefului său prin galerie. 

— Probabil că individul acela a fugit! mormăi el, Vezi tu, 
Nicolas, petele de sânge se răresc pe aici... Unde dracul s-o fi 
ascuns? 

— Ceea ce mă nelinişteşte, exclamă Nicolas Uragan, este că 
individul acela n-a venit din afara ci din interiorul cavernei. Mi-e 
grozav de teamă că mica noastră ceată nu se mai află în 
siguranţă... Va trebui să plecăm imediat din locul acesta. Hai să 
ne trezim camarazii... 

— Să ne asigurăm înainte de toate că nu este vorba numai de 
un individ izolat, zise Gură-Arsă. Va trebui să dăm de el. Fără 
îndoială că este vorba de un gavacho... 

— Nici nu poate să fie vorba de gavachosi, continuă căpitanul 
de pirați. Omul care m-a atacat era pe jumătate gol. Se strecura 
printre mâinile mele ca un adevărat şarpe şi dacă n-aş fi reuşit 
să-l lovesc la nimereală cu spada, este mai mult ca sigur că ar fi 
terminat prin a mă gâtui! 

— Din moment ce avem de a face cu un indigen, nu trebuie să 
ne tulburăm, spuse Gură-Arsă... Indivizii aceştia sunt blânzi ca 


mieii şi prefer de o mie de ori să am de a face cu ei... 

— Nu te încrede, Gură-Arsă, în asemenea lucruri, conchise 
Nicolas. Mă tem că agresorul meu să nu facă parte dintr-un clan 
sau trib revoltat împotriva gavachosilor şi în consecinţă împotriva 
tuturor albilor. 

— N-o să mă faci să cred, îl întrerupse vânătorul, că un trib 
întreg s-ar putea adăposti în fundul acestei caverne! 

— Ştii mult mai puţine lucruri ca mine cu privire la aztecii 
aceştia, care ridicau cetăţi formidabile... Caraibii de pe insulele 
pe unde ai fost n-au nimic comun cu ei... Aceşti băştinaşi 
reprezintă o civilizaţie şi locuiesc prin împrejurimile lui Sierra 
Madre. Sunt inteligenţi şi cruzi şi pot fi nişte adversari foarte 
periculoşi. 

Cei doi oameni mai continuară să înainteze vreme de câteva 
minute, când Nicolas Uragan scoase pe neaşteptate un strigăt de 
durere... Se lovise de un colţ de stâncă... Galeria se oprea aici 
într-un soi de fundătură. 

— Rechini şi balene! mormăi Gură-Arsă, nespălatul acela nu a 
putut să se volatilizeze cu toate acestea! 

— Voi afla cheia misterului acesta, sau îmi voi pierde toată 
faima mea! mormăi căpitanul corsarilor. Pe Dumnezeul meu, 
continuă el aici nu-i capătul galeriei, ia priveşte Gură-Arsă... 
picătura aceasta de sânge care se află ceva mai încolo este pe 
jumătate acoperită de blocul de granit, care închide calea acestei 
galerii... Indianul a trecut prin urmare pe aici... După aceea a 
izbutit să închidă coridorul. 

— Nu mă vei face să cred, Nicolas, îl întrerupse colosul, că o 
piele-roşie, chiar de ar fi fost săi fie tot atât de puternică cât 
Hercule... ar fi reuşit să facă acest lucru. 

— Cine-ţi spune că nu există un mecanism secret care 
îngăduie indienilor să mute blocul acesta de stâncă după buna 
lor plăcere? răspunsa Nicolas Uragan, puţin cam nerăbdător... 

— In orice caz, mormăi vânătorul, ar fi de preferat să-i lăsăm 
pe indivizii aceştia să-şi spele rufele în familie... Am venit aici 
spre a-l elibera pe Montbar şi bag de seamă că de la sosirea 
noastră la Vera Cruz n-am făcut altceva decât a ne amestecăm 
în treburile intime ale vice-regelui. 

— Uiţi, îi luă vorba căpitanul de corsari, că am reuşit să 
descoperim exact locul unde se află acela pe care-l căutăm... 
Asta reprezintă un pas înainte spre ţinta pe care o urmărim. 

Nicolas Uragan nu-şi termină bine cuvântul... Un strigăt 


înfiorător izbucni repercutat de ecourile cavernei. Cei doi bărbaţi 
se priviră uluiţi, iar vânătorul făcu o mişcare atât de bruscă, încât 
tăciunele îi scăpă din mână şi se stinse. 

Un nou țipăt se auzi, mai disperat încă. Părea să fie scos de o 
femeie, care se afla la intrarea în peşteră. 

— Asta este senorita care ne cheamă în ajutor! izbucni Gură- 
Arsă. Hai Nicolas! Prietenii noştri sunt în pericol. Am fost ajunşi 
din urmă de gavachosi! 

— Nu este vorba de gavachosi! spuse căpitanul. Mi-e tare 
teamă că prietenii noştri se află într-un pericol şi mai mare! 

Înghesuindu-se pe coridorul îngust, lovindu-se dureros la cap 
şi la umeri de pereţii de stâncă, cei doi bărbaţi reveniră de bine 
de rău pe drumul care ducea spre bivuacul lor... La intrarea 
peşterii se vedea în depărtare o fâşie de cer albastru. O linişte 
impresionantă urmase strigătelor de ajutor şi spaimă. Nicolas 
începu să alerge cât îl ţineau picioarele, cu spada în mână, în 
timp ce camaradul său, care rămăsese mai în urmă, blestema 
nenorocita întâmplare care-i făcuse să rămâie fără lumină. 

Cei doi ajunseră în scurtă vreme în locul unde îi lăsaseră pe 
ceilalţi dormind... Văzură că focul bivuacului fusese risipit şi 
stins... Zadarnic îi strigară pe Mihail Bascul... Pe locul unde se 
aflaseră întinşi corsarul şi cei doi spanioli se mai găseau doar 
păturile. Nu obţinură însă nici un răspuns, căci Mihail Bascul, 
Jesusita şi Diego nu se mai aflau de mult în peşteră. 


CAP. VIII 


ÎN SUBIERANĂ 


— Poate au fost ajunşi din urmă de oamenii vice-regelui! 
exclamă Gură-Arsă, după ce răscolise caverna în toate părţile... 
Poate că gavachosii au regăsit urmele noastre... 

— Nu-i vorba de gavachosi, ţi-am mai spus-o, se răsti 
căpitanul... Nu cumva crezi că Excelenţa sa don Guiterez de 
Aranjua se va fi aventurat pe drumurile acelea imposibile pe care 
le-am străbătut noi?... 

— În cazul acesta nu mai înţeleg nimic, continuă vânătorul... 
Mihail, don Diego şi senorita au fost atacați din afară... Despre 
băştinaşi nu poate să fie vorba căci aceştia stau ascunşi în 
peşterile din munte. 

— Cât de prost eşti, sărmanul meu Gură-Arsă! strigă căpitanul 
de corsari. Nici nu-ţi trece prin minte că aztecii cunosc cum nu se 
poate mai bine toate colţişoarele acestea. Cine ne poate asigura 
că chiar sub picioarele noastre nu sunt săpate nenumărate 
subterane şi că fanaticii aceia nu vor apare dintr-o clipă în alta 
prinzându-ne şi pe noi? 

— Rechini şi balene! Ai dreptate Nicolas, mormăi uriaşul. 
Straşnică încurcătură... În cazul acesta, la ce bun ne-am mai 
aventurat prin meleagurile astea unde vânatul este atât de rar şi 
unde viaţa devine pe zi ce trece mai grea! 

— N-am avut de ales, răspunse aventurierul... Dintre două 
rele, l-am ales pe cel mai puţin rău. 

— Pe cel mai puţin rău? Cine ne-ar putea asigura? replică 
Gură-Arsă. Mi-e tare teamă că prietenii noştri să nu fi fost ucişi 
de fanaticii aceia. 

— Dimpotrivă, eu nu cred aşa ceva! Dacă prietenii noştri ar fi 
fost ucişi, atunci le-am fi găsit cadavrele... Asta nu înseamnă însă 
că soarta care-i aşteaptă este mai bună decât moartea... 


Noaptea trecu cu greu, fără însă ca cei doi bărbaţi care 
stăteau la pândă să mai fi îndure vreun nou atac din partea 
misterioşilor lor agresori. Scoaseră amândoi un oftat atunci, când 
văzură că orizontul se albeşte, la primele raze ale zorilor... 
Puteau mai uşor să-şi continue cercetările şi dacă le va fi cu 
putinţă să-şi regăsească nefericiţii tovarăşi. Cei doi părăsiră o oră 
mai târziu caverna. După ce mâncaseră câteva turte de mălai şi 
băuseră câteva guri de rachiu şi se strecurară printre ruinele 
care se ridicau în faţa intrării ascunzătorii lor. 

Printre miile de stânci, se aflau risipite vreo sută de case 
distruse. Unele dintre ele stăteau parcă în echilibru pe marginea 
prăpastiilor, dominând întreaga vale. Numai nişte acrobaţi 
perfecţi ar fi putut să locuiască în acele cuiburi de vulturi... 

— Mă întreb cum ar mai putea să trăiască oameni în 
dărăpănăturile acestea! exclamă Gură-Arsă... 

— Băştinaşii nici nu locuiesc aici, îi răspunse căpitanul. Lucrul 
acesta ne este dovedit prin prezenţa atâtor animale sălbatece 
care se învârtesc prin partea locului... 

— Cu toate acestea, nu încape îndoială că indivizii care ne-au 
atacat stau pe undeva pe aici! insistă uriaşul. 

— Fără îndoială, cred însă că pentru moment se adăpostesc 
într-un alt refugiu... De altfel ne vom lămuri noi curând... la te 
uită... acolo pe jos... 

Nicolas Uragan arătă cu degetul un obiect de formă rotundă 
care se afla pe pământ. 

— E un nasture de la manşeta lui Mihail Bascul! exclamă Gură- 
Arsă punând mâna pe obiectul acela... Prietenii noştri au trecut 
pe aici. 

In apropierea locului unde corsarii făcuseră descoperirea 
aceasta, se ridica o piramidă înnegrită de vremuri... Muşchiul şi 
ierburile crescuseră printre pietrele acestea care erau singurul 
monument al micului oraş mort. Un fel de tranşee săpată, de-a 
curmezişul ruinelor se oprea în faţa unei uşi ruginite înaintea 
căreia se distingeau numeroase urme de paşi. Vânătorul care era 
un admirabil căutător de urme, cercetă cu cea mai mare atenţie 
urmele. Nu datau de mai mult de câteva ore şi se vedeau cât se 
poate de limpede... Alături de urmele de paşi de picioare goale, 
vânătorul distinse şi urmele unui picior mai mic, încălţat 
europeneşte şi tălpile greoaie ale unor cizme. 

— Prietenii noştri au fost aduşi aici, strigă Gură-Arsă. Piramida 
aceasta ascunde un refugiu în care au fost aduşi cu forţa Mihail 


Bascul, don Diego şi senorita. 

— Răpitorii se mai află încă înăuntru? îl întrebă căpitanul. 

— Se pare că sunt în număr foarte mare, fu răspunsul 
vânătorului. Observă la fel cu mine că toate aceste urme de paşi 
sunt întoarse spre piramidă... 

Punând mâna apoi pe o piatră, uriaşul o aruncă asupra uşii, în 
timp ce căpitanul şi el săriră la adăpost în spatele unui perete... 
Se auzi un zgomot asurzitor şi câteva zburături de stâncă căzură 
la poalele monumentului. Cei doi camarazi aşteptară abia 
trăgându-şi respiraţia... nimeni nu ieşi să vadă care este cauza 
acestui zgomot neobişnuit... O tăcere mormântală plutea peste 
oraşul aztecilor. 

— Trebuie să ştiu limpede ce este cu asta! exclamă Gură-Arsă 
nerăbdător, după ce rămase nemişcat vreme de câteva minute... 
Ereticii aceştia au început să mă scoată din fire! 

Luându-şi vânt, uriaşul se aruncă asupra uşii. Lemnul greu 
rezistă asaltului. Fără să stea o clipă, omul reveni la atac, 
înlăturând puţin câte puţin piedica ce se ridica în calea sa. 
Nicolas veni şi el peste puţin spre a-i da o mână de ajutor, uşa 
cedă încetul cu încetul sucindu-se pe balamale, în timp ce un 
zăvor căzu în partea dinăuntru... 

Prima mişcare a lui Gură-Arsă fu să se repeadă înăuntru. 
Corsarul îl opri cu un gest. Trebuia să procedeze cu cea mai 
mare băgare de seamă. După câteva minute de aşteptare, 
uriaşul pătrunse primul peste pragul monumentului ţinând 
pistolul în mână. 

O întunecime absolută domnea acolo şi vânătorul trebui să se 
ţină la un moment dat de pereţi spre a nu cădea... O scară se 
vedea în faţa lui, săpată chiar în stâncă. Numeroşi lilieci speriaţi 
de apariţia omului zburară încoace şi în colo. 

— Va trebui să facem lumină, nu văd cum se poate altfel! 
mormăi uriaşul. 

— N-avea nici o grijă, spuse Nicolas şi scoțând o lumânare din 
buzunar se grăbi s-o aprindă cu ajutorul cremenei şi amnarului... 
Interiorul acestui straniu monument fu luminat atunci slab, iar cei 
doi camarazi putură să vadă mai limpede scara îngustă... 
Corsarul simţi un corp moale sub cizma sa... Se dădu repede 
înapoi. Şi bine făcu. O cobră sări şuierând spre el şi fără 
intervenţia lui Gură-Arsă care tăia în două cu o lovitură de sabie 
reptila, căpitanul piraţilor ar fi fost pierdut fără scăpare. 

Din fericire în timp ce coborau scara, aventurierii nu mai se 


întâlniră cu asemenea gazde neplăcute. Ajunseră curând pe un 
coridor lung care părea să fie săpat direct în stâncă şi care se 
înfunda în pământ fără să i se poată vedea sfârşitul. Căpitanul şi 
prietenul său porniră hotărâți mai departe. După vreun sfert de 
oră de mers, ajunseră la un fel de rotondă, dar nici nu începură 
să cerceteze acest refugiu şi Nicolas nu îşi putu stăpâni un 
strigăt de surprindere... Din locul acesta porneau alte patru 
galerii mai înguste. 

— Rechini şi balene! izbucni Gură-Arsă. Pe unde or fi trecut 
prietenii noştri? 

— Fapt este că suntem cum nu se poate mai încurcaţi! 
răspunse şeful corsarilor. Aztecii au transformat o parte din 
munte într-un adevărat furnicar. 

Nicolas nu-şi termină bine fraza... În rotondă se auzi un şuierat 
şi o săgeată izbi peretele la două degete de capul său... Surprins 
de atacul acesta neprevăzut, aventurierul se grăbi să stingă 
lumânarea pe jumătate consumată şi să aştepte desfăşurarea 
evenimentelor. Gură-Arsă se afla la doi paşi mai încolo. Se 
sprijinise de perete şi aştepta, cu degetul pe trăgaciul pistolului. 

O foşnitură înceată îi avertiză pe cei doi că misteriosul lor 
agresor se apropie... Un fluierat strident care se auzi pe o galerie 
laterală, le dovedi mai apoi că individul nu era singur... 

Vânătorul evita să facă cel mai mic zgomot, atunci când simţi 
o mână care se întindea spre umărul lui... Repede ca fulgerul 
descărcă arma în direcţia necunoscutului. Se auzi un urlet de 
agonie, în timp ce zgomotul detunăturii pătrundea pe galerii. 
Nicolas, cu spada întinsă, se aştepta la atac... Nu avu de aşteptat 
prea mult... leşind din coridoarele învecinate, şapte indieni dintre 
care trei purtau torţe, se îndreptară asupra intrusului, hotărâți, 
să-l facă să plătească scump moartea unuia dintre ai lor. 

La lumina nesigură a torţelor, conducătorul corsarilor îşi putu 
da seama de situaţie... Gură-Arsă doborâse cu un glonte în cap 
pe băştinaşul care trăsese cu săgeata asupra sa. Cadavrul se afla 
întins în faţa vânătorului care aruncând de-o porte pistolul, 
deveni aproape inutil, trase spada, decis la rândul său să-şi 
vândă scump viaţa. Indienii erau înarmaţi cu arcuri şi cuțite 
făcute din zburături de iztli... La vederea străinilor, scoaseră un 
sălbatec strigăt de război, năpustindu-se apoi asupra celor doi 
oameni. 

Pe cât de viguros fu atacul, pe atât de înverşunată fu însă şi 
apărarea. Străpungând dintr-o parte în alta pe primul său 


adversar, Nicolas Uragan reuşi să-i ţie imediat la distanţă pe 
ceilalţi, în timp ce uriaşul străpungând la rândul său pe unul 
dintre azteci, trecea hotărât la ofensivă şi se străduia să-l scape 
pe şeful său de cei trei indigeni. Aceştia din urmă încercară 
zadarnic să dea lovituri de stilet înspre vânător. Gură-Arsă izbuti 
să le ferească şi câteva minute mai apoi, indigenii speriaţi de 
rezistenţa tenace a aventurierilor, dispăreau prin galerii, lăsând 
pe teren cadavrele a patru dintre ei. 

— Lupta a fost cam fierbinte! exclamă căpitanul ştergându-şi 
fruntea acoperită de sudoare... Deşi suntem victorioşi, alarma va 
fi totuşi dată oamenilor din furnicarul acesta şi nu va trece mult 
şi vom avea pe urmele noastre întregul trib... Trebui prin urmare 
să luăm o hotărâre: sau ne despărţim şi pornim pe galeriile care 
se deschid în faţa noastră, sau rămânem împreună şi o apucăm 
la întâmplare pe una din galeriile acestea care dau în rotondă... 

— Mă opresc asupra celei de a doua propuneri, răspunse 
Gură-Arsă. 

— Suntem înţeleşi prin urmare! conchise Nicolas Uragan. ŞI 
ridicând o torţă pe jumătate consumată pe care o scăpase un 
indian în fuga sa, corsarul porni pe galeria care se afla ceva mai 
la dreapta. Tovarăşul său îl urmă imediat, nu fără a fi aruncat 
mai înainte o privire asupra cadavrelor care se aflau întinse în 
rotondă... Săgeţile care se aflau în tolbele celor căzuţi străluceau 
straniu la lumina torţei. 

— Aur! strigă uriaşul... Nicolas, săgețile lor sunt de aur. 

Aventurierul era preocupat însă de cu totul altceva decât de 
descoperirea camaradului său. Trebuia să scape înainte de toate 
de locuitorii acestor galerii subterane şi să-şi salveze prietenii 
care fuseseră răpiți. Un zgomot confuz se ridică atunci pe 
coridoare... Fără îndoială că cei patru supraviețuitori ai luptei 
dăduseră alarma, iar semenii lor se pregăteau în număr mare să 
răzbune moartea războinicilor căzuţi... Fluierăturile se înmulţeau, 
fiind întrerupte ici şi colo de strigăte. 

— Drace! înjură Nicolas, mergând tot mai repede, de data asta 
sunt mai mulţi. Dacă reuşesc să ne înconjoare atunci ne vor 
masacra. 

Căpitanul de corsari, care i-o luase puţin înainte camaradului 
său, strigă: 

— Suntem salvaţi. Urcăm spre ieşire! 

La capătul galeriei se vedea lumina palidă a zilei. Urlete 
înspăimântătoare nu-i îngăduiră însă aventurierului să spună mai 


mult. 

— Repede! Salvează-te cum poţi! urlă Gură-Arsă. Duşmanii 
înaintează! Sunt mai bine de o sută... Să fugim sau suntem 
pierduţi... 

Alergând din toate puterile căpitanul de corsari se apropia tot 
mai mult de ieşire... Ajunse curând acolo şi se pregătea să se 
salveze, când se opri brusc scoțând o înjurătură: coridorul dădea 
pe un balcon îngust, suspendat peste o prăpastie... Nici o potecă 
nu se vedea pe peretele Sierrei care se înălța perpendicular 
peste capetele fugarilor. 

— Rechini şi balene! urlă vânătorul, coridorul acesta se 
sfârşeşte aici. Vom fi prinşi ca într-o cursă de şoareci... Hei 
Nicolas, Montbar n-are noroc... trebuie să mai aştepte. In mare 
încurcătură ne-am mai băgat! 

Intorcându-se cu spatele spre prăpastie, cei doi tovarăşi 
aşteptară, cu spada întinsă, atacul aztecilor care scoțând strigăte 
de triumf, se repeziră asupra lor, siguri fiind că prada nu le mai 
poate scăpa. 


CAP. IX 


PIRAMIDA DE CRANII 


Situaţia celor doi aventurieri era disperată. 

Ceata furioşilor azteci ajunse, în câteva minute, lângă ei. O 
luptă grozavă începu pe platformă... În primele clipe, căpitanul şi 
prietenul său reuşiră să-şi ţină duşmanii la respect, dar aceştia 
erau mult prea numeroşi. Cinci indigeni căzuseră loviți mortal, 
dar alţi douăzeci se repeziră asupra albilor. Era nevoie de o 
energie puţin obişnuită spre a înfrunta hoarda aceasta de 
demoni dezlănţuiţi. Gură-Arsă şi Nicolas Uragan rezistau cu toate 
acestea victorioşi, atunci când apărură în scenă alţi câţiva indieni 
îmbrăcaţi în haine albe... Mai înainte ca aventurierii să fi avut 
timpul să se dea de o parte, un mănunchi de sfori se năpusti 
asupra lor, îi puse în imposibilitate de a se mai mişca, forţându-i 
să dea drumul armelor. 

Căpitanul corsarilor înjură sălbatec: aztecii reuşiseră să-l 
prindă într-o plasă gigantică al cărei ochi solizi îl împiedica să 
facă orice mişcare. 

— Rechini şi balene! strigă vânătorul... Am cucerit prin atac 
direct la abordaj mai bine de două zeci de galioane şi acum sunt 
prins ca o sardea ordinară. Sunt dezonorat! 

Indienii păreau că se interesează însă foarte puţin de 
nemulţumirile uriaşului. Continuau să tragă cu repeziciune plasa 
de-a lungul galeriilor, fără să se sinchisească de ieşiturile de 
stâncă ce se iveau în cale şi de care se loveau captivii. Indigenii 
îmbrăcaţi în haine albe se aşezaseră în fruntea acestui cortegiu, 
în timp ce războinicii înconjurau plasa, insultând şi izbind pe cei 
prinşi. 

In curând, ajunseră în rotonda unde avusese loc prima luptă 
cu aztecii. După aceea, cortegiul o luă pe galeria care se afla în 
mijlocul încăperii. După un sfert de oră de mers se opriră într-un 


fel de celulă în care-şi vârâră prizonierii. 

Nicolas Uragan şi Gură-Arsă fură eliberaţi din plasă. 
Bineînţeles că lucrul acesta nu se produse fără izbituri, ceea ce 
este lesne de înţeles, iar loviturile de pumni curseră câtva timp 
ca grindina în piepturile şi pe chipurile aztecilor. In cele din urmă 
însă, prizonierii trebuiră să cedeze în faţa forţei... Legaţi fedeleş 
fură părăsiţi în celulă, în timp ce un războinic rămase de pază la 
intrare. 

Cei doi oameni tăcură năuciţi, câteva minute. Evenimentele se 
precipitaseră cu atâta repeziciune de la intrarea lor în subterane, 
încât erau zăpăciţi în oarecare măsură. Ba mai mult, efortul pe 
care îl depuseseră era considerabil. Zdrobiţi de osteneală, cei doi 
tovarăşi adormiră fără să se mai gândească la gravitatea 
situaţiei lor, ca şi cum s-ar fi aflat pe Insula Broaştei Ţestoase sau 
la bordul „Neînvinsului”, brickul goeletă comandat de Nicolas 
Uragan. Câtă vreme se odihniră? N-ar fi putut s-o spună nici unul 
dintre ei Fapt este că atunci când se treziră, văzură lângă ei un 
fel de pâine de mălai şi o cană cu apă. Ba mai mult, o torţă 
fusese prinsă de peretele închisorii. 

— Pe Dumnezeul meu! strigă şeful corsarilor, constat că n-am 
fost uitaţi... Mă întreb numai cum vom putea să mâncăm cu 
mâinile şi picioarele legate? 

Ca şi când ar fi înţeles dorinţa corsarului prizonier, un indian 
intră în celulă. Ingenunchind, pe rând, lângă cei doi aventurieri, 
le dădu de mâncare şi de băut. Insufleţiţi de această hrană, 
Nicolas Uragan şi Gură-Arsă mulţumiră dând din cap şi se 
aşezară, după aceea unul lângă altul. 

Indianul se depărtase după ce-i privise o clipă în tăcere. 

— Gură-Arsă, şopti atunci Nicolas Uragan, la urechea 
tovarăşului său, ai dinţi solizi, adevăraţi colţi de rechin. 

— Pe Neptun, poţi fi sigur de asta, Nicolas. Mi-au mai servit de 
nenumărate ori în timpul luptelor corp la corp... Sunt tot atât de 
rezistenți ca stânca... 

— Drace, sper că peste puţin vom fi în afară de orice pericol şi 
departe de celula asta călugărească... încearcă să rupi asta... 
Dacă izbuteşti, suntem salvaţi... 

Răsucindu-se cu greu de nenumărate ori, Nicolas izbuti să 
aducă mâinile sale legate în faţa lui Gură-Arsă... Ochii 
vânătorului sticliră la slaba lumină a torţei. In timp ce camaradul 
său simula sforăitul adânc al unui om ce doarme spre a nu-l 
alarma pe paznicul lor, el începu să muşte hotărât de funiile cu 


care era legat căpitanul. Le rodea încet dar sigur. Trecură mai 
bine de două ore, care le părură mai lungi ca două secole. 
Corsarului îi bătea inima nebunește. In fiecare clipă i se părea că 
aude un zgomot suspect... Prizonierii luau atunci o poziţie 
normală şi, după trecerea alarmei, lunga muncă în vederea 
eliberării reîncepea. Uriaşul îşi sfâşia obrajii de funiile bine 
strânse, buzele îi erau însângerate şi chipul congestionat... 

Legăturile se desfăcură în cele din urmă. Nicolas Uragan izbuti 
să le rupă cu o zvâcnitură bruscă. Corsarul abia îşi stăpâni un 
strigăt de bucurie. După aceea, se aplecă peste vânător şi-l 
eliberă şi pe acesta. 

Acum, nu se mai punea decât problema evadării. Spre a izbuti 
trebuiau să se scape de paznicul care sta mereu nemişcat la 
intrarea celulei... După ce se sfătuiră, se hotărâră să procedeze 
cu viclenie. Işi reluară prima poziţie şi căpitanul de corsari 
prefăcându-se că se zbate în legături începu să geamă. Sentinela 
nu dădu nici un semn de viaţă... Prizonierul continuă să se vaiete 
cu o regularitate neliniştitoare. Indianul se hotărî să vadă despre 
ce este vorba... Se apropiă de Nicolas Uragan ţinând un stilet de 
iztli în mână, corsarul continua să se zvârcolească. Îi vorbi într-un 
jargon de neînțeles. 

Fără îndoială că-i poruncea să stea liniştit spre a nu turbura 
liniştea refugiului subteran al aztecilor. Dar prizonierii nu-i 
dădură posibilitatea să spună până în capăt ce avea de spus. 
Sărind asemeni unui tigru, Gură-Arsă îl zdrobi pe indian sub 
greutatea sa, în timp ce mâinile lui Nicolas îi cuprinse gâtul 
strângându-l ca într-o menghină... In faţa celor doi nu mai fu 
peste puţin decât un cadavru. 

Vânătorul se grăbi să pună mâna pe armele victimei sale. Îşi 
opri pumnalul, iar lui Nicolas îi dădu tolba cu săgeți şi arcul 
indianului. 

— Acum, urmează să ieşim din închisoare fără să fim băgaţi în 
seamă! îşi dădu cu părerea căpitanul corsarilor. Mi-e grozav de 
teamă să nu ne rătăcim prin labirintul acesta încurcat. Ah! Ah! 
De am avea cu noi numai vreo douăzeci de oameni, am face praf 
grămada asta de păgâni. Dar, vai, ce putem face numai noi doi, 
aproape dezarmaţi?... Am fi grozav de norocoşi dacă am izbuti să 
dăm de Mihail Bascul şi de ceilalţi doi prieteni. 

Apropiindu-se de perete, Gură-Arsă smulse torţa din loc şi o 
agită peste cap. 

— Să fugim cât mai repede! strigă el. Nu este vreme de 


discutat. 

Nicolas Uragan trebui să stăpânească impetuozitatea 
prietenului său: pe coridor se auzea un pas greoi. Fără îndoială 
că era noua sentinelă, care venea să-l schimbe pe acela care 
stătuse de pază. Aceştia se sprijiniră temători de perete, gata să 
se repeadă asupra nechematului de îndată ce avea să pătrundă 
în încăpere. 

Intrigat de lipsa războinicului pe care se aştepta să-l găsească 
la intrarea celulei, indianul se aventură în interiorul închisorii. În 
clipa în care se apleca spre a-şi striga camaradul, braţul 
vânătorului zvâcni puternic înfigându-i pumnalul între umeri. 
Aztecul se prăbuşi fără să scoată nici un sunet, atât de fulgerător 
fusese atacul lui Gură-Arsă. 

Impingând cu piciorul cadavrul indigenului, cei doi bărbaţi se 
repeziră afară. Uriaşul mergea în frunte purtând torţa, iar 
stiletele însângerat încă şi-l atârnase de cordon. Nicolas Uragan îl 
urma de aproape cu săgeata pusă la arc, gata să-l trăsnească pe 
primul duşman care i s-ar fi ivit în cale. 

Fugarii înaintară astfel vreme de un sfert de oră fără să 
întâlnească vreo fiinţă. Tăcerea ce-i înconjura îi mişca nespus. La 
o intersecţie, se opriră. 

Aventurierul privi ţintă solul şi la lumina tremurătoare a torţei 
văzu numeroase oseminte omeneşti şi cranii care păreau a fi 
aparţinut unor copiii, atât de mici erau. 

Nicolas Uragan îşi opri camaradul, Galeria dădea într-o sală 
care avea un aspect macabru... Era săpată în stâncă, de formă 
dreptunghiulară, iar pe pereţi se vedeau urme largi de pete 
întunecate. Căpitanului nu-i fu greu să-şi dea seama că erau pete 
de sânge omenesc... Dar spectacolul cel mai oribil pe care acest 
nou refugiu îl oferea ochilor, era o imensă piramidă de cranii 
omeneşti care se ridica până la plafon... Orbitele goale se căscau 
oribil, în timp ce un miros de neîndurat umplea încăperea... 
Bucăţi de carne uscată atârnau ici colo pe pereţi. 

— Dumnezeule, n-am văzut în viaţa mea un spectacol mai 
înspăimântător! strigă corsarul, în timp ce Gură-Arsă care era 
mai superstiţios îşi făcu semnul crucii. 

Şi Nicolas Uragan îşi aminti de aventurile sângeroase pe carei 
le povestiseră unii cutreierători ai meleagurilor necunoscute, pe 
când se afla pe insula Broaştei Ţestoase, care avuseseră prilejul 
să cunoască religia sângeroasă a aztecilor. Indigenii aceştia nu 
se dădeau înapoi de la sacrificii de vieţi omeneşti atunci când era 


vorba să-şi atragă bunăvoința zeilor, fie spre a scăpa de 
nenorociri sau de boală. 

Mulțimea craniilor şi osemintelor nu avea de ce să-l uimească 
pe căpitanul corsarilor. Ştia că, într-o anumită împrejurare, 
fuseseră ucişi mai bine de optzeci de mii de prizonieri, înainte de 
completa cucerire a ţării. 

— N-are nici un rost să stăm şi să ne înfiorăm în faţa acestui 
carnagiu, i se adresă lui Gură-Arsă punând capăt gândurilor 
macabre ale acestuia. Trebuie să cercetăm înainte de toate dacă 
mai există vreo altă ieşire, prin care să putem evada din locul 
acesta prea puţin încântător. 

Aventurierii căutară zadarnic o ieşire. Disperau, crezând că nu 
vor fi în stare să evadeze vreodată din cavoul acesta sinistru, 
când se auzi un scârţâit. Nicolas Uragan stinse, fulgerător, făclia, 
călcând-o în picioare şi se ascunse împreună cu camaradul său în 
spatele unei grămezi de capete şi de oase omeneşti. 

În imediata apropiere a unuia din colţurile încăperii, se 
deschise o mică uşă şi trei indigeni intrară înăuntru. Primul ţinea 
în mână o lampă cu ulei, în timp ce ceilalţi, doi azteci purtau un 
pachet greu pe umeri, pe care-l aruncară asupra grămezii din 
mijlocul încăperii, după care se grăbiră să dispară pe unde 
veniseră. 

Beznele luară din nou în stăpânire camera sinistră. Cei doi 
corsari avură nevoie de câteva minute spre a-şi putea reaprinde 
făclie şi se îndreptară apoi spre locul pe unde dispăruseră 
indigenii. Gură-Arsă îşi petrecu mâna peste perete, căutând 
zadarnic cea mai mică crăpătură... împinse zadarnic, cu toată 
puterea sa, uşa, care rămase însă neclintită ca o stâncă. 

— lată un lucru pe care nu sunt în stare să-l înţeleg, mormăi 
vânătorul. Zadarnic mă reped asupra peretelui, căci este cu 
neputinţă să descopăr cea mai mică urmă de uşă... 

— Cu toate acestea, indienii au fost aici înăuntru şi au aruncat 
pachetul acela pe jos... Nici eu n-am visat toate acestea, spuse 
Nicolas Uragan. Cel mai simplu lucru ar fi să ne asigurăm dacă 
pachetul acela se mai află încă aici... 

Cei doi se îndreptară spre locul unde-i văzuseră pe indigeni 
aruncând povara pe care o avuseseră pe spate... Ceva întunecat 
se afla în mijlocul osemintelor albicioase. Vânătorul se plecă 
intrigat şi apropia torţa... Abia privi pachetul acela şi se dădu 
înapoi scoțând un strigăt de oroare în timp ce căpitanul de 
corsari îngălbeni... Aventurierii aveau în faţa lor trupul unui om 


care fusese jupuit de viu. 


CAP. X 


TEMPLUL AZIECILOR 


Celor doi prieteni le trecu simultan acelaş gând prin minte... 
Nu aveau oare în faţa lor cadavrul lui Mihail Bascul sau al lui don 
Diego? Oare aztecii nu le uciseseră camarazii de aventură 
pregătindu-i şi Jesusitei o soartă tot atât de îngrozitoare, aceia de 
a o sacrifica lui Huitziloputzli? 

— Îţi vine să mori de furie! strigă vânătorul făcând eforturi, 
neîncununate nici de data aceasta de succes, spre a deschide 
uşa misterioasă. Prietenii noştri sunt în pericol de moarte şi noi 
stăm fără să facem nimic în mijlocul dedalului acesta... 

— Fii ceva mai calm, Gură-Arsă, îl sfătui căpitanul. Este mai 
mult ca sigur că mecanismul care permite să se deschidă uşa se 
află dincolo de peretele acestei încăperi... 

— Dar la ce te gândeşti, Nicolas? 

— La ce mă gândesc? replică acesta. Pur şi simplu la asta: 
aztecii nu fac niciodată sacrificii izolate şi fără îndoială că vor mai 
fi executate şi alte victime, ale căror cadavre vor fi aruncate în 
sala asta... Rog pe Maica Domnului ca prietenii noştri să nu fie 
printre ei... In orice caz, Gură-Arsă va trebui să ne repezim fără 
întârziere asupra celor trei indigeni şi să-i punem în imposibilitate 
de a ne dăuna... Acesta este singurul mijloc de a ne deschide 
drum până la templul sau cripta unde se desfăşoară 
îngrozitoarea ceremonie... 

— Am înţeles, Nicolas... răspunse uriaşul. 

Un trosnet puternic opri vorba vânătorului: uşa care dădea în 
sală avea să se deschidă din nou... Cei doi se alăturară dintr- 
odată de fiecare parte a uşii, cu spadele în mână, gata pentru 
orice eventualitate. 

Uşa se deschise încet, cu un scârţâit sinistru... Cei trei indieni 
care fuseseră aici cu puţin mai înainte, apărură de data aceasta 


purtând o nouă victimă... Se pregăteau să arunce peste grămada 
de cranii povara lor însângerată, când acela care purta făclia se 
întoarse şi scoase un strigăt strident: doi oameni se repeziseră în 
faţa uşii, tăindu-le drumul. Mai înainte ca cei doi purtători de 
povară să-şi fi putut reveni din surpriză, corsarii se repeziră 
asupra lor şi le înfipseră săbiile în piept până la mânere. Cel de al 
treilea indigen aruncă disperat făclia din mână şi încercă să fugă 
în direcţia galeriei pe care veniseră cei doi aventurieri cu câteva 
minute mai înainte. In graba lui, se împiedică de o grămadă de 
oase şi căzu cât era de lung la pământ... Nebun de spaimă, se 
pregătea tocmai să se ridice şi să pornească din nou în goana lui 
nebună, când se auzi un şuierat uşor... O săgeată de aur, trasă 
de Nicolas Uragan străbătu gâtul fugarului, trântindu-l în agonie 
în apropierea galeriei în care spera să se salveze. 

— Repede! strigă aventurierul lui Gură-Arsă. Să ieşim imediat 
pe uşa aceasta! Cine ştie dacă strigătul de alarmă al indianului 
acesta nu s-a auzit. 

Pe măsură ce înaintau, aventurierii constatau că pereţii 
galeriei erau lucraţi cu mai mare atenţie. Sculpturile şi 
basoreliefurile erau mai numeroase, reprezentând fără îndoială 
eroi ai sângeroasei mitologii mexicane. Chipurile celor doi corsari 
fură mângâiate curând de un curent de aer proaspăt, în timp ce 
razele soarelui pătrundeau ici şi colo prin crăpăturile care erau 
tot mai numeroase în pereţii de stâncă. 

Şi mai mare încă fu uimirea corsarilor atunci când văzură o 
deschizătură largă în peretele de-a lungul căruia înaintau. 
Probabil că un bloc de piatră se desprinsese sub influenta vremii 
şi a ploii. Lumina zilei pătrundea din plin în subterană, la trei 
picioare peste capul vânătorului. 

Pentru Nicolas Uragan fu un nimica toată sa se urce pe umerii 
uriaşului şi să ajungă la marginile deschiderii. Privi afară, 
respirând din plin aerul curat. Un spectacol măreț se înfăţişă 
vederii sale. In faţa lui se întindea lanţul munţilor Sierra Madre, 
impozanţi cu culmile lor înzăpezite şi cu podişurile lor. 

Nicolas Uragan scoase o exclamaţie de bucurie. Nimic nu-l mai 
împiedica să evadeze acum din întunecata ascunzătoare a 
indienilor sângeroşi. N-avea decât să sară jos la câteva picioare 
de orificiul pe marginea căruia se afla, spre a putea să plece 
împreună cu camaradul său în toată liniştea în căutarea lui 
Montbar. Işi aminti însă de cei trei prieteni ai săi, prinşii aztecilor, 
ceea ce-l împiedică să-şi ducă la îndeplinire fără ei planul de 


evadare. Înainte de a fugi din mâinile indienilor trebuia să-l caute 
pe Mihail Bascul, pe don Diego şi pe Jesusita. 

— Nicolas coboară repede! strigă pe neaşteptate Gură-Arsă 
care începuse să-şi piardă răbdarea. 

Corsarul se reîntoarse lângă camaradul său. 

— Ce s-a întâmplat? întrebă el când fu din nou jos. Vine 
cineva? 

— Nu aud pe nimeni, spuse vânătorul. Mi s-a părut însă, în 
timp ce tu te aflai sus, că aud un fel de cântec sălbatec. la auzi şi 
tu! 

Căpitanul îşi încordă auzul. Gură-Arsă nu se înşelase... Din 
când în când se auzeau cântece. 

— Inainte! strigă Nicolas Uragan, trebuie să aflăm cât mai 
curând cu putinţă rostul acestor cântări misterioase. 

Uriaşul mai privi odaia împrejurimile cât mare atenţie spre a le 
recunoaşte la nevoie, apoi se luă pe urmele şefului său. Cei doi 
pătrunseră în obscuritatea luminată ici şi colo de câteva făclii 
izolate. In faţa lor, se afla o uşă mare. Se grăbiră să-i treacă 
pragul... Dădură într-un vestibul mare, în care se zărea o uşă şi 
mai mare decât prima. Gură-Arsă căscă uimit ochii, constatând 
că ambele aripi ale uşii ca şi clanţele erau din aur masiv. 

Cântările aztecilor se auzeau acum limpede şi uneori erau 
însoţite de un strigăt, sau un țipăt de suferinţă şi agonie: era mai 
mult ca sigur că indienii îşi torturau prizonierii sacrificându-i 
zeilor lor. 

Corsarul se înfioră la gândul că poate în clipa aceea chiar, 
bătrânul său tovarăş de aventuri Mihail Bascul era ucis de 
fanatici şi că Jesusita îndura cele mai îngrozitoare chinuri. Nicolas 
deschise cu hotărâre una din aripile uşii. Gură-Arsă se grăbi să-l 
urmeze. |n fata celor doi se vedea acum o sală imensă. Se aflau 
în marele templu al aztecilor. 

Mulțimea care se adunase în refugiul acela uriaş se cifra la 
500 persoane. 

Aztecii capturaseră mai bine de două sute de persoane şi se 
pregăteau să le ucidă în decursul sângeroasei lor serbări. Doi 
dintre prinşi muriseră deja, iar cadavrele lor fuseseră aruncate 
peste grămada de cranii din cavou, unde fuseseră văzute de 
Nicolas şi de Gură-Arsă. Ceremonia era în toi în momentul în care 
cei doi aventurieri pătrunseră în templu, iar preoţii indieni tocmai 
jupuiau de viu pe un nenorocit soldat spaniol, care scotea 
strigăte  înfiorătoare de suferinţă, în timp ce mulţimea 


îngenunchiată, bătea mătănii în cadență, rugându-se zeului 
războiului. Douăzeci de preoţi îmbrăcaţi în haine albe şi purtând 
pe cap diademe împodobite cu un disc de aur, simbolizând 
soarele, îndeplineau slujba de paznici şi călăi, în timp ce marele 
preot, îmbrăcat mai bogat decât ceilalţi, ţinând în mâna sa 
dreaptă sceptrul de aur, care reprezenta astrul zilei, asista la 
martiriul sacrificaţilor şezând pe un tron de stofe multicolore. 
Nemişcaţi în faţa statuii zeului Huitziloputzli care ocupa centrul 
sanctuarului, alţi douăzeci de preoţi agitau cădelniţe oferind în 
dar vieţile victimelor lor zeului şi stăpânului războaielor. 

Îngrămădiţi într-un colt al templului, prizonierii îşi aşteptau 
moartea cu ochii măriţi de groază. Erau oameni de toate 
condiţiile sociale: soldaţi, ofiţeri, metişi, indieni care trecuseră de 
partea spaniolilor. 

Formând un grup mai deosebit, se vedeau trei bărbaţi şi o 
tânără fată... Erau Mihail Bascul, don Diego, Jesusita şi unul 
dintre cei mai de seamă ofiţeri din Noua Spanie, don Ramirez 
Rodrigo. Acesta dispăruse de mai bine de un an de zile şi fusese 
zadarnic căutat din ordinul vice-regelui. Aztecii îl atacaseră pe 
când trecea cu escorta lui prin Sierra, ducându-se la Jalapa şi de 
atunci îl ţinuseră prizonier, spre a-l oferi drept sacrificiu zeităților 
lor sângeroase. 

După ce ucigaşii îşi îndepliniră în trei rânduri îngrozitoarea lor 
meserie, marele preot se ridică şi se duse drept spre piatra de 
sacrificiu. Uciderile aveau să înceapă abia acum într-un ritm mai 
viu. O tânără indiană fu smulsă cu brutalitate din mijlocul 
grupului, în care se afla şi fu întinsă pe piatra de sacrificiu. 
Cântările deveniră mai puternice, în timp ce cădelniţele se 
legănau cu mai multă furie în faţa statuii zeului războiului. 

— Huitziloputzli, spuse atunci marele preot, fii bun cu copiii 
soarelui. Fă ca să recapete puterea de altă dată... Fie ca sângele 
pe care-l vom vărsa să te facă mai milostiv cu noi... Fă-ne de 
neînvins aşa ca să putem înfrânge pe barbarii veniţi de la soare 
răsare! 

Marele preot îşi terminase invocaţia, când unul dintre 
sacrificatori se apropia de prizoniera pe care alţi trei preoţi o 
ţineau nemişcată pe piatră. 

Un înfiorător strigăt de agonie izbucni şi sângele ţâşni în toate 
locurile murdărind hainele albe. Scoţând atunci un urlet de 
triumf, sacrificatorul spintecă pieptul victimei şi-i scoase inima, 
pe care o agită încă aburind peste capul lui. Cântările şi 


invocaţiile deveniră şi mai puternice. 

La un gest al marelui preot, paznicii aduseră o nouă victimă. 
Se auziră atunci înjurăturile lui Mihail Bascul, în timp ce Diego se 
zvârcolea neputincios în funiile cu care era legat... Aztecii o 
luaseră pe Jesusita ducând-o spre piatra de sacrificiu, întinzând-o 
pe locul încă plin de sânge. 

— Fie ca sângele acestei fecioare albe să te îmbuneze, 
Huitziloputzli... Aşa să piară toţi năvălitorii care vor mai îndrăzni 
să înfrunte pe copiii soarelui! 

Sacrificatorul se apropiă din nou şi se pregătea să-şi facă 
datoria, sub privirile înspăimântate ale Jesusitei. 


CAP. XI 
O LOVIIURA 


ÎNDRĂZNEAȚĂ 


Diego era constrâns să asiste la spectacolul acesta îngrozitor, 
înnebunit de durere, în timp ce Mihail Bascul îi blestema pe 
azteci cu tot focul. Prizonierii îl văzură pe sacrificator 
îndreptându-se spre tânăra fată şi ridicând arma. In clipa aceia 
se auzi un şuierat. O săgeată de aur străbătu în acelaş timp 
spaţiul înfingându-se în pieptul indianului, care se prăbuşi mort. 

Cei de faţă fură cuprinşi de uluială. Preoţii se repeziră cu toţii 
spre cel lovit, în timp ce marele preot se înapoia grabnic pe 
tronul său şi ridicând sceptrul sfânt peste cap, strigă: 

— Copii ai soarelui, un pângăritor a intrat în templu... 

Nu izbuti să termine. O mână viguroasă îi smulse emblema. 
Năucit, nemaiştiind ce să spună, şeful aztecilor se întoarse şi-l 
văzu chiar în clipa aceea pe Nicolas Uragan. Corsarul agita într-o 
mână sceptrul sfânt şi cu cealaltă îl ameninţa cu spada pe care o 
ţinea la numai un deget distanţă de beregata preotului... 

În mulţimea indigenilor se produse o rumoare. Câţiva dintre ei 
voiră să se repeadă spre intrus, da corsarul le făcu semn, că la 
cel mai mic gest din partea lor, va înfige arma în gâtul marelui 
preot, care era cu totul înspăimântat. 

Un preot mai îndrăzneţ decât ceilalţi se repezi cu o secure în 
mână asupra lui Nicolas. Abia se apropiă însă de aventurier, când 
un şuierat se auzi peste capetele tuturor şi o săgeată i se înfipse 
între umeri. Lovit mortal, aztecul se rostogoli pe treptele tronului 
marelui preot şi căzu însângerat în braţele prietenilor lui. 

— Înainte, Gură-Arsă! strigă Nicolas deodată. Grăbeşte-te să 


eliberezi pe nenorociţii aceştia! 

Inalta statură a vânătorului apăru din spatele unei coloane 
unde se refugiase în prima clipă. 

Uriaşul străbătu rândurile aztecilor terorizaţi, apoi dând 
deodată de o parte pe preoţii care se aflau în jurul pietrei de 
sacrificiu, se îndreptă spre Jesusita care mai era încă strâns 
legată. 

Şi punând mâna pe cuţit, vânătorul tăia funiile cu care era 
legată pupila vice-regelui. Fata se prăbuşi leşinată în braţele lui. 
Uriaşul o ridică ca pe un fulg şi se îndreptă spre camaradul său. 

Cu o lovitură de picior, uriaşul îl izgoni pe marele preot de pe 
tron, întinzând-o pe tânăra fată. Palid de furie aztecul voi să facă 
semn adepților săi să-i sară în ajutor, dar Nicolas care nu-l 
pierdea din ochi, îi apăsă spada în piept forțându-l să-i liniştească 
pe aztecii pe care gestul cu totul lipsit de respect al lui Gură-Arsă 
îi făcuse să se încordeze fremătând. 

După ce o lăsă pe Jesusita în paza camaradului său, vânătorul 
se îndreptă spre prizonieri şi începu să-i elibereze. Se înţelege cu 
ce entuziasm fu primit de aceşti nenorociţi, care credeau că le-a 
sunat ultima clipă. Bineînţeles că primul eliberat fu Mihail Bascul. 
Cei doi tovarăşi de aventuri se îmbrăţişară cu căldură. 

Mihail Bascul alergă spre Nicolas, urmat curând de Diego, 
nebun de bucurie că Jesusita scăpase de o soartă atât de oribilă. 

După ce don Ramirez şi soldaţii fură eliberaţi la rândul lor de 
legăturile cu care erau ţinuţi nemişcaţi, Nicolas le ordonă să 
dezarmeze pe azteci şi să păzească toate ieşirile. 

Mihail Bascul şi câţiva tovarăşi făcând un tur prin galeriile 
apropiate capturară încă vreo cincizeci de indigeni. 

Atunci când, situaţia fu cu totul răsturnată şi când prizonierii 
de odinioară deveniră stăpânii momentului, don Ramirez Rodrigo 
se întoarse spre Nicolas Uragan şi-i spuse: 

— Nu voi uita niciodată, caballero, marele serviciu pe care mi 
l-ai făcut... Datorită dvs. Maiestatea Sa Catolică şi-a recăpătat pe 
unul dintre servitorii ei cei mai devotați... Te asigur că vei găsi în 
persoana mea, oricând şi oriunde, un prieten şi un aliat... Eşti 
poate trimis de vicerege în căutarea mea? 

__ Intrebarea aceasta îl puse oarecum în încurcătură pe Nicolas. 
Işi reveni însă prompt, dându-şi seama că don Ramirez Rodrigo 
putea să-i fie un ajutor extrem de preţios în vederea scopului pe 
care-l urmărea şi care-l făcuse să se încurce în aceste aventuri 
nenorocite şi neprevăzute. De aceia, după ce aruncă o privire 


elocventă camarazilor săi, răspunse: 

— Ingăduiţi-mi să mă prezint, senor căpitan. Sunt don Manuel 
Fregoso, gentilom din Castilia, călătorind pentru plăcerea mea, 
dar interesându-mă în mod special de exploatările miniere din 
Noua Spanie. 

— Sunt încântat de a vă fi întâlnit, caballero! replică spaniolul. 

Căpitanul corsarilor abia îşi stăpâni un zâmbet. intinse 
prieteneşte mâna lui don Ramirez care i-o strânse încântat, abia 
apucase însă mâna aventurierului, când scoase o exclamaţie de 
uimire: 

— Pe Sfânta Fecioară de la Mercedes! exclamă el, purtaţi 
inelul vechiului meu prieten, ducele de Chalco? Faceţi poate 
parte din familia lui? 

Nicolas se întrecu cu îndrăzneala şi privindu-l sigur de sine pe 
căpitan răspunse: 

— Sunt înrudit cu familia de Chalco şi am avut prilejul să-i fac 
un serviciu însemnat ducelui pe vremea când lupta împotriva 
francezilor în Flandra. Spre a-mi arăta recunoştinţa, n-a stat pe 
gânduri să-mi dea în dar acest inel. 

— Lucrul acesta vă face să aveţi toate drepturile şi la prietenia 
şi recunoştinţa mea, conchise spaniolul... Vă stau la dispoziţia 
oricând va fi să aveţi nevoie de un serviciu oarecare. Mă cunosc 
toţi comandanții de forturi din Noua Spanie şi mă pun la 
dispoziţia d-tale spre a-ţi uşura cercetările în regiunile miniere... 

— Voi face uz de această ofertă atât de generoasă, senor 
căpitan, răspunse aventurierul înclinându-se şi fiţi sigur că nu va 
trece multă vreme şi voi face apel la bunele dvs. servicii. 

Nicolas organiză apoi în înţelegere cu căpitanul Ramirez 
Rodrigo plecarea din locurile acelea. Hotărâseră anume, că, de 
îndată ce grupul de foşti prizonieri se va fi odihnit, să părăsească 
cât mai repede cu putinţă oraşul secret al aztecilor. Spre a le 
zădărnici orice gând de atac, aventurierul decise să ia cu ei pe 
marele preot şi pe trei dintre ajutoarele acestuia. Cât despre 
spaniol, el pusese mâna pe emblema sfântă pe care avea de 
gând s-o predea vice-regelui. Spera că în modul acesta va pune 
capăt sacrificiilor omeneşti din templul lui HuitziloputzIi. 

Conduşi de căpitanul de corsari şi de Gură-Arsă, prizonierii 
eliberaţi porniră pe coridorul subteran, luând cu ei pe cei patru 
ostateci. 

Caravana ajunse fără nici o stingherire la locul de unde se 
desprinsese stânca din peretele muntelui. Toţi scoaseră strigăte 


de bucurie văzând razele soarelui care intrau în valuri pe 
deschizătură. Nicolas fu primul care se săltă sus şi, încălecând 
marginea, ajută pe toţi ceilalţi să iasă afară. 

Aventurierii şi protejaţii lor uitară de toate suferinţele şi 
chinurile, în timpul unui somn reparator. Vânătorul se însărcină 
să stea de pază lângă ostateci, care de altfel nici nu încercară să 
fugă. Sentinele înşiruite de-a lungul torentului ce curgea pe acolo 
vegheară la liniştea trupei. 

Caravana porni la drum a doua zi odată cu primele raze ale 
soarelui. Reuşiră să ajungă în oraşul cel mai apropiat, Atlixco, 
după o zi de osteneală, unde fură primiţi în triumf. 

Două zile după sosirea la Atlixco, corsarul se prezentă 
căpitanului şi-i spuse: 

— Vreau să vă rog să-mi faceţi un serviciu, don Ramirez şi 
sper că nu mă veţi refuza. 

— Nu am uitat făgăduiala pe care v-am făcut-o, caballero, 
replică spaniolul... Dorinţele dvs. vor fi porunci pentru mine. 

— Mil gracias, senor, răspunse Nicolas. Imi veţi face cel mai 
mare serviciu de-mi veţi da posibilitatea să vizitez minele de aur 
de la Taxco! 


CAP. XII 


MINELE DIN TAXCO 


— Sus leneşilor! La muncă! 

Gârbaciul paznicului plezni spatele gol. Şi acoperit de sudoare 
al minerilor. Scoţând un mormăit surd, oamenii se apucară din 
nou de muncă la lumina fumegândă a lămpilor cu ulei, atârnate 
ici colo de pereţii galeriilor. 

Uneori, câte unul dintre minerii dădea semne de osteneală: 
paznicul, se repezea imediat la el şi-l constrângea în pofida 
rugăminţilor să pună din nou mâna la corvoada întreruptă... Pete 
de sânge se vedeau în dungi pe spatele tuturor muncitorilor care 
erau închişi aici şi ai căror ochi luceau straniu sub măştile de praf 
şi murdărie. Nenorociţii aceştia, aproape goi, cu un simplu petec 
de cârpă în jurul şalelor, reprezentau rasele cele mai diferite: 
găseai caraibi şi azteci aduşi în stare de sclavie sau închişi 
pentru rebeliune; dezertorii stăteau alături de ladrones şi în 
fiecare zi îşi continuau munca lor de ciclopi fără să poate spera la 
nici o clipă de odihnă. Condamnaţi de autorităţile spaniole, ştiau 
fiecare că nu vor mai ieşi decât morţi din aceste locuri şi că nu 
vor mai revedea nici odată pe cei dragi lor. 

Minele de aur din Taxco erau unele din acele „penitenciare” 
sau mai bine spus cimitire, unde obişnuiau spaniolii să trimită pe 
cei pe care doreau să-i ştie că vor muri în mod sigur. 

Un fluierat făcu să se întrerupă brusc lucrul. Condamnaţii îşi 
aruncară uneltele şi, sub supravegherea paznicilor, se grupară şi 
se aşezară de-a lungul pereţilor de stâncă. Apărură curând după 
aceia doi soldaţi, cărând un cazan plin cu un fel de apă 
albicioasă, în care fusese aruncată nişte făină de porumb. Bucăţi 
de slănină şi de carne stricată pluteau în mijlocul acestei oribile 
fierturi. 

Minerii se repeziră ca la comandă asupra cazanului. Fu 


necesar ca paznicii să-i lovească de nenumărate ori cu gârbacele 
spre a-i face să se mai stăpânească. Mâinile negre se cufundară 
apoi în fiertură scoțând câteva bucăţi mai consistente, feţele 
nebărbierite se plecară la suprafaţa lichidului acela scârbos... 
Lipăind ca nişte câini, oamenii încercau să înghită fiertura în timp 
ce camarazii lor îi trăgeau disperaţi de o parte, spre a se apropia 
şi ei de cazan. Se auziră înjurături, se schimbară lovituri, iar cei 
mai slabi trântiţi la pământ trebuiră să renunţe la mâncare sub 
privirile batjocoritoare ale soldaţilor, care sprijiniți de muschetele 
lor, priveau această învălmăşeală. 

Unul dintre mineri nu izbutise să capete nici cea mai mică 
îmbucătură din fiertură, iar condamnaţii îl împiedicau să se 
apropie de cazanul pe trei sferturi golit, atunci când se auzi un 
glas tunător: 

— Inapoi, câini râioşi ce sunteţi! îl zdrobesc pe cel care va 
îndrăzni să-l lovească pe Cârmaciul. 

Deportații scoaseră urlete de furie... Nu voiau ca unul dintre 
tovarăşii lor de nenorocire să le impună legea lui... Erau sătui cu 
atâţia paznici şi soldaţi. Se mărginiră însă să arunce priviri 
amenințătoare spre omul care vorbise, un individ înalt cu faţa 
costelivă, având o mică barbă în jurul obrazului şi care încerca 
zadarnic să-l apropie pe persecutat de cazan. Cârmaciul era un 
bătrân mărunţel pe care nu mai rămăseseră decât oasele şi 
pielea. Constatând atitudinea duşmănoasă a minerilor, individul 
acela îşi repetă porunca... Nu fu ascultat nici de data aceasta. 
Numai un negru gigantic venise alături de el hotărât să-l ajute. 
Talia impresionantă a negrului cure cu toată munca extenuantă 
şi lipsa de aer, îşi păstrase toată forţa lui, constrânse pe câţiva 
dintre prizonieri să se dea de o parte. Nu aceiaş fu situaţia cu 
câţiva mai înrăiţi care încercară să mai stea în calea bătrânului: 
un bărbat voinic, văzându-l că întinde mâna spre cazan îl dădu 
pe nenorocii peste cap cu o lovitură de pumn. Bătrânul se 
rostogoli gemând. 

Bruta nu-şi continuă masa. Un pumn voinic îi apucă de 
beregată... Mai înainte ca să-şi fi putut da seama de ceea ce i se 
întâmplă, minerul primi un pumn între ochi şi se răsturnă de-a- 
ndărătelea lângă victima sa. Pe galerie, ieşi atunci o bătaie în 
toată regula... Cazanul izbit se rostogoli pe jos, iar fiertura se 
vărsă... Loviturile de gârbaci deveniră şi mai violente. Readuşi la 
locurile pe care le avuseseră înainte de fluierat, deţinuţii fură 
constrânşi să-şi reia munca. Deşi puţin cam ameţit de pe urma 


lovituri pe care o primise, minerul se ridică mormăind şi 
întinzând pumnul în spre adversarul său, strigă: 

— Vom vedea, Montbar, care din noi doi va avea ultimul 
cuvânt! 

O ploaie de lovituri de bici îl făcu să tacă şi puţin după aceea 
nu se mai auziră pe galerie decât loviturile de târnăcop şi 
gâfâiala piepturilor obosite ale muncitorilor... 

Fără să ia în seamă insultele adversarului său, Montbar se 
apucă din nou de muncă. Care dintre Fraţii Ţărmului ar fi 
recunoscut în persoana omului acela nebărbierit, cu trupul gol şi 
acoperit de murdărie, pe unul dintre căpitanii lor cei mai iubiţi? 

In timp ce era transferat, Montbar şi cinci dintre tovarăşii lui 
de captivitate, încercaseră în repetate rânduri să evadeze. Nu 
reuşise însă să dejoace atenţia paznicilor lui. 

Atunci când se văzu repartizat în cea de a treia galerie a 
minelor de aur din Taxco, căpitanul de corsari îşi dădu seama că 
pentru el nu mai exista nici o speranţă să revadă lumina zilei. 

Muncind cu înverşunare, el spunea din când în când negrului 
gigantic care fusese prins odată cu el: 

— Mi-e tare teamă Sambo, că nici unul dintre camarazii noştri 
nu va izbuti să descopere care este locul unde suntem închişi. 

Chipul negrului se lumină într-un surâs şi descoperind două 
rânduri de dinţi de o albeaţă strălucitoare, zise: 

— Nicolas Uragan, la el se poate face toate... El vine sigur şi 
ne scoate pe noi de aici! 

Prizonierul dădu din umeri. Văzând apoi că se apropie un 
paznic, se grăbi să sape cu înverşunare, căci orice discuţie era 
interzisă şi pedepsită cu severitate. 

Montbar şi negrul, munceau de câteva minute, atunci când 
constatară că în galerie domneşte o agitaţie neobişnuită... La 
intrarea galeriei care dădea spre puţul central apărură 
numeroase lumini. 

Se auzi un zgomot de paşi... Conduşi de guvernator şi de un 
alterez, însoţiţi de doisprezece soldaţi purtând torţe, trei bărbaţi 
înveliţi în mantale se îndreptară spre fundul galeriei, cercetând 
cu curiozitate cetele de mineri, în timp ce primea explicaţii în 
limba spaniolă. 

Montbar şi Sambo se întoarseră şi ei intrigaţi... Cele trei 
siluete li se păreau familiare. Ba mai mult, parcă mai auziseră 
glasul unuia dintre ei şi anume al aceluia care vorbea cu 
guvernatorul. Individul în chestiune se îndreptă spre ei, iar 


Montbar trebui să-şi înfigă unghiile în carne spre a nu striga de 
bucurie, atât de mare îi fu surpriza: îl recunoscuse pe Nicolas 
Uragan! 


CAP. XIII 


ÎN GALERIE 


La sosirea sa la Atlixco, Nicolas Uragan cercetase îndeaproape 
situaţia, favorabilă din toate punctele de vedere. Vice-regele nu 
se gândise să-şi trimită emisarii spre micul fort. Alarma fusese 
dată numai în garnizoanele mai însemnate din jurul Jalapei, aşa 
că locuitorii din Atlixco nu ştiau de incidentele de la Vera Cruz. 

Don Ramirez Rodrigo îi dădu autorizaţiile trebuincioase spre a 
vizita minele de aur din Taxco. In tovărăşia lui Gură-Arsă şi Mihail 
Bascul, aventurierul se pregăti să plece spre locul unde fusese 
deportat Montbar Distrugătorul. 

Cei trei corsari trebuiră să se despartă de Diego şi de pupila 
vice-regelui. Zadarnic îi implorară ofiţerul şi Jesusita să-i ia cu ei. 
Căpitanul de corsari rămase neînduplecat. 

Cei trei aventurieri încălecară caii pe care căpitanul îi pusese 
la dispoziţie. Ba mai mult cei trei fură şi înarmaţi cum nu se 
poate mai bine, fiecare purtând în bandulieră o puşcă, iar la 
centură câte două pistoale. Tolbele erau pline până la refuz cu 
pulbere. 

Cei trei prieteni părăsiră Atlixco şi se îndreptară spre apus în 
direcţia minelor de la Taxco. Aveau de străbătut cincizeci de 
leghe până la ţintă. Fără a-şi obosi din cale afară caii ajunseră 
acolo după cinci zile. 

Don Diaz Magala îi privi cu destulă neîncredere atunci când se 
opriră în faţa rezidenţei, dar hârtiile pe care le încredinţase de 
don Ramirez şefului corsarilor îndepărtară orice greutate. 

— Mi-ar face mare plăcere să vizitez minele împreună cu 
prietenii mei, explică falsul don Manuel Fregoso în timpul mesei. 

Un surâs apăru pe chipul guvernatorului. 

— Stau cu totul la dispoziţia dvs., caballeros, spuse el. 

— Oare captivii odată închişi în mină nu mai încearcă să 


evadeze? întrebă căpitanul de pirați abordând chestiunea care-l 
interesa cel mai mult. 

— Ar vrea ei, dar nu sunt în stare, răspunse guvernatorul. 
Gura puţului central care a fost săpat pe vremuri de caraibi este 
păzită în permanentă de o companie de soldaţi... V-aş spune un 
secret, caballeros... dar trebuie înainte de toate să-mi juraţi că 
nu veţi spune nimănui ceea ce vă voi dezvălui acum... 

— Jurăm! 

— Ei bine! Am încredere în domniile voastre, continuă don 
Magala... Aflaţi că, de la capturarea sa, faimosul Montbar 
Distrugătorul a fost adus aici... Munceşte în mină întocmai unui 
sclav, până în ziua în care va fi doborât de febră şi de 
tratamentul la care este supus... 

— Montbar Distrugătorul - conducătorul ladronesilor! exclamă 
aventurierul prefăcându-se uimit. 

— Chiar el, senores, continuă guvernatorul şi voi avea peste 
puţin marea plăcere de a vă arăta fiara în cuşca ei. 

O oră mai târziu, cei patru ieşeau din casa guvernatorului, 
care se cam clătina, deoarece făcuse toate onorurile câtorva 
sticle de vin spaniol. Sprijinindu-se de umerii lui Nicolas, el se 
îndreptă spre gura minei de aur, în timp ce Gură-Arsă şi Mihail 
Bascul îl urmau fără să spună vreun cuvânt, fericiţi la gândul că-l 
vor revedea peste puţin pe Montbar. 

Câţiva soldaţi jucau în zaruri la gura minei, în timp ce sclavii 
caraibi stăteau în apropierea scripetelui cuştii sub supravegherea 
a doi gardieni. La un semn al lui don Diaz Magala, gardienii 
puseră în acţiune gârbacele şi vreo 20 de indieni mişcară 
scripetele care la rândul lui făcea să urce şi să coboare o cabină 
dintre cele mai rudimentare, dar bine legată cu cabluri. 

Guvernatorul şi cei trei corsari luară loc în cabina aceasta. 

— Adelante! strigă unul dintre gardieni lovind spatele 
caraibilor... 

Se auziră scârţâituri... Ascensorul primitiv începu să coboare 
de-a lungul puţului, în timp ce don Diaz explica celor trei 
organizarea minei. 

— Vedeţi piroanele acestea care sunt bătute în peretele 
puţului, spuse el, sunt puţin cam ruginite căci datează de pe 
vremea  caraibilor care exploatau mina spre a extrage 
minereurile de care aveau nevoie pentru confecţionarea 
podoabelor destinate statuilor diferiților lor zeii, indienii au 
descoperit apoi o vână de mare valoare. Noi am îmbunătăţit în 


oarecare măsură mijloacele de coborâre. 

Nicolas Uragan asculta cu atenţie explicaţiile date de spaniol, 
în timp ce scripetele făcea să coboare cabina. 

Don Diaz Magala ieşi din cabină, urmat de corsari, în timp ce 
vreo zece soldaţi prezentau armele... Paznici şi purtători de torţe 
se repeziră în întâmpinarea noilor sosiți, gata să le lumineze 
calea. 

Căpitanul corsarilor şi prietenii lui cercetau locurile cu inima 
bătând. In faţa lor se întindea marea galerie în care munceau 
sclavii şi condamnaţii. 2 

Micul grup se apropiă de capătul galeriei. Incrucişară câţiva 
caraibi care purtau grinzi de lemn. După aceea, nu se mai văzură 
în faţa lor decât vreo douăzeci de oameni, slabi, descărnaţi, care 
se străduiau să prelungească galeria atacând cu hotărâre 
stânca... Nenorociţii aceştia erau supravegheați de doi paznici. 

Nicolas Uragan privi gânditor pe mineri... O lucire trecu prin 
ochii săi... II recunoscuse pe Montbar Distrugătorul şi pe Sambo 
care lucrau unul alături de celălalt. Guvernatorul surprinsese 
mişcarea aceasta de surpriză a corsarului. 

— Caramba! strigă el. Se vede că ai recunoscut de la prima 
vedere pe cel mai însemnat pensionar al locurilor acestea... 
Individul acela voinic care sapă lângă negru nu este altul decât 
Montbar Distrugătorul, despre care v-am vorbit mai adineauri... 

— Cum? Individul acesta este acela care a fost poreclit 
„Spaima spaniolilor”, exclamă râzând aventurierul străduindu-se 
să pareze spusele gazdei sale. Este drept că arată foarte bine... 
Mi-ar face mare plăcere să stau puţin de vorbă cu el... îmi daţi 
voie, senor? 

— Cu plăcere! răspunse don Diaz Magala. Vă puteţi socoti 
totuşi printre cei favorizați de soartă! Puţini spanioli se pot lăuda 
de a fi stat de vorbă cu tâlharul acesta! 

Nicolas se îndreptă hotărât spre prizonier, în timp ce Mihail 
Bascul şi Gură-Arsă se străduiau să-l ţie departe pe guvernator. 
Apropiindu-se de vechiul său prieten de aventuri, corsarul simţi 
că inima-i bate să-i spargă pieptul. Montbar îl privea intrigat, în 
timp ce Sambo îi surâdea cu toată faţa... Ce atitudine trebuia 
oare să aibe prizonierul faţă de camaradul său care-i apăruse 
atât de pe neaşteptate? 

Clipind din ochi, şeful corsarilor îi făcu semn prietenului său să 
rămână indiferent. 

— Ştiţi franceza? îl întrebă el pe guvernator, în timp ce paznicii 


se depărtară respectuoşi la un semn al lui don Diaz. 

— Pe cuvântul meu senor, că m-am avut niciodată prilejul să o 
învăţ, spuse guvernatorul... Dar lucrul acesta nu trebuie să vă 
împiedice să staţi de vorbă cu şeful acesta de ladrones în limba 
lui... Mă îndoiesc însă că va vrea să răspundă de bunăvoie la 
interogatoriul dvs. 

Ştiind acum că va putea să stea liniştit de vorbă cu 
Distrugătorul, Nicolas se întoarse spre el şi-i adresă nestingherit 
cuvântul. 

— Am venit să te salvez Montbar, declară el, dar pentru 
numele lui Dumnezeu, prefă-te că nu dai atenţie nici unui cuvânt 
din cele ce-ţi spun... Este vorba de reuşita planului nostru... 

Un mormăit înfundat fu singurul răspuns al prizonierului, pe 
care întrebările vizitatorului păreau să-l plictisească peste 
măsură. li întoarse prin urmare fără nici o stingherire spatele. 

— Ei vedeţi! V-am spus eu că nu veţi reuşi să scoateţi nici un 
cuvânt de la bruta asta! exclamă guvernatorul triumfând în timp 
ce cei doi corsari râdeau pe sub mustăţi. 

— Ascultă, Montbar, continuă Nicolas. Vom încerca imposibilul 
spre a te salva pe tine şi pe Sambo... Vom face astfel ca 
guvernatorul şi cei doi paznici să nu mai poată fi în stare să ne 
împiedece. Poţi conta pe ajutorul camarazilor tăi de captivitate? 

Corsarul dădu afirmativ din cap. 

— Fii gata! spuse căpitanul. Atunci când voi spune „Aţi avut 
dreptate” guvernatorului, puneţi mâna pe unelte şi pregătiţi-vă 
de fugă... Fraţii noştri te aşteaptă pe insula Broaştei Ţestoase şi 
se bizuie pe mine că te voi aduce înapoi sănătos... 

Nicolas îşi întrerupse discuţia cu Montbar şi reveni alături de 
guvernator. Între timp, schimbă însă o privire elocventă cu Mihail 
Bascul şi Gură-Arsă. 

— N-am putut scoate nici un singur cuvânt din gura acestui 
ticălos, don Diaz, spuse el guvernatorului. Ce fiară sălbatecă. Aţi 
avut dreptate! 


CAP. XI 


VREVOLIA SCLAVILOR 


Mai înainte ca guvernatorul să-şi fi revenit din uimire, două 
mâini voinice îl apucaseră de beregată, în timp ce ţeava unui 
pistol i se sprijinea de frunte. 

— Ce înseamnă asta caballero? gemu el. Ajutor! 

Un urlet înspăimântător fu răspunsul pe care-l primi... La, un 
semn al lui Montbar Distrugătorul, cei douăzeci de prizonieri care 
se aflau în fundul galeriei, îşi ridicară uneltele de muncă, în timp 
ce Nicolas Uragan dobora paznicii cu două focuri de pistol. 

Atraşi de zgomotul detunăturilor, soldaţii, în număr de vreo 
treizeci, se repeziră în frunte cu un alterez spre fundul galeriei. O 
grindină de proiectile căzu asupra grupului de fugari doborând 
pe câţiva dintre ei. Cei optsprezece paznici care se aflau în 
coridorul lateral trebuiră să rămână la posturile lor în timp ce 
captivii, înțelegând că vreo câţiva camarazi de ai lor încearcă să 
scuture odiosul jug al spaniolilor, aşteptau palpitând momentul 
să intre şi ei în acţiune. 

— Foc asupra mizerabililor aceştia, strigă alferezul. 

N-avu însă vreme să mai spuie ceva soldaţilor... Un glonte tras 
de vânător îl lovi drept în frunte şi-l trânti la pământ în faţa 
soldaţilor care ezitau... Un bătrân sergent încercă atunci să preia 
comanda, dar Nicolas îi porunci să se predea imediat... li arătă 
spre don Diaz Magala, pe care Mihail Bascul îl ţinea sub 
ameninţarea pistolului. 

— Dacă mai înaintezi un singur pas, camaradul meu va zbura 
creierii guvernatorului! strigă Nicolas. 

— Pentru numele lui Dumnezeu nu înaintați! bâlbâi don Diaz 
Magala, care nu mai fusese niciodată atât de aproape de moarte. 

— Dezarmează toți oamenii! porunci  aventurierul lui 
Montbar... Dacă vreunul dintre ei încearcă să reziste, Mihail 


Bascul va trage un foc în capul guvernatorului... Gură-Arsă şi 
Sambo să taie cablul cabinei cu care am coborât... Este singura 
cale de a împiedica să se trimită ajutoare până aici jos la noi. 

Uriaşul şi ajutorul său negru se grăbiră să dea ascultare 
ordinelor şefului Fraţilor Ţărmului. Agitau fiecare câte o puşcă pe 
care o luaseră soldaţilor căzuţi. Alergând din toate puterile, se 
apropiară de corpul de gardă unde mai rămăseseră trei soldaţi, 
care înspăimântați de întorsătura luată de evenimente, voiau să 
se reîntoarcă la suprafaţă cu ajutorul cabinei. Tocmai se 
pregătea să tragă de trei ori de frânghie, indicând astfel 
caraibilor de sus că trebuie să ridice greaua lor povară, când se 
auziră două detunături: Gură-Arsă şi camaradul său intraseră în 
acţiune. Doi dintre spanioli loviți mortal se prăbuşiră în fundul 
puţului... Al treilea se agăţă cu disperare de frânghie, dar mai 
înainte de a fi dat semnalul necesar, uriaşul se şi repezi asupra 
lui. 

O luptă sălbatecă se desfăşură atunci în îngusta cabină 
spânzurată de cablu. Gură-Arsă şi soldatul se cuprinseseră şi se 
zvârcoleau, imprimând cabinei o legănare amenințătoare. Foarte 
curând, vânătorul se ridică învingător. 

— Sambo, adu o secure? întrebă el. 

Negrul se repezi în corpul de gardă şi aduse unealta cerută. 
Gură-Arsă puse repede mâna pe ea. Sprinten ca o maimuţă se 
căţără de-a lungul cablului care susţinea cabina şi după ce se 
săltă prin forţa braţelor tăia cablul. 

Se auzi un zgomot înspăimântător: cabina se prăbuşi în fundul 
puţului central. Balansându-se apoi cu frânghia, uriaşul izbuti să 
apuce unul din piroanele înfipte în perete... Era de altfel ultimul 
moment... Intrigaţi de legănarea pe care o constataseră şi de 
sus, caraibii se grăbeau să ridice cabina... 

Coborând apoi grabnic treptele de fer, corsarul se află după 
două minute alături de negru. 

Cei doi camarazi de aventuri se îmbrăţişară frăţeşte, în timp 
ce din fundul galeriei se auzeau strigăte furioase... Prizonierii 
eliberaţi se năpustiseră asupra soldaţilor, rupându-i în bucăţi. 
Când Gură-Arsă se înapoia lângă şeful său spre a-i raporta că 
misiunea fusese îndeplinită, trupurile spaniolilor erau întinse de-a 
lungul pereţilor galeriei, scăldate în sânge. Singurul care mai 
trăia era guvernatorul, palid, cu peruca zburlită, ascuns într-un 
colţ, în timp ce Mihail Bascul încerca să-l scape de furia minerilor. 
Când vacarmul se mai linişti puţin, Nicolas se urcă pe un mic 


cărucior plin de minereuri care se afla în mijlocul galeriei, spre a 
vorbi revoltaţilor... 

— Prieteni! strigă el. Nu v-am eliberat ca să faceţi o baie de 
sânge fără nici un rost... Şiiţi foarte bine că deşi aţi reuşit să 
scăpaţi de paznicii voştri sunteţi cu toate acestea prizonieri. Ne 
aflăm în galeria cea mai de jos a minei. Spre a obţine libertatea 
atât de mult dorită, trebuie să mai cucerim şi cele două galerii de 
sus, înainte de a ajunge la lumina zilei. 

După aceste cuvinte, Nicolas coborând de pe cărucior şi 
sfătuindu-se cu Montbar Distrugătorul, Mihail Bascul şi Gură- 
Arsă, puse la cale un plan de acţiune. intre timp, Sambo sta de 
pază lângă guvernator. 

— Inainte de a trece la atac, spuse corsarul prietenilor săi de 
luptă, trebuie să facem o recunoaştere. 

— Sunt de părerea ta, Nicolas, declară Montbar. Situaţia 
noastră este însă foarte grea, deoarece blestemaţii aceştia de 
hidalgos au avantagiul poziţiilor ocupate. De acolo de sus ne vor 
putea acoperi cu o grindină de gloanţe în vreme ce noi nu 
dispunem decât de un armament adunat la întâmplare... 

— Oricât de puternici ar fi, trebuie cu toate acestea să trecem 
peste trupurile lor, spuse Nicolas. Dacă n-ai nimic împotrivă, 
Montbar, atunci vom porni împreună în recunoaştere, spre a ştie 
exact care este situaţia. Mihail şi Gură-Arsă ne vor aştepta pe 
platformă cu minerii... Dacă ne vom da seama că există o 
posibilitate de a da atacul, atunci vom imita de trei ori strigătul 
huhurezului, iar cei rămaşi nu vor avea altceva de făcut decât să 
se năpustească, pe urmele noastre... 

Cei doi corsari dădură din cap. Arătând apoi spre don Diaz 
Magala, întrebară: 

— Dar cu pasărea aceasta ce ai de gând să faci? 

— Ne va folosi drept ostatec, răspunse Nicolas, căci nu poţi 
ştie niciodată ce te aşteaptă. 

Şeful corsarilor se plecă spre primul piron, apoi după ce pipăi 
locul din jur se agăţă solid de el. Montbar se grăbi să-l urmeze. In 
timp ce camaradul său avea două pistoale la brâu, el ţinea numai 
o navaja între dinţi. 

Cei doi urcară vreo douăzeci de trepte. Se străduiră zadarnic 
să prindă cel mai mic zgomot suspect. Ţinându-şi respiraţia, 
aventurierii înaintau necontenit, când Nicolas scoase subit o 
înjurătură: pironul pe care-l apucase cedase sub povara trupului 
său. Şeful corsarilor n-ar mai fi avut mult şi s-ar fi prăbuşit în gol. 


— Atenţie! gâfâi aventurierul, guvernatorul a avut dreptate 
avertizându-mă în timpul coborârii că multe dintre piroane nu 
mai sunt atât de solid. 

Nicolas întinse mâna spre a găsi un sprijin mai solid. 
Încercarea sa fu încoronată în cele din urmă cu succes şi cei doi 
corsari îşi continuară cu cea mai mare atenţie. 

Trecură vreo douăzeci de minute. Spre marea lor uimire nu 
auzeau încă nici un zgomot. O linişte mormântală plutea asupra 
minei. 

— Asta-i uimitor, bombăni şeful corsarilor... Am ajuns cel puţin 
în dreptul celei de-a doua galerii şi nu văd încă nici o lumină şi 
nici n-aud zgomot de paşi... înspăimântați de zgomotul revoltei, 
gavachosii să fi părăsit mina? 

Montbar Distrugătorul nu răspunse şi aceasta cu drept cuvânt. 
Stiletele pe care-l ţinea în gură îl împiedica să răspundă 
prietenului său. Era însă şi el tot atât de uimit de liniştea aceasta 
neobişnuită. 

Nicolas Uragan se opri în cele din urmă temându-se de vreo 
cursă. Efortul făcut îl ostenise în oarecare măsură. Avea tocmai 
de gând să-i facă semn lui Montbar să înceapă tovarăşul spre a 
se reîntoarce între revoltați, când se auzi un zăngănit de arme. 

— Ai auzit, Montbar? întrebă el. 

Montbar se ţinu numai cu o mână de pironul lui în timp ce cu 
cealaltă îşi scoase pumnalul din gură. Şi el auzise un zgomot 
straniu, ca acel făcut de o spadă care se loveşte de un perete. 
Cei doi aventurieri se pomeniră în jurul lor cu o mulţime de făclii 
aprinse... Umbre amenințătoare se desprinseră de pretutindeni, 
înaintea lor sute de lăncii sclipiră întinzându-se asupra lor. 

Nicolas Uragan şi Montbar Distrugătorul nu-şi putură stăpâni o 
exclamaţie die uimire constatând că trecuseră cu mult de cea de 
a doua galerie. Vreo patruzeci de soldaţi cu armele în mâini le 
împiedicau coborârea... Agăţaţi de treptele de metal peste 
capetele aventurierilor se mai aflau încă vreo douăzeci de soldaţi 
care le tăiau drumul, iar spadele lor strălucitoare erau întinse 
spre cei doi fugari. 


CAP. XV 


EXPLOZIA 


Situaţia celor doi aventurieri era disperată. Dacă nu 
intervenea o minune atunci aveau să se prăbuşească în fundul 
puţului sau să cadă în mâinile duşmanilor lor înverşunaţi. Cu 
toate acestea nu se arătară deloc descurajaţi. Nicolas Uragan 
imită de trei ori strigătul huhurezului. Trei şuierături îndepărtate 
răspunseră acestui semnal. Gură-Arsă, Mihail Bascul şi ceilalţi 
prieteni care se aflau în cea de a treia galerie le dădeau în felul 
acesta de veste că erau gata să răspundă chemării celor doi 
corsari. Şeful Fraţilor Ţărmului se plecă atunci hotărât spre 
Montbar. 

— Apără-te frate - îi strigă el - şi încearcă să-i ţii la distanţă pe 
gavachosi pe orice cale. 

Şi apucând unul din pistoale cu mâna care-i era liberă îl întinse 
prizonierului evadat. Acesta ţinti deîndată un alferez, care 
părăsind cea de a doua platformă voia să urce treptele spre a-i 
ataca. Ameninţat, spaniolul dădu înapoi. Intre timp căpitanul îşi 
trase spada şi o încrucişă cu unul dintre soldaţii care coborând 
treptele de peste capul său îl ataca. 

Câteva secunde, duelul continuă cu înverşunare, în timp ce 
Montbar făcea tot ce-i sta în putinţă spre a ţine la respect pe 
spaniolii de pe cea de a doua platformă. Aceştia îşi pierduseră 
răbdarea Peste puţin, sub comanda alferezului, porniră la atac... 
Se auzi o detunătură... Lovit în frunte, ofiţerul care luase 
comanda oamenilor alunecă de-a lungul peretelui iar cadavrul lui 
se zdrobi de fundul puţului. Căderea aceasta nu domoli deloc 
ardoarea soldaţilor. Ştiindu-l dezarmat pe Montbar se îndreptară 
spre el. Corsarul era pierdut. O mână îi apucă piciorul şi se 
străduia să-l facă să-şi piardă echilibrul, încercă să scape de 
adversarul său izbindu-l cu patul pistolului, când o întâmplare cu 


totul neprevăzută făcu să se schimbe aspectul situaţiei. Un 
formidabil strigăt de groază se auzi pe la mijlocul puţului... Vreo 
zece piroane se rupseră sub povara spaniolilor. Mai înainte ca 
Montbar să-şi fi putut da seama de întâmplare, şapte dintre 
soldaţii care porniseră de pe platforma a doua căzuseră în gol. 
Numai soldatul care îl apucase de picior rămase atârnat, fără nici 
un alt sprijin suspendat deasupra abisului. Aruncând pistolul care 
nu-i mai folosea la nimic. Montbar trase navaja şi izbi cu violentă 
mâna crispată a soldatului. Nenorocitul dădu drumul piciorului, 
din pricina durerii pe care i-o pricinuia rana primită şi în cele din 
urmă făcu un salt mortal spre fundul puţului unde se zdrobi, în 
timp ce rumoarea care sporea în fiecare clipă dădu de veste 
celor doi că prietenii lor, le veneau în ajutor. Soldaţii rămaşi pe 
cea de a doua platformă priviră cu gura căscată la prăbuşirea 
camarazilor lor... Lipsiţi de alferezul care-i comanda, se întrebau 
ce atitudine să ia. Zadarnic striga un sergent plutonului ce mai 
era încă agăţat de piroanele de peste capul fugarilor, ca oamenii 
să se grupeze şi să acopere cu grindină de gloanţe pe cei doi 
corsari. Soldaţii nici nu-i înţeleseră cuvintele... 

Nicolas continua să reziste cu exasperare spaniolului cu care 
încrucişase spada... Zângănitul neîntrerupt al armelor îi arăta lui 
Montbar că rezultatul luptei era încă nehotărât, când şeful 
corsarilor folosind o clipă în care adversarul său încerca să-şi 
schimbe poziţia spre a-l atinge cu mai mare uşurinţă, se destinse 
brusc... Cu pieptul străpuns de spada adversarului său, soldatul 
încercă zadarnic să se menţină agăţat... Pierzând sânge din 
abundență, soldatul dădu drumul pironului de care se ţinea şi se 
rostogoli în fundul puţului. 

Deodată, se auzi un grozav strigăt de luptă. Asemenea unor 
diavoli, minerii revoltați pătrundeau unul după altul sub comanda 
lui Mihail Bascul şi a lui Gură-Arsă, în acest refugiu... 

Vânătorul şi doi caraibi, profitând de uluiala spaniolilor, 
puseseră piciorul pe platformă şi fără să ţie seama de numărul 
adversarilor, se repeziră asupra acestora, luând cu hotărâre 
ofensiva spre a da posibilitate celorlalţi revoltați să-i ajungă din 
urmă. Spaniolii destinaţi apărării celei de a doua galerii acționau 
fără nici o normă, pradă unei spaime lesne de înţeles... 

Sergentul, constatând că situaţia era cu totul schimbată prin 
intervenţia în luptă a minerilor, dădu oamenilor săi ordin să se 
retragă spre prima galerie. Ei se retraseră, nu fără ca mai înainte 
şeful corsarilor să fi izbutit să-l rănească mortal pe sergent, care 


fiind prea preocupat cu comanda oamenilor săi, îşi lăsase prea 
mult liber, pieptul în faţa loviturilor adversarului. 

___Urlete de bucurie se auziră curând şi în cea de a doua galerie. 
Incurajaţi de sosirea camarazi ce elibera minerii care erau închişi 
în partea aceasta a minei, se revoltaseră la rândul lor şi se 
repeziseră asupra paznicilor. Victoria fu cu toiul de partea 
corsarilor şi a prietenilor acestora în mai puţin de zece minute... 
Cea de a doua şi a treia galerie a minei rămăseseră în deplina lor 
putere. Sambo, care-l împingea în faţa sa pe guvernatorul 
înspăimântat, nu mai avu altceva de făcut, ajungând pe cea dea 
doua platformă decât să constate rezultatul favorabil al luptei. 

— Să  profilăm de zăpăceala gavachosilor şi să punem 
stăpânire şi pe prima galerie, spuse Nicolas. Numai atunci când 
întreaga mină va fi în stăpânirea noastră, vom putea să punem la 
cale ieşirea afară la lumina zilei. Până una alta, trebuie să 
înlocuim piroanele care s-au desprins cu o frânghie care să fie 
bine legată. Nobilii hidalgos ne-au făcut un mare serviciu! 

Nu fu tocmai uşor să fie adunaţi toţi minerii revoltați care se 
aflau în cea de a doua galerie. Aliaţii lui Nicolas pierduseră vreo 
patruzeci de oameni în cursul acţiunii. Şeful corsarilor se afla în 
fruntea unui efectiv de aproape şase sute de oameni hotărâți şi 
alţii trei suta de mineri aşteptau în prima galerie eliberarea lor. 

înspăimântați, lipsiţi de conducător, spaniolii care păzeau 
prima galerie se închiseseră în postul de gardă din apropierea 
platformei. Avertizaţi de rumoarea care le venea la ureche 
anunţându-le succesul fraţilor lor de captivitate, caraibii aşteptau 
gâfâind momentul în care paznicii aveau să slăbească 
supravegherea. Intenţionau să se repeadă asupra lor şi să-i 
masacreze cu lovituri de piatră şi târnăcop. Spaniolii îşi dădeau 
perfect de bine seama că situaţia lor era fără scăpare: părăsiţi de 
către soldaţi, nu mai aveau altceva de făcut decât să se apere 
până la ultima suflare. 

Deşi hotărâți să scape de paznici, indienii aruncau priviri 
temătoare spre centrul coridorului. Ştiau că acolo se aflau 
grămădite tone de pulbere care servea la aruncarea în aer a 
stâncilor întâlnite pe galerii... Atitudinea hotărâtă a unui singur 
soldat, ameninţarea de a dă foc pulberii în caz de rebeliune, ar fi 
fost suficientă spre a zdrobi şi pe cei mai viteji. Dar gardienii, 
înnebuniţi de revolta aceasta la care nici nu se aşteptaseră, se 
gândeau înainte de toate să-şi salveze propria lor piele şi nici 
prin minte nu le trecea temutul depozit. 


Caraibii manevrară în aşa fel, încât îşi depărtară adversarii de 
locul periculos şi atunci când fură siguri că nu mai erau 
ameninţaţi de nici un pericol, se repeziră cu toţii asupra 
paznicilor. Nenorociţii, înarmaţi numai cu navaje şi cu gârbace, îi 
doborâră la început pe cei mai îndrăzneţi dintre agresori, dar 
sucombară curând în faţa numărului, fără ca soldaţii care erau 
închişi în corpul de gardă să fi încercat o singură ieşire spre a le 
veni în ajutor. 

Detunăturile mereu mai numeroase care se auzeau din 
direcţia corpului de gardă atraseră luarea aminte a lui Nicolas. 
infuriat de faptul că aliaţii săi cădeau unul câte unul de pe urma 
plumbilor traşi de spanioli, aventurierul ridică spadă şi strigă: 

— Pe ei, băieţi! Jos cu gavachosii! Abordaţi şi daţi la fund 
barca asta! Faceţi-ne dovada că meritaţi numele de oameni 
liberi! 

Minerii se repeziră într-un avânt irezistibil asupra colibei de 
lemn care ţinea loc de corp de gardă. Ţinând în mână o secure, 
Sambo înainta în primele rânduri. Fără să ţie seama la plumbii 
care şuierau în jurul lui prin semiobscuritatea galeriei negrul se 
repezi asupra uşii pe care Gură-Arsă izbuti să o dea în cele din 
urmă de perete cu o puternică lovitură de umăr. 

Dădură atunci iureş în refugiul spaniolilor. Lămpile din interior 
fură sparte de revoltați. O luptă sălbatecă se încinse în beznă. Se 
ucideau unii pe alţii pe pipăite... Degetele căutau beregate pe 
care să le strângă, navajele încercau să spintece grupurile 
compacte ale eliberaţilor... O lumină sinistră se ivi pe 
neaşteptate la capătul galeriei. Postul ardea... Un fum negru 
năvăli pe coridorul galeriei şi se ridica în vârtej spre gura 
puţului... Caraibii îşi terminară masacrul la lumina flăcărilor şi 
atunci când, ultimii dintre ei părăsiră postul, spaniolii erau toţi 
morţi. 

Corsarii folosiseră acest prilej spre a-l duce la loc sigur pe don 
Diaz Magala. lIncadrat de Sambo şi de Mihail Bascul, 
guvernatorul, mut de spaimă, fu dus spre fundul galeriei unde 
era cu mult mai uşor să fie apărat de furia rebelilor, Nicolas, 
Montbar Distrugătorul îşi urmau ostatecul şi se pregăteau să 
exploreze cu atenţie locul unde se aflau. Străbătuseră o bucată 
destul de bună, când se auzi o explozie înspăimântătoare... O 
aşchie aprinsă căzuse pe butoaiele cu pulbere care săriseră în 
aer... Corsarii fură aruncaţi unii peste alţii, o ploaie de bolovani 
căzu peste capetele lor şi bolțile se surpară în unele locuri... 


Luminile se stinseră deodată... O linişte de moarte, întretăiată 
numai de strigătele de agonie se lăsă peste mina prăbuşită. 


CAP. XVI 


ÎNGROPAȚI DE VII 


Explozia fu urmată de un vuiet prelung. Clătinată de 
deplasarea aerului, bolta galeriei se surpă în mai multe locuri... 
Ploaia de pietre continua să cadă, zdrobind pe cei care se aflau 
în subterană. Deodată, un glas, sfâşia tăcerea: era acela al lui 
Gură-Arsă. Fiind trântit din prima clipă cu faţa la pământ 
vânătorul nu primise decât câteva răni uşoare, fără 
însemnătate... Zguduit de presiunea aerului, se ridică încercând 
zadarnic să vadă vreo fiinţă vie în jurul său. Inaintă pipăind 
pereţii galeriei şi stâncile din drum. 

— Nicolas! Mihail! Montbar! Unde sunteţi? A 

Un geamăt răspunse chemărilor corsarului. Inaintând cu 
băgare de seamă, se apropiă de omul care-şi manifestase 
prezenţa. Când ajunse lângă el, nu-şi putu stăpâni o înjurătură 
formidabilă.. Necunoscutul nu era altul decât don Diaz Magala, 
care se ridicase puţin cam ameţit şi căuta o ieşire. 

Gură-Arsă tocmai voia să spună ceva nobilului spaniol, atunci 
când simţi apucat de picior. 

— Unde sunt? bâlbâi cineva. Tu eşti, Nicolas? 

— Eu sunt, Gură-Arsă! răspunse vânătorul recunoscând glasul 
lui Montbar. 

— Domnul fie lăudat! Zdravănă lovitură... Mă întreb cum de s- 
a putut produce explozia? 

— Nu interesează asta, amice, îl întrerupse uriaşul. 

— Când s-a produs catastrofa eram şase... Ce au devenit 
tovarăşii noştri? continuă Montbar. 

— Am găsit pe unul dintre ei! spuse Gură-Arsă... Excelenţa sa 
guvernatorul este lângă noi. 

— Mai bine ar fi rămas sub dărâmături! bombăni Montbar. 

Intonaţia corsarului era atât de amenințătoare, încât don Diaz 


Magala se înfioră... 

— lată o lampă, senor, bâlbâi spaniolul a cărui mână întâlnise 
o lampă cu ulei atârnată de o grindă... Am o brichetă la mine... o 
voi aprinde... 

O lumină palidă izgoni peste puţin umbrele din refugiul 
subteran, iar Montbar constată în jurul său numai forme sumbre 
care zăceau fără viaţă. In timp ce încerca să le recunoască, 
uriaşul voi să meargă spre ieşirea galeriei, dar abia făcu câţiva 
paşi şi se lovi de un perete de netrecut. 

Montbar avusese norocul să-i găsească pe Nicolas Uragan şi 
pe Sambo. Şeful corsarilor şi negrul zăceau unul alături de 
celălalt. Montbar constată cu bucurie că inimile le mai băteau. 
Numai unul singur dintre aventurieri lipsea: Mihail Bascul. 

— Numai de n-ar fi fost zdrobit sub avalanşa de bolovani! 
spuse Gură-Arsă după un răstimp de căutare. 

Un gemăt îl întrerupse pe vânător. Aventurierii îşi întoarseră 
uimiţi capetele. Zgomotul părea să vie dintr-o grămadă de grinzi. 

Montbar şi Sambo se apropiară imediat de grămadă. Ajutaţi de 
Nicolas şi de vânător, îndepărtară piedica din calea cercetărilor 
lor. Constatară curând o mână crispată care ieşea afară printre 
lemne, La un gest al şefului lor, Gură-Arsă şi Sambo făcură un 
efort dând de o parte materialul greu şi scoțând la lumină trupul 
omului îngropat sub el... Un strigăt de bucurie le scăpă de pe 
buze văzând chipul rănitului la lumina fumegândă a lămpii pe 
care o ţinea don Diaz Magala. Acela pe care-l salvaseră era 
Mihail Bascul. Părea destul de serios rănit. Avea o rană deschisă 
şi sângerândă în frunte, iar braţul drept care-i era rupt atârna 
fără vigoare. Le trebuiră o oră de îngrijiri grijulii spre a readuce în 
viaţă pe corsarul a cărui stare părea alarmantă. 

Nicolas luă asupra sa îngrijirea fracturii braţului. Nenorocitul fu 
transportat într-un colţ al coridorului, iar respiraţia sa regulată 
arătă camarazilor săi că în cete din urmă adormise. 

Aventurierii se hotărâră atunci să studieze noua lor situaţie. 

Din orice punct de vedere o cercetară, constatară că nu 
găsesc nici o soluţie practică. Fiind îngropaţi de vii în urma 
exploziei, soarta lor era să moară cu încetul asfixiaţi, lipsiţi de 
aer şi lumină. Fără îndoială că spaniolii n-aveau să încerce să-i 
scape, mulţumiţi fiind că şefii rebeliuni fuseseră înlăturați... 

In faţa morţii care părea apropiată, corsarii renunţaseră la 
orice atitudine duşmănoasă faţă de don Diaz Magala. Oare 
nefericitul guvernator n-avea să împărtăşească aceeaşi soartă? 


Sprijiniţi de peretele de stâncă guvernatorul nu mai spunea nici 
un cuvânt, iar o lacrimă curgea de-a lungul obrajilor săi şi 
dantelele  încreţite care-i împodobeau  manşetele  atârnau 
şifonate şi jalnice. 

Prizonierii din mină începură să adune toate proviziile sau 
materialele pe care le putură găsi... Două ploşti cu rachiu care 
aparținuseră unor paznici, câteva turte de mămăligă şi nişte 
bucăţi de carne afumată. In afară de toate acestea mai puseră 
de-a lungul pereţilor vreo zece târnăcoape. După o masă frugală, 
îngropaţii de vii aşteptară cu teamă... 

Orele treceau încet de parcă nu se mai sfârşeau. 

Atmosfera devenea tot mai grea pe măsură ce timpul trecea. 
Cadavrele caraibilor răspândea un miros groaznic, sufocant, din 
cauza descompunerii. Din când în când, liniştea era întreruptă de 
cuvinte spuse de Mihail Bascul, care în prada frigurilor şi slăbit 
de răni vorbea în vis. 

Don Diaz Magala se ridică pe neaşteptate. Sub privirile uimite 
ale aventurierilor luă lampa cu ulei a cărei flacără slăbea din 
clipă în clipă şi începu să se plimbe de-a lungul galeriei, 
cercetând pereţii cu cea mai mare atenţie. 

— Te pomeneşti că gavachosul şi-a pierdut minţile, bombăni 
Montbar. 

Între timp spaniolul se înapoia grabnic alături de corsarii care 
discutau tocmai despre el. 

— Senores! strigă el. Suntem salvaţi... Pe Sfânta Fecioară, 
vom ieşi de aici. E un adevărat miracol. 

Corsarii crezură la început că prizonierul lor înnebunise. 

Guvernatorul arătă însă spre perete, cam în apropierea locului 
unde se produsese prăbuşirea boltei care tăiase orice posibilitate 
de retragere a fraţilor Ţărmului. 

— Constataţi, senores, semnele acestea cu creta de pe stâncă, 
Din fericire explozia a ferit partea aceasta a galeriei, lăsând 
neatinse semnele făcute acum un an de unul dintre cei mai buni 
ingineri ai noştri... 

— Nu văd ce legătură toate aceste cu situaţia noastră actuală? 
îşi dădu cu părerea Nicolas. 

— Veţi fi mai puţin sceptici, răspunse guvernatorul, atunci 
când veţi afla că acum un an, Jaime Badajoz, inginerul despre 
care v-am vorbit a venit la ruine în cabinet, propunându-mi să 
săpăm un fel de coridor îngust spre a uşura aerisirea galeriilor. 
Badajoz calculase că coridorul acesta s-ar fi putut deschide în 


coasta muntelui, la mică distanţă de mină. Am cerut îngăduinţa 
vice-regelui ca sa facem lucrarea, dar don Guiterez de Aranjua a 
refuzat să aprobe cererea inginerului nostru, nevoind să acorde 
nici o uşurare condamnaților şi caraibilor care trebuiau să 
muncească şi să moară în minele noastre de la Taxco. Cu toate 
acestea înainte de a ştie de refuzul reprezentantului Majestății 
Sale Catolice, am studiat personal în tovărăşia lui Jaime Badajoz 
locurile şi am trasat indicaţiile care să îngăduie săparea 
coridorului de aeraţie... Indicaţiile acestea sunt în momentul de 
faţă în faţa ochilor dvs., senores... La mai puţin de o sută de 
picioare de locul acesta se află panta muntelui... Dacă simţiţi în 
dvs. energia necesară spre a săpa galeria până în locul acela, 
atunci mai avem unii sorţi da a scăpa cu viaţă din mormântul 
acesta... 

Cei patru cosari se priviră întrebători. Spusele lui don Diaz 
Magala erau de cea mai mare însemnătate. Guvernatorul le 
oferea o posibilitate de salvare pe care trebuiau să ia în seamă. 
Montbar Distrugătorul vorbi primul: 

— Sunt gata să încerc orice spre a ieşi de aici, dar dacă este 
vorba să ies afară numai spre a fi aruncat din nou în iadul minei, 
prefer să mor acum... 

Guvernatorul nu ezită să răspundă: 

— Vă dau cuvântul meu de onoare, că nu mă voi opune pe nici 
o cale fugii dvs. sau a camarazilor dvs., dar pentru numele lui 
Dumnezeu treceţi mai repede la fapte mai înainte ca aerul să se 
mai strice, iar noi să fim, la capătul forţelor! 


CAP. XVII 


SALVAŢI 


— Rechini şi balene! strigă Gură-Arsă, de nu vom reuşi să 
străpungem mai curând muntele, atunci vom leşina ca nişte 
femeiuşti! Iti vine să te sufoci în locurile acestea. 

Don Diaz Magala care se afla cel mai aproape de vânător nu 
răspunse nimic... îşi simţea capul tot mai greu şi trebuia să facă 
eforturi disperate spre a-şi continua munca. Sambo şi Nicolas 
săpau întinşi pe burtă în subterana, îngustă... Se întreceau în 
ardoare, luptând cu somnul, simțind că asfixierea era aproape şi 
că trebuiau cu orice preţ să i-o ia înainte... Mihail Bascul care 
rămăsese pe galerie, horcăia sufocat de aerul infect al locului în 
care se afla. 

Trecând peste suferinţele şi osteneala lor, corsarii săpau 
înaintând fără încetare, schimbându-se unii pe alţii şi 
însufleţindu-se din când în când cu câte o gură de rachiu. 

Deodată, se auzi o prăbuşire în micul tunel pe care-l săpau 
prizonierii. Montbar, care era la capătul puterilor, se prăbuşi fără 
suflare, iar Sambo trebui să-l tragă de o parte lângă perete... 
Câteva minute mai târziu don Diaz Magala avu aceeaşi soartă, 
iar Gură-Arsă părea tot mai zdrobit... Fără să se lase doborât, 
Nicolas ajutat de Sambo a cărui putere era nemaipomenită, 
continua să înainteze cu greutate şi încet... Corsarii nu-şi dădeau 
seama câte ceasuri, poate câte zile munciseră fără întrerupere. 
Ceea ce ştiau era că în faţa lor, la o distanţă tot mai mică, se afla 
aerul curat şi lumina şi că orice retragere ar fi însemnat 
asfixierea şi moartea îngrozitoare în fundul minei... Fără să se 
mai gândească, asemenea unor automate, ei făceau mişcările 
necesare spre a săpa, până ce Nicolas, zdrobit de osteneală, se 
prăbuşi leşinat... Sambo scoase atunci un strigăt de furie şi 
începu să lovească cu furie peretele... Căzu deodată pe piept şi 


totul i se sprijini pe o grămadă de pământ pe care nimeni dintre 
camarazii săi nu mai era în stare să-l ducă în galeria părăsită... 
Sapa străbătuse însă peretele muntelui care-i despărţea pe cei 
îngropaţi de aerul liber. 

Deschizătura făcută de negru era suficient de largă ca să 
poată trece prin ea corpul unui om. Uriaşul apucă hotărât pe 
Nicolas Uragan şi-l trase afară... Mai greu îi fu cu Gură-Arsă, dar 
când acesta fu scos la aer liber îşi reveni curând. După ce-l aduse 
în simţiri pe Nicolas, se duse să-l ajute pe negru... Rând pe rând, 
fură scoşi din temniţă, Montbar, don Diaz Magala şi Mihail Bascul, 
dar imediat după ce făcură acest lucru corsarii nu mai putură să 
se ţină pe picioare şi căzură ca nişte buşteni chiar în locul pe 
unde ieşiseră, adormind. 

Câtă vreme s-au odihnit aşa? N-ar fi putut s-o spună. Se 
sculară în orice caz abia a doua zi, când soarele străbătuse deja 
două treimi din drumul său. Vânătorul care se trezi primul 
constată că se aflau pe coasta muntelui, într-un loc pustiu, 
culcaţi între ierburi înalte. Coastele stâncoase mascau intrarea 
minelor de la Taxco situate prin apropiere. 

Fără să spună nici un cuvânt, uriaşul îl trezi pe Nicolas şi cei 
doi corsari se sfătuiră cu privire la ceea ce aveau să facă şi la 
direcţia în care urmau să pornească fără nici o întârziere. Nici 
unuia nici celuilalt nu-i trecu prin minte să rămână mai mult în 
locurile acestea, căci fără îndoială că gardă minei primise întăriri 
în urma revoltei minerilor şi a dispariţiei guvernatorului. 

— Dacă ne văd blestemaţii aceia de gavachosi, spuse 
vânătorul, atunci puteţi fi siguri că ne vor face bucăţi... Acum nu 
mai avem altceva de făcut decât să ajungem cât mai curând la 
coastă şi să ne îndreptăm spre Insula Broaştei Ţestoase unde 
fraţii noştri ne aşteaptă cu nerăbdare. 

— Navele noastre încrucişează de-a lungul coastei Yucatanului 
şi nu le putem găsi decât acolo. Sunt prin urmare de părere, 
Gură-Arsă, spuse Nicolas Uragan, să o luăm spre sud-est. 

— Un singur om ne-ar putea trăda, spuse uriaşul, încet şi arătă 
spre don Diaz Magala care dormea alături de Mihail Bascul. Ar fi 
cât se poate de uşor să-l facem să tacă din gură pentru 
totdeauna! 

— Eşti nebun! îi spuse şeful corsarilor. Orice s-ar întâmpla, 
trebuie să ne ţinem cuvântul dat. Fără să mai stea pe gânduri, 
Nicolas Uragan îşi trezi camarazii. Negrul se îndreptă spre Mihail 
Bascul care era rănit şi ridicându-l întocmai unui fulg se pregăti 


să se depărteze primul de Taxco. Gură-Arsă, Montbar şi Nicolas îl 
urmară, în timp ce don Diaz Magala continua să doarmă în 
ierburile înalte. 

Pe la apusul soarelui, o patrulă îl descoperi pe guvernator, 
puţin năucit pomenindu-se singur la gura tunelului pe care-l 
săpaseră corsarii. Nedorind să-i trădeze şi pe de altă parte să 
recunoască că a fost înşelat, de Nicolas Uragan, nenorocitul 
inventa o povestire fantastică, arătându-le soldaţilor că a avut un 
rol eroic în timpul revoltei minerilor. lată textul scrisorii adresată 
vice-regelui: 


„Condamnații şi sclavii caraibi din minele de din Taxco au 
încercat să se revolte împotriva autorității Maiestăţii Sale 
Catolice. In decursul unei lupte dintre cele mai serioase, 
rebeliunea a fost înăbuşită, graţie prețiosului ajutor dat de 
regimentul de cavalerie care trecea spre Cuernavaca. Şeful 
ladronesilor Montbar Distrugătorul., care fusese unul dintre capii 
revoltei a căzut în timpul luptelor. Liniştea domneşte din nou la 
Taxco. Pierderile noastre sunt uşoare. Acelea ale revoltaților sunt 
considerabile. Fie ca lecţia aceasta să servească drept exemplu 
deținuților care îmi speră să înşele paza servitorilor Excelenței 
Voastre, printre care puteți număra pe Don Diaz Magala 
Guvernatorul minelor din Taxco în numele Majestății Sale 
Catolice. 


Spaniolul puse mulţumit pecetea pe scrisoarea pe care o 
întinse curierului, care aştepta. Acesta încăleca deîndată şi porni 
în goana mare spre Vera Cruz. 


În timp ce demnul reprezentant al regelui Spaniei făcea tot ce- 
i sta în putinţă spre a-şi salva prestigiul şi spre a ascunde fuga lui 
Montbar  Distrugătorul, cei cinci fugari ajunseră într-o 
ascunzătoare sigură. Rănile lui Mihail Bascul nu le îngăduia încă 
să se îndrepte spre Oaxaca. Hotărâţi să nu-şi părăsească 
prietenul, preferau să aştepte şi să procedeze cu cea mai mare 
băgare de seamă. 

Urmând instrucţiunile lui Gură-Arsă care cunoştea admirabil 
regiunea, micul grup, după ce înaintase o vreme spre sud est, se 
reîntoarse spre Cuernavaca. La jumătatea drumului între acest 
oraş şi Taxco, se afla peştera Cacahuamilpa, pe care spaniolii nu 
avuseseră încă niciodată curajul s-o exploreze în întregime. 


Această ascunzătoare naturală, prezenta parcă o fortăreață ce 
nu putea fi atacată. 

Opt zile trecură astfel într-o absolută neactivitate. Mihail 
Bascul începuse să se simtă în putere de a-şi urma camarazii. 
Cât despre Montbar şi Sambo, aceştia recâştigau văzând cu ochii 
puterile pe care le pierduseră în cursul groaznicei şederi în 
fundul minei. In curând, aventurierii se gândiră la pornire. În 
ajunul zilei fixată pentru plecare, negrul făcu de pază în timp ce 
cei patru camarazi ai lui dormeau în jurul focului bivuacului. În 
peşteră, domnea liniştea cea mai desăvârşită, tulburată numai 
de murmurul pâraielor care străbăteau locul. Deodată, Sambo 
tresări. li păru că vede în fundul peşterii o lumină misterioasă 
care se plimba încoace şi în colo. Negrul se întrebă dacă nu este 
cumva pradă unui vis. În cele din urmă, nemaiputându-se stăpâni 
se duse să-l scoale pe Nicolas Uragan, căruia îi vorbi de strania 
constatare făcută. 

Fără să mai stea pe gânduri, şeful corsarilor lăsă paza 
bivuacului pe seama lui Montbar şi luând o navaja într-o mână şi 
o torţă în cealaltă, se îndreptă spre locul unde Sambo văzuse 
lumina aceea misterioasă. | se păru şi lui că o vede în câteva 
rânduri. De abia apărea însă, că şi dispărea. 

Nicolas şi Sambo înaintară astfel vreo douăzeci de minute fără 
să fi descoperit nici urmă de fiinţă vie. 

Deodată, Sambo scoase un urlet de spaimă şi fugi cât îl ţineau 
picioarele. Zadarnic încercă căpitanul de corsari să-l liniştească. 
Văzând că nu poate obţine nimic de la negru se îndreptă, spre 
locul care-l impresionase în aşa măsură. Un cap de mastodont, 
împodobit cu doi colţi gigantici, fixa pe noul sosit cu orbitele lui 
goale. Era mai mult decât ar fi fost nevoie spre a-l înspăimânta 
pe negrul superstiţios... 

O pumă îl fixa cu ochi înflăcăraţi de pe înălţimea unei stânci. 

Ce putea face omul în faţa fiarei? Nici n-avu vreme să-şi pună 
această întrebare. Scoţând un urlet furios, felina îşi făcu vânt şi 
sări spre Nicolas Uragan. 


CAP. XVIII 
EUSEBIO, VÂNĂTORUL 


DE TIGRI 


Şeful corsarilor, înarmat numai cu o navajă, părea pierdut. 
Dar, în timp ce puma se afla în salt gata să cadă asupra omului, 
se auzi un foc de armă. Lovit drept în cap, animalul se prăbuşi 
alături de aventurier, atingându-l în cădere. Trupul pumei se 
zvârcoli într-un ultim spasm: murise. 

Puțin năucit de intervenţia aceasta miraculoasă, Nicolas se 
întreba cine putea fi salvatorul său, când o umbră apăru din 
spatele unei stânci din vecinătate. Era un bărbat înarmat cu o 
puşcă şi purtând pe umeri un zarape. Acesta se îndreptă hotărât 
spre corsarul uluit. 

— Per la muerte, amigo! strigă el întinzându-i mâna. Ce idee 
năstruşnică ai avut să te plimbi prin peştera aceasta... Nu 
împărtăşeşti oare superstiţiile gavachosilor şi ale indienilor care 
nu îndrăznesc pentru nimic în lume să se aventureze pe aici? 

— Mi-ai salvat viaţa, caballero! exclamă Nicolas... Fii sigur că 
nu mă voi arăta nerecunoscător... Cui îi datorez oare intervenţia 
aceasta atât de oportună? 

— Numele meu nu-ţi va spune nimic, amigo. Sunt Eusebio, 
vânător de tigri şi n-am nici un fel de simpatie pentru 
gavachosi... Pe cât se pare nici d-ta nu faci parte din haita lor... 

— Mă numesc Nicolas Uragan, Frate al Ţărmului, răspunse 
simplu corsarul. 

— Sunt cu atât mai fericit, să te fi întâlnit, amigo! exclamă el. 
Am avut pe vremuri de a face cu Fraţii Ţărmului de pe insula 
Broaştei Ţestoase şi din Hispaniola. 


— Îmi voi anunţa imediat prietenii, care dorm pe aici pe 
aproape de neaşteptata noastră întâlnire, replică corsarul. Vor fi 
încântați. 

— În orice caz, îl întrerupse vânătorul de tigri, vă rog să primiţi 
modesta mea ospitalitate. Desigur că nu veţi găsi o casă prea 
somptuoasă, dar ne vom simţi în largul nostru în bârlogul meu 
spre a ne povesti aventurile, iar dacă vă pot fi de folos cu ceva, 
faceţi uz de mine fără nici o stingherire. 

— Nu voi uita lucrul acesta, spuse căpitanul. 

Jumătate oră mai târziu, corsarul apăru în tovărăşia prietenilor 
săi. Eusebio se ridică încet de pe stânca pe care se aşezase. 
Văzându-l Gură-Arsă la lumina unei torţe, scoase un strigăt de 
uimire. 

— Vă cunoaşteţi? întrebă Nicolas Uragan. 

— Ori că ne cunoaştem! strigă uriaşul... Am făcut vreme de 
doi ani de zile împreună contrabandă de arme pe coastele Noii 
Spanii. Vă asigur că Eusebio este un prieten pe care poţi pune 
temei. Are însă un singur păcat: nu fumează pipă! 

Când prezentările fură terminate, Eusebio se aplecă spre 
cadavrul pumei, îl apucă de labe şi-l luă în spate fără să pară 
câtuşi de puţin stingherit de marea greutate a fiarei. Porni cu pas 
sigur în fruntea cetei şi în câteva minute ajunseră la 
ascunzătoarea care-i servea drept locuinţă. 

După ce aventurierii se întinseră pe jos, Eusebio începu să 
jupoaie puma. Işi termină lucrul, cu o îndemânare puţin obişnuită 
şi se întoarse spre invitaţii săi. Gură-Arsă profită de acest prilej 
spre a-şi aprinde hornul dintre dinţi la focul care ardea în vatra 
din mijlocul peşterii. 

Nicolas luă apoi cuvântul şi vreme de două ore îi expuse lui 
Eusebio aventurile ale căror eroi fuseseră. Vânătorul dădea 
aprobator şi calm din cap din când în când. Apoi când 
aventurierii îşi terminară, povestea, împărtăşindu-i dorinţa lor de 
a ajunge cât mai repede pe coastă, le spuse: 

— Nu numai că vă voi arăta drumul pe care trebuie să-l luaţi 
dar ţin foarte mult să vă întovărăşesc personal. N-am mai avut 
până acum prilejul să întâlnesc prieteni ca voi.. Până una alta, 
cred că este mai bine să amânaţi plecarea pe mâine. Aştept pe 
cineva care trebuie să mă informeze despre vânzarea blănilor 
mele, cât şi despre incidentele care s-au desfăşurat prin partea 
locului în ultimele zece zile. Fără nici o îndoială că aceste 
informaţii, vor fi de cea mai mare valoare pentru noi înainte de a 


ne aventura de-a curmezişul Noii Spanii. În orice caz, vă voi 
procura cai necesari ca să ajungeţi mai repede la ţinta pe care o 
doriţi. 

In decursul următoarelor douăzeci şi patru de ore, făcură toate 
pregătirile necesare în vederea lungului drum la care aveau să 
pornească. Vânătorul de tigri lipsi câteva ore. Când se întoarse, 
părea cât se poate da vesel şi când Nicolas îl întrebă care este 
cauza, el îi răspunse: 

— Domnul fie lăudat! Noutăţile sunt cu mult mai bune decât 
am sperat chiar... Gavachosii nu sunt pe urmele voastre, căci 
don Diaz Magala a înştiinţat pe vice-rege că aţi fost zdrobiţi în 
galeria minei şi că Montbar nu mai este de temut. 

— Guvernatorul acesta - exclamă Mihail Bascul - şi-a ţinut 
cuvântul şi vă rog să mă credeţi că nu l-aş fi crezut în stare s-o 
facă. 

— İl vom răsplăti pentru acest lucru, de va fi să-l reîntâlnim în 
calea noastră! spuse şi Nicolas. 

După o masă îmbelşugată, cei şase oameni se înveliră în 
pături şi adormiră adânc, siguri fiind că nimeni nu va veni să le 
tulbure somnul. La ivirea zorilor, Eusebio fu primul care se trezi. 
Se grăbi să-şi anunţe prietenii că a sosit ora pornirii. Cei cinci 
aventurieri se pregătiră în grabă. Fiecare căpătă o puşcă şi o 
serioasă provizie de pulbere şi de plumbi. Montbar şi Sambo care 
erau pe jumătate goi, se îmbrăcară aşa cum se cuvine cu haine 
pe care le căpătară de la vânătorul de tigri. De acum înainte 
puteau să înfrunte frigul nopţilor şi mai ales să nu provoace 
bănuielile locuitorilor meleagurilor prin care aveau să treacă. 

Atunci când aventurierii fură gata de drum, vânătorul le spuse: 

— Urmaţi-mă, amigos! Să mergem să ne luăm caii! 

Fraţii Ţărmului urmară pas cu pas pe Eusebio. Luând-o de-a 
lungul stâncilor care se aflau în jurul cavernei, ajunseră curând la 
o vâlcea care ducea într-un loc ascuns dintre munţi... La 
adăpostul unor arbori uriaşi, vânătorul de tigri construise un 
corral în mijlocul căruia păşteau vreo zece cai în libertate. Faptul 
de a prinde cu lassoul şase dintre ei fu o treabă fără însemnătate 
pentru spaniol. Şei şi harnaşamente fură scoase dintr-o colibă 
mică din apropiere. Aventurierii se grăbiră să înşeueze caii. 

Câteva minute mai târziu, Nicolas Uragan şi camarazii lui 
porniră în galop spre sud-est. 

In patru zile, cavalcada nu fu întreruptă de vreun incident 
oarecare. În cea de a cincea zi, cei şase străbăteau un ţinut plin 


cu arbori de dimensiuni colosale. Se înserase, Eusebio care 
călărea în fruntea micului grup îşi opri pe neaşteptate calul. 
Săltându-se apoi în scări inspectă zarea cu insistenţă. Camarazii 
săi se apropiară neliniştiţi. Oare după atâtea zile liniştite, un nou 
pericol îl ameninţa? 


CAP. XIX 
COPACUL SFÂNT AL 


ZAPOTIECILOR 


Vânătorul îl linişti cu un gest pe Nicolas. Micul grup nu se afla 
în nici un pericol, dar în faţa lor se desfăşura un spectacol 
neprevăzut. Sosiseră la marginea unui sat de zapoteci. Urlete şi 
strigăte de durere se auzeau la mică distanţă. Pe de altă parte, 
se auzeau limpede înjurături şi comenzi date în spaniolă. 

Eusebio, căpitanul de corsari şi Sambo descălecară, în timp ce 
camarazii lor rămaseră călări. Apoi, se îndreptară pe furiş spre 
satul indigenilor, de unde proveneau strigătele şi urletele. Un 
fum negru şi des se ridică peste colibe. 

— De nu mă înşel, vreun pluton spaniol face o razie în satul 
zapotec... spuse Eusebio lui Nicolas. 

— Ce trebuie să facem? întrebă corsarul. Este oare indicat să 
ne căutăm necazuri cu lumânarea atunci când n-avem pe nimeni 
care să ne urmărească? 

— Vei înţelege curând lucrul acesta, amigo, spuse vânătorul... 
Nu mai putem să ne bizuim multă vreme numai pe puterile 
noastre. Va trebui să trecem prin regiuni care prezintă multe 
greutăţi şi unde ajutorul băştinaşilor poate să ne fie extrem de 
preţios. Am stat destul de mult feriţi până acum şi dacă avem un 
prilej oarecare să ne atragem simpatia zapotecilor, atunci trebuie 
să-l luăm în seamă. 

— Ai dreptate, Eusebio, răspunse Nicolas. 

Cei trei oameni ajunseră la marginea satului. Ascunşi în nişte 
tufişuri putură să vadă femei înnebunite care fugeau luând cu ele 
şi pe copiii lor. Câinii lătrau furioşi. Un înspăimântător milos de 


pârlit plutea în aer. 

— Să mai înaintăm, comandă Eusebio. Indienii care sunt 
extrem de agitaţi nu ne-au observat încă. Sunt mai mult ca sigur 
că o ceată de spanioli jefuieşte satul. 

Cu mare băgare de seamă, cei trei oameni se furişară printre 
colibe şi ajunseră în dreptul marei pieţe a satului. Un spectacol 
nemaipomenit se înfăţişă atunci privirilor lor. 

Un mic grup de călăreţi spanioli năvălise în satul zapotec. Erau 
vreo treizeci şi răspândeau spaima printre indigeni. Reuşiseră să 
fure vitele şi păsările de prin curţile nenorociţilor locuitori, după 
care se adunaseră sub ramurile unui copac gigantic, un chiparos 
mai gros şi mai înalt decât toţi ceilalţi copaci. In timp ce zece 
dintre ei ţineau la distanţă cu puşca în mână pe indigeni, soldaţii 
îngrămădiseră la poalele copacului vreascuri şi ierburi uscate 
cărora le dăduseră foc. Indienii scoteau strigăte de groază. Spre 
a le mai spori spaima, spaniolii puseseră mâna pe cacicul lor şi-l 
spânzuraseră de picioare de una din crengile mai de jos a 
copacului.  Flăcările  rugului începuseră să atingă faţa 
nenorocitului vraci care urla de durere. 

— Ce idee stranie! exclamă Nicolas Uragan... De ce vor să 
ardă copacul acesta? 

— Se vede bine că nu cunoaşteţi locurile acestea, răspunse 
Eusebio. Este vorba de copacul sfânt al zapotecilor. Nici nu vă 
puteţi închipui câtă venerație inspiră indigenilor, care nu 
îngăduie ca un străin să se apropia de el şi pun totdeauna doi 
oameni să stea de pază în apropierea lui. Fără îndoială că soldaţii 
l-au înconjurat prin surprindere. În orice caz, alferezul pare 
hotărât să-i lovească pe aceşti oameni în partea lor slabă 
profanând obiectul rugăciunilor şi speranţelor lor... 

— Şi ce vom face noi? întrebă aventurierul. 

— Vom interveni imediat, spuse Eusebio, dar pentru aceasta 
trebuie să procedăm astfel încât să impresionăm imaginaţia 
zapotecilor, înspăimântându-i pe spanioli. Urmaţi-mă amândoi. 
Vom face cum va fi mai bine! 


Cei trei oameni ocoliră satul. Indigenii care tremurau de furie 
nu le observaseră încă prezenţa. Ochii lor erau fixaţi asupra, 
năvălitorilor care voiau să distrugă arborele sfânt. Pumni se 
strângeau şi mulţimea dăduse în câteva rânduri năvală spre 
spanioli. O grindină de plumbi îi forţase însă să dea înapoi lăsând 
întinşi pe câţiva dintre ai lor. Intimidaţi de riposta aceasta, 


zapotecii nu mai schiţară nici o mişcare. Coloane tot mai dese de 
fum se ridicau în jurul chiparosului, iar cacicul legănat de mâini 
voinice peste flăcări, refuza cu energie să răspundă întrebărilor 
pe care i le punea ofiţerul detaşamentului. 

Eusebio, Nicolas şi Sambo, folosind zăpăceala generală 
reuşiseră să se apropie de copac fără să se sinchisească de norii 
de fum negru care-i învăluiau, ferindu-i de privirile zapotecilor şi 
ale persecutărilor. 

Aşchii aprinse ardeau feţele aventurierilor. Nu se dădeau însă 
înapoi pentru atâta lucru, urmărind o ţintă care avea să schimbe 
cu totul situaţia în favoarea lor. Aveau anume de gând să se 
salte pe ramurile copacului şi ajunşi într-un punct de unde să nu 
mai fie stingheriţi de fum, să semene spaima între spanioli 
eliberându-i pe băştinaşi. 

Eusebio, pe jumătate orbit de fum, desprinse din jurul taliei 
sale lassoul pe care-l avea totdeauna la el şi-l lansă cu o 
îndemânare nemaipomenită peste rugul în flăcări. Frânghia se 
prinse solid de o ramură groasă, în partea opusă aceleia unde se 
afla spânzurat nenorocitul cacic. Doar un soldat spaniol văzu pe 
cei trei. Voi să dea alarma, dar Sambo nu-i dădu răgaz: sărind 
asupra nefericitului, îl gâtui ca pe un pui de găină aruncând 
cadavrul său în mijlocul flăcărilor. 

Intre timp, Eusebio şi Nicolas izbutiseră să se salte şi să 
încalece o ramură joasă. Negrul îi ajunse şi el curând şi cei trei 
urcară printre ramurile uriaşului copac. Fumul era des. 
Continuară căţăratul pe jumătate asfixiaţi. 

In cele din urmă, ţinându-se de ramuri cu îndemânarea unor 
maimuțe, reuşiră să ajungă într-un loc unde puteau respira cu 
mai multă uşurinţă. De la postul lor, dominau perfect situaţia şi 
prin norii de fum care nu-i mai ajungeau acum puteau să vadă 
siluetele chinuitorilor de oameni. 

Aşezându-se bine pe ramura sa, Eusebio puse mâna pe puşcă 
şi îl ochi pe alferez pe care-l vedea mai limpede prin fum. 
Spaniolul tocmai îl întreba pe cacic. Întorcându-se spre negrul 
care se afla alături de el, vânătorul îi spuse: 

— Sambo, fă tot posibilul să ajungi până la ramura de care 
este spânzurat cacicul. Deîndată ce voi trage, taie funia cu care 
este legat nenorocitul acela şi eliberează-l... 

— Inţeles, spuse negrul descoperindu-şi dinţii albi într-un 
surâs. 

Efortul pe care trebuia să-l fără nu era lipsit de pericol... 


Ramura de care era spânzurată căpetenia satului era înconjurată 
de flăcări, dar Sambo nu era la prima sa misiune de acest fel. 

Trecură câteva minute. Eusebio nu mai avea nici o clipă de 
pierdut: spaniolul exasperat de tăcerea victimei sale voia să 
tragă tocmai spada şi să-l înjunghie. O detunătură care-i 
întrerupse gestul se auzi. Alferezul se prăbuşi sub privirile 
înspăimântate ale soldaţilor săi. Plumbul îi pătrunsese între 
ochi... În aceeaşi vreme o mână misterioasă tăia frânghia cu care 
era spânzurat cacicul de ramură. Corpul indianului care era 
strâns legat şi care se legăna în momentul în care se produsese 
această neaşteptată intervenţie, se prăbuşi într-o grămadă de 
iarbă uscată ce nu fusese cuprinsă încă de flăcări. 

Unul dintre spanioli voi să se repeadă asupra indianului şi să-i 
zboare creierii cu un foc de pistol. O a doua detunătură se auzi şi 
mizerabilul lovit drept în inimă se suci pe călcâie şi căzu în 
braţele unui camarad. Strigăte de bucurie sa auziră în mulţimea 
zapotecilor. Erau siguri că zeitățile lor se răzbunau pentru 
profanarea arbore lui sfânt. Trăgând cuţitele şi agitând lănciile, 
se pregăteau să-i masacreze pe persecutorii lor, dar aceştia 
revenindu-şi din prima uluială îi primiră cu o salvă ucigătoare 
care-i forţă să se retragă renunțând pentru moment la intenţiile 
lor agresive. 

Reduşi la apărare, spaniolii se gândeau cum să scape de 
indieni. Renunţară de asemenea să mai întreţie focul de sub 
chiparos. Copacul avea să le folosească drept ultim refugiu şi loc 
de apărare. Tot atât de înverşunaţi în rezistenţa lor ca şi atunci 
când se repeziseră după pradă, dădură drumul vitelor şi cailor pe 
care îi furaseră. Camuflându-se apoi în spatele şeilor, întinşi la 
pământ, începură să tragă asupra zapotecilor. Indienii trebuiră să 
se refugieze în spatele colibelor neputând rezista salvelor 
ucigaşe. Aşteptară ca rezistenţa albilor să mai slăbească. 

Spaniolii se desfăşurară hotărâți în trăgători, gata să doboare 
pe primul indian care ar fi venit în raza lor de bătaie. Nu putuseră 
să-şi dea încă seama de unde veniseră plumbii care doborâseră 
pe alferez şi pe camaradul lor, dar tot zapotecii rămâneau cei 
mai periculoși. 

De sus de pe creanga lor, Eusebio, Nicolas şi Sambo îi 
dominau pe spanioli şi nu pierdeau nici una din mişcările lor. 
Fumul se risipea încetul cu încetul şi focul se stingea din lipsă de 
lemne, deoarece soldaţii, aveau cu totul alte griji acum decât să 
distrugă arborele sfânt. Ascunşi în spatele ramurilor, cei trei 


aventurieri se pregăteau să răspundă la salvele spaniolilor. 
Ţintaşi minunaţi, ei ochiră pe trei dintre jefuitorii care erau mai 
bine expuşi tirului lor. La un semn al tigreroului, se auziră trei 
detunături şi trei soldaţi căzură pentru a nu se mai ridica 
niciodată. 

Cei douăzeci şi cinci de supraviețuitori ridicară atunci 
capetele. Incă o salvă şi focul celor trei aventurieri le răpi 
sergentul şi pe alţi doi camarazi. 

Zadarnic, încercară soldaţii să riposteze. Arborele sfânt ferea 
minunat pe cei doi corsari şi pe vânător. În timp se gloanţele se 
turteau fără să le facă vreun rău, ei răspundeau eficace 
doborând cu fiecare foc câte un om. Numărul acelor care 
atacaseră satul fu astfel curând redus la jumătate. Nemaiştiind 
ce să facă, temându-se pe de altă parte să nu cadă în mâinile 
indienilor, spaniolii încercară să se adăpostească lipindu-se de 
trunchiul copacului, dar aşchiile aprinse pe care le îngrămădiseră 
în jurul lui îi ardeau şi-i forţară astfel să se descopere. 

Atunci, sub privirile uluite ale zapotecilor, începu un masacru 
îngrozitor Eusebio, Nicolas Uragan şi Sambo îşi încărcau 
necontenit armele, culcând de fiecare dată la pământ câte trei 
adversari, fără să se sinchisească de strigătele de implorare pe 
care aceştia le adresau nevăzuţilor judecători. Ultimii cinci 
încercară să scape de teribilii ţintaşi şi alergară spre colibe. Nu 
apucară însă să ajungă la ele, ei căzură unul după altul sub 
loviturile aventurierilor. 

În cea din urmă, băştinaşii impresionați de liniştea care 
domnea pe câmpul de luptă, îndrăzniră să se apropie de 
chiparos. Ajunseră în grupuri mici lângă cadavrele spaniolilor. 
Atunci la un semn al marelui lor preot îngenuncheară toţi odată 
şi începură să cânte în onoarea arborelui sfânt care-şi dovedise 
într-un mod atât de miraculos puterea. 


CAP. XX 
O ÎNTÂLNIRE 


NEASTEPTATA 


Zapotecii rămaseră astfel  prosternaţi câteva minute, 
cântându-şi rugăciunile. Un glas limpede se auzi deodată; părea 
că iese chiar din copac. 

— Pe Sfânta Fecioară! spunea glasul acela, Montbar, Gură- 
Arsă şi Mihail Bascul trebuie să-şi fi pierdut răbdarea... Nu mai 
putem sta multă vreme aici... trebuie să ne înapoiem... Indienii 
aceştia nu bănuiesc nimic... 

Uimiţi la auzul acestor cuvinte spuse într-o limbă care le era 
străină, băştinaşii se ridicară în picioare. În momentul acela, 
Nicolas cobori de-a lungul, chiparosului, urmat de Sambo şi de 
tigrero. Uluirea indigenilor nu mai cunoştea margini. Nici unul 
dintre ei nu-i văzuseră pe cei trei căţărându-se în copacul sfânt. 
Prezenţa lor în acest loc părea prin urmare cu totul 
supranaturală. In închipuirea lor simplă nu rămase decât o 
singură explicaţie pe care o socoteau plauzibilă: cei trei fuseseră 
trimişi de geniile tutelare ale tribului spre a-i apăra de spanioli. 
Nu mai încăpea nici o îndoială: lor şi armelor lor miraculoase le 
datorau indienii minunata salvare şi distrugerea chinuitorilor lor. 

Vreme de zece minute, Nicolas şi Eusebio îl îngrijiră pe cacic, 
sub privigherea plină de teamă a indienilor, care se înghesuiau 
unii în alţii spre a asista la „vrăjile” albilor. Sambo se dusese 
între timp în întâmpinarea lui Montbar, Mihail Bascul şi a lui 
Gură-Arsă; spre a le aduce la cunoştinţă evenimentele care se 
produseseră de la plecarea lor. 

Ingrijirile pe care Eusebio şi Nicolas le daseră cacicului nu 


rămaseră fără rezultat... Bătrânul deschise ochii după ce înghiţi 
câteva picături de aguardiente şi roti privirile asupra celor din 
jur... Feţele binevoitoare ale indienilor se plecau spre el, 
bucuroase că-l revedeau revenind la viaţă... De n-ar fi fost 
durerile prilejuite de arsuri şi de membrele sale rănite de 
frânghiile pe care Eusebio se grăbise să le taie, nenorociţi ar fi 
putut crede că fusese victima unui coşmar oribil. 

Când îşi reveni cu totul în fire, cacicul întinse mâna descărnată 
salvatorilor săi. 

— Tarowak nu va uita niciodată pe cei trei străini care l-au 
smuls din ghearele persecutorilor săi şi care i-au împiedicat să 
distrugă copacul sfânt... Fie ca zeii noştri să-i apere şi să facă ca 
toate dorinţele lor să se împlinească! 

Dacă Nicolas Uragan nu înţelegea nici o boabă din spusele 
bătrânului, nu aceeaşi era situaţia cu tigreroul care vorbea 
curgător limba zapotecilor. Gândindu-se la foloasele pe care le 
putea trage de pe urma situaţiei, vânătorul se întoarse spre 
indian: 

— Tarowak are în faţa sa prieteni, fraţi, îi spuse el... 
Gavachosii nu se vor mai atinge de un singur fir de păr din capul 
lui. Au murit toţi, pedepsiţi fiindcă i-au atacat pe paşnicii 
zapoteci... Pacea va domni de aici înainte prin meleagurile 
acestea şi fraţii noştri vor putea trăi în linişte. 

Cacicul se duse apoi cu greutate până la casa sa, ajutat fiind 
de doi războinici. Eusebio îi prezentă pe cei patru aventurieri 
care intrau tocmai în sat şi pătrunseră în coliba cacicului. Erau 
întovărăşiţi de principalii războinici ai tribului. Bătrânului îi 
mergea mult mai bine. intins pe nişte blăni de fiară, privea 
recunoscător pe albii care îl salvaseră. Li se servi o masă bogată, 
cu mult vânat şi fructe, apoi Nicolas expuse vrăjitorului 
dificultatea de a ajunge la mare. Eusebio le servi de tălmaci. 

— De ce e greu fratelui meu? 

— Fiindcă nu cunosc destul de bine drumul... Cine ar putea 
oare să ne conducă până acolo unde ne aşteaptă oraşele noastre 
plutitoare? 

— Tarowak va pune la dispoziţia fraţilor albi pe războinicii săi, 
exclamă cacicul... Mulţi dintre ei cunosc foarte bine ţara 
oamenilor nămolului pe care trebuie să o străbateţi spre a ajunge 
la mare... Fraţii mei să spună un singur cuvânt şi zapotecii se vor 
ridica spre a le da ajutor. 

Aventurierii se grăbiră să folosească prilejul oferit de şeful 


indian. După ce petrecură noaptea în sat odihnindu-se bine, cei 
şase aventurieri luară drumul spre coastă, însoţiţi de şase 
războinici. 

Deşi abandonase rolul de ghid, Eusebio ţinu să-şi 
întovărăşească prietenii până la capăt. Faptul că ştia limba 
zapotecă îi dădea posibilitatea să le facă servicii însemnate. 

La apusul soarelui, micul grup străbătuse opt leghe. Hotărâră 
prin urmare să-şi facă tabăra în apropierea unor tufişuri şi să 
prepare masa de seară. In timp ce Sambo se ocupa cu bucătăria 
iar indienii cu ţesălatul cailor şi adunatul lemnelor uscate pentru 
foc, Eusebio şi cei patru corsari stătură de vorbă asupra 
evenimentelor care se desfăşuraseră cu puţin mai înainte. 

Un foşnet al frunzelor îi întrerupse din conversaţie. Gură-Arsă 
rămase ţinând strâns pipa între dinţi, în timp ce camarazii săi 
duceau instinctiv mâinile la patul puştilor. 

— Să fim oare spionaţi de cineva? spuse Mihail Bascul 
ridicându-se şi ducându-se să inspecteze împrejurimile taberei. 

Reveni după câteva minute. 

— Probabil vântul a foşnit prin tufişurile de mimoze, spuse el, 
căci n-am întâlnit pe nimeni. De altfel nici nu văd cine ar putea 
să ne supere! 

Aventurierii îşi reluară liniştii discuţia, Nicolas se întoarse spre 
prietenii săi: 

— Nu mai este vorba, conducă el, să ne amintim de ceea cea 
fost, Slavă Domnului am trecut de lucrurile cele mai grele, totuşi 
nu suntem la capătul suferințelor noastre. Nu voi respira liniştit 
decât atunci când îi voi raporta d-lui de Ogeron pe Insula 
Broaştei, că misiunea noastră a reuşit. Pentru moment, înainte 
de a pătrunde în Ţara Oamenilor Nămolului, trebuie să stabilim 
un plan. În cursul sfatului care s-a ţinut înainte plecării noastre, 
s-a stabilit că va trebui să ajungem pe coastă în dreptul 
Fronterei, în faţa barei de la Tabasco... Frumosul Laurent, Ourson 
Cap-de-Fer şi Olonezul trebuie să sosească în larg şi să aştepte 
semnalele noastre... 

— Se pare, Nicolas, îl întrerupse Montbar, că nu le mai 
interesează blocajul gavachosilor... Aceştia păzesc bine coastele 
lor... Te-ai gândit la asta? 

— Trebuie să ştii şi tu la fel cu mine, replică şeful corsarilor, 
pricina acestei false letargii a corsarilor... Din moment ce ne-au 
făgăduit că ne vor ajuta, poţi fi sigur că ei vor fi prezenţi la 
întâlnire. De altfel de unde să ştie gavachosii de hotărârile 


acestea? Ne cred pe semne morţi şi nici nu le trece prin minte că 
ne vom întâlni prietenii peste câteva zile... Trebuie prin urmare 
să ajungem la Frontera cât mai repede cu putinţă. 

Aventurierii aprobară: după ce luară masa de seară, se 
acoperim cu păturile şi adormiră. Ghizii le urmară exemplul. 
Gură-Arsă fu primul care stătu de pază lângă focul bivuacului, nu 
fără a fi avut grijă mai înainte să-şi aprindă pipa... 

Liniştea nopţii nu mai fu tulburată peste puţin decât de 
urletele îndepărtate ale fiarelor... Atunci, o umbră care stătuse 
ascunsă într-un tufiş din apropiere se ridică fără zgomot şi ajunse 
în partea cealaltă a tufişurilor cu cea mai mare băgare de seamă. 
Un cal era legat în apropierea unui copăcel... Necunoscutul îl 
încălecă dintr-un salt şi înfigând pintenii în coastele bidiviului 
dispăru în noapte. 

— Carai! Să nu mi se mai spuie mie Cristobal de Elcobar, dacă 
trupurile acestor ladronesi nu vor fi spânzurate în mai puţin de 
cincisprezece zile pe o funie, din ordinul unchiului meu. 

Şi nepotul vice-regelui - căci el era acela care se găsise atât 
de nepotrivit în calea fugarilor - porni în goană nebună spre Vera 
Cruz. 


CAP. XXI 


LA VERA CRUZ 


Don Gutierez de Aranjua, reprezentantul Maiestăţii Sale 
Catolice în Noua Spanie, era tocmai pe cale să-şi deschidă 
corespondenţa care-i fusese prezentată, când cineva bătu la uşa 
cabinetului său. Vice-regele ştia cine este vizitatoarea care fără 
să ţină seama de etichetă intra la el fără să fie anunţată. 

— Intră! strigă el întrerupând lectura abia începută. 

Uşa se deschise încet şi Jesusita apăru în prag. Un surâs 
fermecător îi lumina faţa. Se apropiă apoi de bătrân şi-l 
îmbrăţişă, în timp ce acesta o cuprinse în braţe. 

— Lăsaţi puţin de o parte, senor, preocupările acestea, îi 
spuse ea amabilă. Avem atât de rar prilejul să fim singuri 
împreună şi apoi aţi fost atât de bun cu mine. 

— Să nu mai vorbim despre toate astea, querida. N-am făcut 
decât să ascult de glasul conştiinţei mele... Trebuie bineînţeles 
să recunosc că nu m-am bucurat prea mult atunci când am aflat 
că ai fugit cu căpitanul Diego şi cei trei necunoscuţi... Dacă ai fi 
revenit acum trei săptămâni nu te-aş fi primit ca acum şi mai 
ales Don Diego n-ar fi fost nici iertat şi nici primit ca logodnicul 
tău... Dar blestematul acela de Cristobal n-a făcut decât lucruri 
rele de la plecarea ta încoace. După atitudinea deplorabilă pe 
care a avut-o în timpul recepţiei, a dat cât mai multe dovezi ale 
laşităţii sale refuzând să pornească în căutarea ta după primele 
noastre cercetări... M-am grăbit atunci să-l trimit la Oaxaca, unde 
are misiunea să comande unul din grupurile de represalii menite 
să înăbuşe mişcările de revoltă ale indigenilor împotriva 
autorităţii Majestății Sale Catolice. 

— Ştirea aceasta mi-a făcut foarte multă plăcere, spuse tânăra 
fată. Nici nu se putea mai mare bucurie decât aceia de a trimite 
departe de aici pe omul acesta pe care-l urăsc şi de a-l ierta pe 


acela căruia i-am dat inima mea. 

— Oh! Cât despre Diego, o întrerupse don Gutierez de 
Aranjua, a avut norocul să aibe în căpitanul Ramirez Rodrigo un 
avocat însufleţit. Nu-i puteam refuza nimic căpitanului care mi-a 
dovedit în atâtea rânduri vitejia şi devotamentul său pentru 
cauza regală şi mai trebuie să-ţi spun, că eram atât de fericit de 
a te revede, încât aş fi închis cu dragă inimă ochii şi la o vină mai 
mare... Cât despre cei trei necunoscuţi. 

— Oh! Senor, să nu spuneţi vă rog nimic rău de oamenii 
aceia... Sunt oameni cu inimi nobile... Lor le datoraţi că mai sunt 
astăzi în viaţă, căci de n-ar fi intervenit ei atunci aş fi fost 
sacrificată zeităților setoase de sânge ale aztecilor. 

— Oamenii aceia s-au purtat realmente faţă de tine ca nişte 
adevăraţi gentilomi din moment ce-i regreţi astfel! 

indată după plecare pupilei sale, vice-regele îşi continuă 
citirea corespondentei primite... Zece minute se ocupă numai de 
acest lucru când fu din nou întrerupt. Un alferez veni să-i anunţe 
sosirea generalului galioanelor. 

Don Jago intră în cabinet şi se plecă respectuos în faţa 
reprezentantului regelui Spaniei. Don Guiterez îi făcu semn 
prieteneşte să ia loc pe un scaun. 

— Cărui fapt datorez plăcerea vizitei dumitale? întrebă vice 
regele. 

— Trecând prin Vera Cruz după o croazieră pe care am făcut-o 
în largul coastelor Floridei, am ţinut să raportez excelentei 
voastre că starea armatei noastre este excelentă din toate 
punctele de vedere. A 

— Sunt încântat, generale. In viitoarea scrisoare pe care o voi 
adresa Maiestăţii Şale nu voi uita să menţionez pacea care 
domneşte pe mări datorită vigilentei d-tale veghe. 

— Excelenţa Voastră este prea buna cu minei spuse don Jago. 

— De fel! replică vice-regele. Aţi reuşit să  restabiliţi 
autoritatea flotei atât în marea Caraibilor cât şi în largul marelui 
Ocean. Ladronesii înspăimântați, stau ascunşi în bârlogurile lor 
după ce au pierdut pe unul dintre cei mai îndrăzneţi şefi ai lor, pe 
Montbar Distrugătorul. 

— Excelenţa Voastră poate fi liniştită în privinţa aceasta, dar 
tocmai cu privire la Montbar Distrugătorul venisem să stau de 
vorbă... Am aflat la reîntoarcerea din croazieră, că o revoltă 
sângeroasă s-a produs la minele din Taxco unde era întemnițat 
şeful de corsari... Aş dori să capăt unele amănunte spre a fi sigur 


că Montbar Distrugătorul n-a profitat de această ocazie spre a se 
elibera şi a se înapoia între complicii lui. 

— Poţi fi liniştit în privinţa aceasta! răspunse don Gutierez de 
Aranjua. Ca să te liniştesc îţi voi arăta mesajul pe care mi l-a 
trimis guvernatorul din Taxco. 

De abia pronunţase vice-regele aceste cuvinte şi uşa se 
deschise brusc. Imbrâncindu-l pe alferez, don Cristobal apăru 
zburlit, cu hainele în dezordine... 

— Ce înseamnă asta! strigă don Gutierez aruncând o privire 
furioasă noului venit. Se obişnuieşte ca acei care vor audienţă la 
mine să se anunţe. 

— Rog pe Excelenţa voastră să mă scuze, spuse gentilomul 
abia respirând. Sunteţi ameninţat de un mare pericol... Am venit 
călare de la Guerrero spre a vă anunţa... Nu va mai trece mult şi 
ladronesii îşi vor relua atacurile lor împotriva coastelor Noii 
Spanii... Montbar Distrugătorul a fugit ajutat de Nicolas Uragan... 

Don Cristobal povesti în câteva cuvinte întâlnirea pe care o 
avusese în drum. 

— La Frontera, în dreptul barei din Tabasco? întrebă generalul 
galioanelor. 

— In faţa barei din Tabasco! confirmă gentilomul... Cred că vor 
fi în stare să ajungă la bordul navelor, înşelând veghea flotei dvs. 

— Nici nu-ţi poţi da seama cât de însemnat serviciu ai făcut 
pentru izbânda cauzei Majestății Sule Catolice, spuse vice-regele 
strângând călduros mână nepotului său. Trebuie să recunosc că 
după întâmplările recente de la Vera Cruz nici nu te-aş fi crezut 
în stare de un gest atât de frumos. 

— Ce m-aş face oare spre a recâştiga inima Jesusitei! spuse 
don Cristobal. 

— Vom mai vorbi despre asta, răspunse don Gutierez de 
Aranjua puţin cam încurcat. Pentru moment trebuie să avem 
grijă de ceea ce e mai grabnic... Abia dacă avem timpul să 
punem stavilă intenţiilor ladronesilor... Cristobal, te vei duce 
imediat să iei comanda regimentului de cavalerie din Andaluzia 
care este cantonat la Medelin.. Chiar de ar fi să crape toţi caii, să 
ajungi înaintea lui Montbar la Frontera şi adu-mi-l viu sau mort! 

Don Jago de Acostel şi don Cristobal de Elcobar ieşiră în grabă 
din cabinetul vice-regelui... Emoţia lor era atât de mare, încât nu 
observară o siluetă feminină, care după ce trăsese cu urechea la 
uşa cabinetului, fugea acum în goana mare pe coridor. 


CAP. XXII 
ÎN AJUTORUL 


CORSARILOR 


Mare fu uimirea Jesusitei atunci când îl văzu pe don Cristobal 
de Elcobar urcând în grabă scările ce duceau la cabinetul vice- 
regelui, cu hainele acoperite de praf şi părul în neorânduială. 

Jesusita care avea voie să pătrundă oriunde în palat se apropia 
de uşa care rămase întredeschisă. Astfel surprinse discuţia dintre 
cei trei bărbaţi. 

Ceea ce află îi prilejui la început o mare bucurie. Prin urmare 
salvatorii ei nu muriseră... Surpriza fericită de pe urma acestei 
ştiri cu totul neaşteptată fu întunecată însă de expunerea 
planului, în urma căruia fugarii urmau să cadă într-o cursă 
imposibil de evitat. 

Ascultând discuţia dintre cei trei bărbaţi, Jesusita se întreba 
care avea să fie soarta lui Diego, iubitul ei, în urma acestei 
afaceri. Îl ştia pe vicerege slab de înger şi înţelese că pepitul lui 
nu va ezita să tragă toate foloasele după aducerea la îndeplinire 
a unei fapte cu răsunet. Pe cât îl ştia de viclean, gentilomul n- 
avea să se dea fără îndoială înapoi, de a-l provoca îndată după 
reîntoarcerea sa pe ofiţer... Jesusita îl şi vedea pe Diego scăldat 
în sânge, în timp ce peste cadavrul lui se înălța masca rânjind 
diabolic a lui don Cristobol. 

Lucrul acesta nu trebuia însă să se întâmple! 

O idee, o idee nebunească trecu atunci prin mintea Jesusitei... 
Spre a-i răpi triumful acesta lui don Cristobol, trebuia s-o ia 
înaintea cavaleriştilor ce erau trimişi spre Frontera şi să-l previe 
pe căpitanul de corsari de pericolul în care se afla. Făcând acest 


lucru tânăra fata avea să se achite de o datorie pe care o avea 
faţa de corsar, apărându-şi totodată cu energia fericirea ei 
ameninţată... Fără să mai aştepte, din clipa în care cunoscu 
hotărârile vice-regelui şi ale generalului galioanelor, se duse să-l 
caute pe Diego pe care-l lăsase în grădina palatului şi îi expuse 
în câteva cuvinte cele ce se întâmplaseră. 

— Înţeleg acum care în fost scopurile camarazilor noştri atunci 
când au debarcat la Vera Cruz, spuse ofiţerul atunci când tânăra 
fată îşi termină expunerea... Au fost atât de scrupuloşi să se 
despartă de noi în clipa cea mai delicată, nevoind să te 
compromită amestecându-ne în preparativele de evaziune ale lui 
Montbar Distrugătorul. 

— Şi noi îi vom părăsi oare acum când suni expuşi unei morţi 
îngrozitoare? Fără a ridica armele împotriva compatrioţilor noştri 
trebuie să le-o luăm înainte la Frontera şi să-i avertizăm pe 
corsari. 

Jumătate oră mai târziu în fața corpului de gardă de la Puerta 
del Sol ofiţerul care îşi luase între timp calul şi adunase ceva 
alimente, fu ajuns din urmă de alt călăreț care avea faţa ascunsă 
sub o mască de dantelă. Noul venit arătă sergentului care se 
apropiase spre a-i împiedica să părăsească oraşul, un ordin care 
purta sigiliul vice-regelui... Intorcându-se spre don Diego 
necunoscutul spuse: 

— Adelante! Nu avem timp! Să nu pierdem nici o secundă. 

Infigând pintenii în coastele calului ei se îndreptară spre 
Medelin. 

După ce traversară fluviul Atoyac, ei îşi continuară drumul 
printre dune şi codri, până în micul port de pescari Alvarado, 
unde ajunseră la apusul soarelui. 

El nu se opriră aici, ci îşi continuară goana, reuşind să ajungă 
la Santiago Tuxtla unde-şi pe trecură noaptea. Obţinură o nouă 
pereche de cai şi părăsiră Santiago Tuxtla înainte de ivirea 
sorilor. 

Jesusita şi Diego străbătură un drum de aproape douăzeci şi 
cinci de leghe înainte de a da de o localitate mai mare. Din 
fericire temperatura era plăcută. Rămaseră două nopţi sub cerul 
liber, menajându-şi cai cum puteau mai bine, hrănindu-se cu tot 
felul de fructe... 

Cei doi tineri ajunseră astfel în Contzacoalcos la revărsarea lui 
Rio Uopnampa. 

Aici îşi mai schimbară odată caii şi porniră în direcţia San Jose. 


Huismaguillo, San Jose Bautista fură ultimele două etape ale 
tinerilor, care o luară de-a lungul lui Rio Grijalva. De acolo făcură 
apel la indigeni spre a străbate ţinutul plin de ape şi acoperit de 
păduri. Peisajul se schimba uneori, iar fluviul până aici larg se 
angaja într-o serie de trecători, care făcea cu neputinţă orice 
navigaţie. Pentru ultima parte a drumului, cei doi tineri îşi 
încredinţară soarta în mâinile unui indian care-i conduse pe fluviu 
până la revărsarea acestuia. Debarcară între bara de la Tabasco 
şi Frontera care constituia ţinta călătoriei lor. Avuseseră nevoie 
de opt zile în cap spre a străbate o cale atât de lungă... 

La orizont, se întindea marea, ale cărei valuri se spărgeau de 
plaja nisipoasă. După o masă frugală în tovărăşia indianului - 
ghid, Diego şi Jesusita porniră în întâmpinarea corsarilor. 


CAP. XXIII 


FUGĂRIŢI 


Nicolas Uragan şi camarazii săi călătoriră fără de nici un 
incident, însoțitorii lor zapoteci fiindu-le o garanţie în ochii 
triburilor pe unde treceau. Mergeau în etape scurte spre a nu 
obosi caii şi după vreo zece zile se pomeniră în apropierea țintei 
călătoriei. 

Aventurierii îşi petrecură aşa dar ultima noapte la mai puţin de 
o leghe de Frontera. Nicolas se felicita de a fi ajuns aproape la 
ţintă, iar tovarăşii lui vedeau cu bucurie că se apropie sfârşitul 
necazurilor lor. 

În lumina primelor raze ale zorilor trecură prin apropierea 
micei fortărețe Frontera, după care cantonară la o leghe mai 
încolo în imediata apropiere u barei din Tabasco. Şeful corsarilor 
răsplăti din plin pe cei şase indigeni care îi însoţiseră. 

Nicolas Uragan se plimbă câteva minute în sus şi în jos pe 
plajă. In cele din urmă, aventurierul nu se mai putu stăpâni şi 
spuse: 

— Pentru numele lui Dumnezeu, mi-e teamă că fraţii noştri n- 
au izbutit să forţeze blocajul spaniolilor! Vom fi forţaţi să 
aşteptăm aici... Şi eu care mă temeam să nu sosim prea târziul... 

După ce mâncară, aventurierii inspectară orizontul, căutând 
să descopere cel mai mic punct negru pe imensitatea mării. 
Orele treceau cu o încetineală înspăimântătoare, apoi se lăsă 
noaptea. 

Corsarii rămaseră sub cerul liber până în zori. 

Somnul aventurierilor fu agitat. Şuieratul vântului din larg îi 
împiedica să doarmă. 

La primele raze ale soarelui, fură cu toţii în picioare şi se 
repeziră pe faleză... abia ajunseră sus că scoaseră strigăte de 
uimire... Vreo duzină de puncte negre apăruseră la mai mică 


distanţă de o leghe de litoral şi păreau că vor să se îndrepte spre 
revărsarea fluviului. Montbar se apropiă de Nicolas şi-i zise: 

— Mă tem, Nicolas, că viclenia noastră a fost descoperită. 
Dacă ar fi vorba de corăbii prietene, atunci ar fi trebuit să vină 
din direcţie contrară. Rare sunt vasele care se încumetă să urce 
împotriva curentului mării Caraibilor aşa cum o fac aceste 
blestemate nave... Numai de n-ar fi vorba de galioane venite 
special spre a împiedica pe fraţii noştri să ne vie în ajutor! 

— E cu neputinţă! mormăi şeful corsarilor. Gavachosii n-au de 
unde să ştie! 

Eusebio şi ceilalţi trei aventurieri cercetau deasemeni 
neliniştiţi navele... îşi dădură curând seama: era vorba de 
galioane din armada pusă sub comanda lui don Jago de Acostel. 
Vasele puteau fi văzute pe clipă ce trecea mai limpede şi nu mai 
încăpea nici o îndoială. 

Conducătorul corsarilor blestemă pe gavachosi, când se auzi 
un foc de armă în spatele fugarilor.. 

Aventurierii se întoarseră surprinşi şi făcură zadarnic ochi mari 
spre a-l vedea pe misteriosul om care trăsese... Se auziră curând 
strigăte urmate de o nouă detunătură. 

— E o luptă în spatele nostru! spuse Mihail Bascul. Ce o fi 
însemnând? 

Aventurierii se repeziră cu armele gata de tras spre perdeaua 
de arbori. Ajunşi în apropierea acestora, văzură trei siluete 
îndreptându-se spre ei. Una dintre ele ridică mâna peste cap în 
semn de pace, în timp ce celelalte două abia mai puteau înainta 
printre ochiurile de apă şi obstacolele de tot felul. 

— Mii de draci! strigă Mihail Bascul, primul este un indian, apoi 
recunosc pe tânărul ofiţer care a fugit cu noi de la Vera Cruz şi 
de care ne-am despărţit înainte de a pleca spre Taxco... Mă 
întreb însă cine poate să fie camaradul lui? 

— Cine să fie dacă nu frumoasa logodnică a lui don Diego, 
senorita Jesusita, exclamă căpitanul de corsari apropiindu-se cu 
mâna întinsă de cei doi. 

Prezentările fură făcute imediat şi în timp ce indianul stă de o 
parte, Nicolas Uragan spuse: 

— Cărei întâmplări miraculoase îl datorăm faptul de a vă 
întâlni prin aceste meleaguri părăsite? 

— Faptului că aţi fost trădaţi, senores! exclamă Jesusita 
apucându-l pe Nicolas de braţ. Fugiţi repede! intoarceţi-vă... 
Plecaţi cât mai este vreme. Viaţa voastră nu atârnă decât de un 


fir de aţă. Am aflat planul vice-regelui şi generalului galioanelor. 
Nu mai întârziaţi mai mult prin coclaurile acestea... În urma 
noastră, vine un regiment de soldaţi gata să vă încercuiască şi să 
vă prindă! 

— Spuneţi, senorita, că am fast trădaţi... exclamă corsarul. Aş 
vrea să ştiu însă cine este autorul acestei ticăloşii. Nu am vorbit 
de planurile mele decât acestor cinci tovarăşi pe care îi vedeţi şi 
nu există nimeni care să ştie că ne îndreptam spre bara din 
Tabasco... 

— Din păcate nu ştiţi, senores, că o întâmplare nefericită v-a 
scos în cale pe don Cristobal de Elcobar... Fiind trimis de tutorele 
meu în misiune la Oaxaca, a surprins micul vostru grup. 
Mizerabilul a auzit totul fără ca voi să vă daţi seama de prezenţa 
lui... Incălecând imediat a revenit la Vera Cruz şi a adus la 
cunoştinţa  vice-regelui şi generalului galioanelor intenţiile 
voastre. Un regiment a fost trimis în mare grabă înaintea 
grupului vostru, în timp ce navele au ieşit în larg spre a vă tăia 
retragerea... 

Corsarii hotărâră imediat să-şi caute o ascunzătoare prin 
apropiere... 

Eusebio porni în fruntea micei trupe... Spre a ascunde mai 
bine urma, căci spaniolii aveau să cerceteze fără îndoială cu cea 
mai mare grijă locurile, vânătorul îi obligase ca o parte din drum 
s-o facă umblând prin apa unui pârâu. Văzură curând un chiparos 
aproape tot atât de mare ca şi copacul sfânt al zapotecilor. 

— lată un loc unde nu vom fi căutaţi de adversarii noştri! 
exclamă el. 

La ordinul lui Nicolas Uragan, toţi se căţărară pe trunchiul 
pomului. După jumătate oră de strădanii, aventurierii izbutiră să 
se stabilească la aproape o sută de picioare deasupra solului. 
Ramurile şi frunzele îi ascundeau de orice priviri indiscrete... 

Mihail Bascul se urcă cu treizeci de picioare mai sus spre a 
putea cerceta în voie împrejurimile. 

După o oarecare trecere de timp, corsarul sosi lângă prietenii 
săi: 

— Ce s-a întâmplat? îl întrebă Nicolas. 

— Un grup de gavachosi a sosit cu pirogile pe fluviu, chiar în 
locul unde am debarcat noi azi de dimineaţă! 


CAP. XXIV 


IUREŞUL 


La auzul acestei ştiri, fugarii din chiparos îşi verificară armele. 
Nicolas Uragan şi Montbar Distrugătorul urcară apoi în vârful 
pomului spre a supraveghea mişcările adversarilor lor. 

Detunături repetate se auziră dinspre mal. Ţinându-se de 
ramurile chiparosului, ei priviră spre țărm, întrebându-se care o fi 
pricina acestor focuri de armă. 

Cei doi oameni fură lămuriţi curând. Din înălţimea postului lor 
de observaţie, văzură un grup de soldaţi care sărea cu greutate 
peste ochiurile de apă, îndreptându-se spre litoral... Şalupele 
care porniseră de la bordul galioanelor mai luptau încă cu 
curentul fluviului, iar altele erau pe cale să se apropie de ţinta 
dorită. Văzându-i pe compatrioţii lor, care se agitau pe țărm, 
soldaţii şi marinarii le făcură semnale. Pe plajă, aşteptau vreo 
treizeci de soldaţi. In fruntea lor era un ofiţer care gesticula. Nu 
era altul decât don Cristobal de Elcobar. 

Când văzu şalupele ce porniseră de la bordul galioanelor ca să 
treacă bara, don Cristobal ordonă soldaţilor să tragă salve spre 
a-şi manifesta în felul acesta prezenţa. Aceste detunături 
fuseseră auzite de corsarii cocoţaţi în vârful copacului. 

In fine, primele şalupe izbutiră să ajungă la țărm. Ocupanţii 
săriră repede pe nisip şi se năpustiră spre don Cristobal. Acela 
care se arăta a fi comandantul se apropiă de gentilom şi după 
ce-l salută respectuos, îi spuse: 

— Generalul galioanelor în persoană a ţinut să preia comanda 
forţelor expediţionare. Mă trimite pe mine, locotenentul Pedro 
Marquez ca să ne înţelegem spre a împiedica orice posibilitate de 
fugă a ladronesilor... Intre timp, vor mai debarca două sute de 
soldaţi ca să ne sprijine. Don Jago de Acostel va rămâne la bordul 
vasului amiral „Escurial” gata să taie calea oricărei nave 


suspecte care s-ar arăta la orizont. 

— Mulţumesc! spuse don Cristobal... Bandiţii pe care îi căutăm 
nu pot fi departe de noi. Oamenii mei sunt răspândiţi prin 
împrejurimi. Sosind în grupuri de-a lungul fluviului debarcă 
necontenit. Acest lucru nu trebuie să ne împiedice totuşi să 
pornim imediat în căutarea ladronesilor. Vice-regele a făgăduit 
douăzeci de mii de piaştrii celui care-l va aduce pe Montbar 
Distrugătorul sau pe Nicolas Uragan morţi sau vii. 

O străfulgerare sa ivi în ochii locotenentului. Spre a căpăta 
răsplata făgăduită era gata să facă orice cu soldaţii săi. 

După ce se mai sfătuiră încă două minute, spaniolii se 
îndreptară conduşi de doi tigreros spre codrul imens din 
apropiere. Vânătorilor nu le fu prea greu să le găsească urmele 
care se citeau limpede pe pământul umed şi moale. Urmară pista 
aproape trei sute de metri: cei doi ghizi se opriră apoi pe 
neaşteptate. Ajunşi în dreptul unui pârâu nu mai văzură nimic pe 
jos. 

— Per la muerte! strigă unul dintre ei, probabil că ladronesii s- 
au depărtat mergând prin albia pârâului. Nu mai suntem în stare 
să găsim nici cea mai vagă urmă... 

— Să mergem la întâmplare pe malul acesta, strigă don 
Cristobal, vom da cu siguranţă din nou de urma lor în drum spre 
pădure, unde-şi vor fi căutat refugiu... Dacă nu găsim nimic, 
atunci voi trimite un detaşament în direcţia opusă. 

Spaniolii o apucară printre copacii codrului După jumătate de 
oră de caznă, cercetările fură încununate de succes. Unul dintre 
vânători ajungând la poalele imensului arbore în care se 
ascunsesem fugarii, găsi pete de noroi de-a lungul trunchiului. 
Pedro Marquez fu tot atât de norocos ca ei punând mâna pe un 
obiect care zăcea în ierburile înalte. Era o mănuşă pe care o 
pierduse Jesusita în timp ce se urca în copac. 

— Păsăruicile noastre s-au refugiat sus în pomi, declară don 
Cristobal. 

— Nici să nu vă treacă prin minte să ne urcăm sus! strigă 
ofiţerul. Mai bine să-i constrângem prin foamete decât să ne 
expunem oamenii unor salve ucigătoare! 

— Trebuie să obţin un rezultat înainte de apusul soarelui! 
spuse tăios gentilomul. Vom pierde de va fi necesar treizeci de 
oameni, dar nu se va spună că am dat înapoi din faţa corsarilor. 

Şi dând primul exemplu, nepotul lui don Gutierez de Aranjua 
începu să se caţere pe copac strigând: 


— Adelante! 

Tigrerosii şi soldaţii îl urmară. Nu se auzea nici un zgomot şi 
era cu neputinţă să se vadă vreo siluetă în înaltul pomului. 

O tăcere impresionantă se lăsase peste pădure. Păsările care 
făceau cu câteva momente mai înainte un zgomot asurzitor, 
tăcuseră. Nu se mai vedeau nici micile lor siluete multicolore. 
Chiar şi maimuţele care trăiau cu miile prin copaci dispăruseră 
parcă. 

Marea se dădea înapoi încet dar regulat. Locul de întâlnire al 
valurilor fluviului cu cele ale mării dădu şi el înapoi, în timp ce 
apa se tot retrăgea lăsând descoperit un teren acoperit da tot 
felul de nămol atât de temute de navigatori, ieşiseră la iveală. 

Dar ceea ce provocă cea mai mare bucurie lui, corsarilor fură 
evoluţiile galioanelor, care surprinse de retragerea aceasta 
neaşteptată a apelor încercau zadarnic să iasă din nou în larg. 
Corsarii văzură curând două dintre navele care îndrăzniseră să se 
apropie mai mult de coastă, plecându-se încet într-o parte în 
timp ce apele scădeau mereu. Eşuară în cele din urmă pe nisip, 
iar aventurierii se distrară grozav văzând oamenii echipajului 
alergând cu disperare încoace şi încolo întocmai unor furnicii. 
Celelalte galioane încercau şi ele să ajungă în larg cu toate velele 
întinse, dar apele nemiloase păreau că le urmăresc retrăgându- 
se neîncetat. Incă patru mai eşuară, în timp ce alte trei galioane 
din armadă, mai favorizate de soartă reuşiră să se depărteze. 

— Pe Sfântul Yves! lată că marea intervine într-un chip cu 
totul neaşteptat în favoarea noastră... zise Mihail Bascul. 

Un vuiet surd întrerupse însă vorba aventurierului. Insufleţite 
parcă de o energie renăscută, valurile îşi schimbară direcţia 
revenind de data aceasta asupra țărmului, ridicându-se la o 
înălţime formidabilă. Cerul devenise negru ca cerneala la orizont. 

— Dumnezeule! strigă Nicolas... Un ciclon! 


CAP. XXV 


CICLONUL 


Fără să-şi dea seama de teribilul cataclism care era în 
imediata lor apropiere, corsarii adăpostiţi în ramurile dese ale 
copacului aşteptau hotărâți atacul adversarilor. Sambo, 
strângând în mâna dreaptă nedespărţita sa secure, se ghemuise 
la marginea platformei ca să vadă primul cap de duşman. Chipul 
negrului era înfiorător la vedere. O grimasă groaznică îi 
schimonosea obrazul. 

Don Cristobal continua să se caţere cu greutate de-a lungul 
uriaşului trunchi al copacului. Mai agili decât el, cei doi vânători, 
Pedro Marquez şi câţiva soldaţi le-o luaseră înainte. Tot urcând, 
oferiră după puţină vreme fugarilor ţinte lesnicioase. Se auziră 
două detunături, care sfâşiară liniştea din jur. Lovit unul între 
ochi şi celălalt în plin piept, un vânător şi un soldat dădură 
drumul ramurilor şi se zdrobiră la poalele copacului. Mihail Bascul 
şi Nicolas Uragan îşi nimeriseră ţintele. 

Înţelegând că-i aşteaptă aceeaşi soartă dacă nu vor izbuti să 
ajungă mai repede sus, spaniolii îşi încordară puterile. Un nou 
glonte tras de Montbar Distrugătorul îl făcu să se sucească în vid 
pe un altul dintre camarazii lor. Eusebio voia să-l ţintească 
tocmai pe don Cristobal, când al doilea vânător se săltă pe 
platformă şi se repezi asupra lui. Agitând navaja pe care o ţinuse 
până atunci între dinţi, individul voia să-l înjunghie pe vânător pe 
la spate. N-avu vreme să-şi aducă însă la îndeplinire gestul 
ucigaş. Sambo se repezise asupra lui scoțând un urlet 
înspăimântător. Negrul izbi cu securea în capul spaniolului! 
Nenorocitul se agăţă cu capul spintecat de o creangă. O lovitură 
de picior a lui Eusebio îl trimise pe urmele camarazilor săi, în 
timp ce ceilalţi atacatori ezitau. 

— Poftim! strigă atunci batjocoritor Mihail Bascul, de ce ezitaţi 


senores? Al cui e rândul? Cine vrea să se măsoare cu Fraţii 
Ţărmului? Poftim! Nu mai există nici un domn care să vrea să 
lupte de bună voie? Se pare că sunteţi încurcaţi. Inainte, ce 
dracu! 

Ghemuiţi în capătul celălalt al platformei, Diego şi Jesusita 
aşteptau sfârşitul luptei, în timp ce indianul continua să fumeze 
indiferent o pipă cu ochii pierduţi în depărtare... Se auzi pe 
neaşteptate o exclamaţie. Gură-Arsă se apropiase de camarazii 
săi. Repezindu-se spre Nicolas, strigă: 

— Suntem pierduţi, frate! îi spuse el cu glas sumbru. Trebuie 
să ne pregătim de moarte! Vine ciclonul! Ciclonul! 

Un vuiet înfundat, care se apropia tot mai mult, se auzea. 
Marea dezlănţuită după ce se retrăsese, se arunca acum cu o 
violenţă nemaipomenită asupra țărmului. In mai puţin de cinci 
minute, uriaşa masă lichidă, înaltă de peste o sută de picioare, 
avea să ajungă pădurea şi locul unde se aflau aventurierii... 

— Galioanele sunt aruncate încoace şi în colo ca nişte coji de 
nucă, strigă Gură-Arsă... Ţineţi-vă de ramurile cele mai groase... 
Nu vă mai interesaţi de gavachosi... Vor avea singuri destule 
încurcături, ca să mai fie nevoie să ne interesăm şi noi de ei...! 

Continuându-şi urcuşul, spaniolii auziseră şi ei zgomotul acela 
neobişnuit care sporea necontenit. In depărtare se auzeau 
detunături, iar Pedro Marquez îşi dădu limpede seama de 
apropierea iminentă a unui cataclism. 

Urmând instrucţiunilor lui Gură-Arsă, Nicolas Uragan şi 
prietenii săi se grăbiseră să se urce cât mai sus. Lassourile lui 
Eusebio şi indianului fură de cea mai mare utilitate şi toţi se 
legară cu ele de ramurile groase ale copacului. Aşteptau 
palpitând în timp ce vuietul devenea tot mai puternic şi o tăcere 
impresionantă, tăcerea premergătoare marilor catastrofe, 
domnea asupra pădurii. 

Nepotul vice-regelui ajunse scoțând un strigăt de triumf pe 
platformă. Se apropiă de Nicolas Uragan, cu fata descompusă de 
furie, cu un pumnal în mână. Dar mai înainte ca să lovească se 
produse o zguduire formidabilă. Aruncate cu o forţă 
nemaipomenită pe uscat, valurile gigantice măturară în calea lor 
pădurea, frângând copacii ca nişte paie. Masa de apă, în câteva 
secunde, înecă totul în cale. Ajunse şi la pomul în care se aflau 
aventurierii şi prietenii lor. Nicolas îl văzu pe don Cristobal 
sucindu-se pe călcâie în vârtejul de spumă şi dispărând, luat de 
un val uriaş, în timp ce el însuşi zgâlţâit cu violenţă fu proiectat 


în vid şi rămase atârnat de o creangă de care se legase cu 
lassoul. 

Spaniolii care se aflau la poalele chiparosului şi cei care 
începuseră să se caţere, fură luaţi de ape şi zdrobiţi de copacii 
din apropiere. Din toate locurile, se auzeau trosnete sinistre. 
Mulţi dintre uriaşii pădurii se clătinau şi se plecau încet izbiţi la 
rădăcină de valul uriaş de apă. Alţii cădeau spintecaţi în două. 

Asaltul furios al valurilor se frânse însă cu încetul. Marea 
încetă să mai înainteze şi părăsind opera ei nefastă, dădu înapoi 
devenind din ce în ce mai puţin violentă. Forţele naturii erau însă 
departe de a fi calmate. Uraganul făcea ravagii. 

Trăsnetele cădeau pretutindeni şi fulgerele luminau necontenit 
ţinutul răscolit de cataclism. O ploaie torențială începu să cadă, 
iar cerul se întunecă atât de tare încât ai fi putut crede că s-a 
lăsat noaptea. 

Primul care-şi veni în fire fu voinicul Sambo. Cataclismul 
încetase. Perdeaua neagră care acoperise cerul dispăruse în 
depărtare şi soarele îşi trimitea de la apus ultimele raze. 

Dar ce spectacol înfiorător lumina astrul zilei! Negrul care 
încălecase pe ramura sa vedea în jur nenumărate bălți lăsate de 
apele care se retrăseseră. Jur împrejur erau numai copaci 
dezrădăcinaţi, distruşi de furiile naturii. 

O oră mai târziu, toţi nouă camarazii erau trezi. Puțin ameţiţi 
de zguduitura pe care o înduraseră, îşi dădeau seama de 
întinderea dezastrului. Jesusita se rugă fierbinte multumind 
cerului că o salvase pe ea şi pe logodnicul ei. 

Doi corsari se căţărară spre vârful chiparosului. 

Ei văzură unul dintre galioane că-i rău lovit de nenorocire, căci 
zăcea fără catarge la câteva sute de picioare de mal. Câteva 
siluete micuţe ce se agitau pe punte indicară aventurierilor, că 
echipajul scăpase în parte de violenţa elementelor. Din celelalte 
unităţi ale armadei lui don Jago de Acostel nu sa vedea nici o 
urmă. Intreaga flotă parcă se evaporase. Poate că unele dintre 
nave se scufundaseră iar altele ieşiseră în larg... 

Păsările îşi reluară cu încetul ciripitul prin ramurile pline de 
apă. Soarele începuse să dispară după orizont. Montbar şi Gură- 
Arsă coborâră din observator şi comunicară lui Nicolas Uragan 
tot ce văzuseră. Hotărâră să părăsească chiparosul şi să-şi 
petreacă noaptea undeva prin împrejurimi.  Aventurierii 
alunecară unul după altul de-a lungul trunchiului până jos pe sol. 
După aceea porniră de-a curmezişul ținutului inundat de apă. Nu 


făcură nici douăzeci de paşi atunci când şeful corsarilor care se 
afla în frunte îi opri cu un gest. Se împiedicase de un trup care 
zăcea însângerat în noroi. Chipul acestuia era schimonosit teribil, 
ochii mari deschişi. In mâna cadavrului se afla o bucată de 
creangă de copac. Jesusita şi Diego care îl urmau îndeaproape pe 
Nicolas îl identificară cu uşurinţă. 

— Don Cristobal de Elcobar! strigară ei într-un glas. 

Corsarii îi părăsiră cadavrul şi merseră mai departe. Numai 
pupila vice-regelui se mai întoarse odată spre trupul neînsufleţit 
al nepotului vice-regelui şi făcu încet semnul crucii. Logodnica lui 
Diego ierta în faţa morţii gentilomului toate suferinţele pe care le 
îndurase din cauza lui. 

Micei cete îi fu greu să găsească un loc unde să petreacă 
noaptea. Aventurierii şi prietenii lor trebuiră să se mulţumească 
drept locuinţă cu scorbura unui copac care fusese cruțat de 
cataclism. Adormiră curând, uitând de tragicele lor aventuri. 

Atunci când se treziră, soarele se înălţase bine peste orizont. 

Trecură astfel zile monotone... Nicolas Uragan şi prietenii săi 
aşteptau cu nerăbdare sosirea navelor corsare. Jesusita şi Diego 
păreau că nu regretă de loc situaţia. Nu erau oare permanent 
împreună? Nu puteau să făurească nenumărate planuri de viitor? 
Dacă prietenii lor erau grăbiţi să revie pe insula lor, ei nu se 
arătau prea dornici să-l vadă din nou pe don Gutierez de Aranjua. 

Galionul eşuat rămase nemişcat şi ocupanţii lui găseau 
probabil la rândul lor că vremea trece cu mult prea încet. Ar fi 
putut ajunge la țărm cu ajutorul unei şalupe, dar cum ciclonul 
pustiise totul, credeau că nu vor mai găsi nimic şi socoteau că 
este mai bine să reziste din proviziile care le aveau la bord. 

Într-o zi, un punct negru apăru la orizont, iar Eusebio care se 
căţărase în vârful unui palmier îl văzu primul. Nicolas Uragan şi 
Montbar Distrugătorul împreună cu prietenii lor sa duseră 
temători pe țărm. Eusebio văzuse bine: nava care părea că vine 
dinspre sud, ajutată de curent, se mărea văzând cu ochii. Ca 
structură nu semăna de loc cu galioanele lui don Jago Acostel. 
Şeful corsarilor privi cu inima palpitândă apropierea corăbiei. 

Prietenii săi îl văzură tresărind deodată bucuros şi scoțând un 
strigăt de victorie. 

— Domnul fie lăudat! strigă el, este „Tonnant”. Brickul goeletă 
a Frumosului Laurent. 

Fugarii nu se înşelaseră: era chiar nava Frumosului Laurent. 

Văzând vasul eşuat, corsarii de pe Tonnant scoaseră strigăte 


de bucurie. 

Marinarii şi soldaţii de pe galionul eşuat vedeau apropiindu-se 
brickul goeletă, fără să fie în stare să se opună... Cele şaizeci de 
tunuri ale navei erau de neîntrebuinţat. De aceia ridicară un 
steag alb în semn că se predă. 

Intr-o barcă improvizată, Nicolas şi tovarăşii săi vâsliră până la 
vasul eşuat. Pe el spaniolii prinşi aşteptau indiferenți moartea. 


Spaniolii prinşi aşteptau indiferenți moartea. 

Nicolas Uragan se apropiă atunci de grupul învinşilor. După ce- 
| salută pe şeful lor, îi spuse. 

— Nu vi se va face nici un rău senores. Nu numai că vă cruţăm 
viaţa, dar vă şi îngăduim să vă reîntoarceţi la Vera Cruz deîndată 
ce veţi putea să readuceţi nava la linia de plutire. In schimb vă 
cer să-mi juraţi că veţi face ceea ce vă cer... 

— Voi da ascultare, spuse don Antonio Valmoral, comandantul 
vasului, numai dacă cererea dvs. nu are ceva dezonorant, căci în 
cazul acesta aş prefera să mor. 

— lată despre ce este vorba, continuă şeful corsarilor: în 
timpul drumului nostru am capturat-o pe pupila vice-regelui şi pe 
logodnicul acesteia. Vă rog să-i duceţi înapoi la Vera Cruz lângă 
don Gutierez de Aranjua, căruia vă rog să-i prezentaţi omagiile şi 
mulţumirile mele pentru felul în care am fost primiţi la balul lui 
mascat... 

— Nu voi uita acest lucru şi-l voi aduce întocmai la îndeplinire. 

— De asemenea vă rog să nu uitaţi, spuse şeful corsarilor, să-l 
anunţaţi pe excelența sa guvernatorul şi pe generalul 
galioanelor, don Jago Acostel, că Nicolas Uragan şi Montbar 
Distrugătorul sunt sănătoşi şi vor face să se vorbească despre ei 
peste puţină vreme. 


EPILOG 


Zilele trecură. Corsarii de pe Insula Broaştei Ţestoase 
sărbătoriseră aşa cum se cuvine reîntoarcerea şefilor lor. 

Emoţia la Vera Cruz fu cât se poate de mare atunci când don 
Guiterez află de teribila catastrofă, care distrusese un regiment 
de cavalerie şi companiile debarcate. Don Cristobal pierise după 
cum Ştim. Armada lui Don Jago Acostel, de care acesta era cu 
drept cuvânt atât de mândru trebuise să cedeze în faţa violenţei 
elementelor şi să se reîntoarcă, lăsând în faţa estuarului doua din 
unităţile ei cele mal frumoase, dintre care una se scufundase, 

Vice-regele disperat nu avu decât o singură rază de soare în 
mijlocul atâtor nenorociri: reîntoarcerea pupilei pe care o iubea 
mai presus de toate. Intr-o zí, locuitorii din Vera Cruz constatară 
foarte intrigaţi în larg un punct negru care creştea necontenit, 
dar care înainta cu cea mai mare băgare de seamă. Generalul 
galioanelor care venise grabnic pe chei împreună cu ofiţerii săi 
recunoscu imediat una din navele pe care trebuise să le 
părăsească la bara Tabasco, spre a fugi de ciclon. 

Bucuria spaniolilor fa mare atunci când văzură nava pe care 
nu mai sperau s-o revadă. Se auziră aclamații şi strigăte de 
bucurie ale mulţimii adunată în port. 

Don Jago se îndreptă imediat după debarcară spre căpitanul 
galionului. Acesta îi aduse la cunoştinţă cele ce se întâmplaseră. 
Nu uită să spună nici că piraţii înainte de porni în larg îi 
predaseră doi prizonieri, pe pupila vice-regelui şi pe logodnicul 
acesteia. 

Don Gutierez fu anunţat imediat. El primi cu exclamaţii de 
bucurie la palat pe tânăra fată şi pe logodnicul ei. După trecerea 
primei emoţii, reprezentantul Majestății Sale Catolice se interesă 
cauzele dispariţiei celor doi. La întrebare asta care-i punea în 
situaţie delicată, tinerii răspunseră încurcaţi. 

— L-am văzut revenind la palat pe don Cristobol, spuse 
Jesusita şi temându-mă pentru fericirea mea, am fugit cu acela 
pe care-l iubesc. An fost capturați atunci de ladronesi... 


— lubirea te împinge să comiţi prostii, querida, spuse vice- 
regele. Spre a suprima cauzele care te-ar putea face să greşeşti 
din nou, te vei căsători peste o lună cu don Diego. 

Don Gutierez ar fi voit cu dragă inimă să o ia pe pupila lui pe 
lângă sine, dar Diego insistase mult să se stabilească în Europa, 
la Madrid, aşa încât i se dădu o misiune la curtea regală. 

Intr-o frumoasă zi de ianuarie, ei se îmbarcară la bordul 
vasului Cadix, conduşi de toate notabilităţile din Vera Cruz. 
Corabia ieşi în larg. 

După ce Cadix traversă canalul Floridei pregătindu-se să iasă 
în largul oceanului, gabierul anunţă apropierea unei nave străine. 
Un brick goeletă se îndrepta cu toată viteza spre Cadix şi 
intenţiile sale erau vădit duşmănoase. 

Când ajunse în apropiere, nava străină trase un foc de 
avertizare, ordonând corăbiei spaniole să se oprească. Un 
pavilion fu ridicat pe catarg: era tricolor şi purta insignele 
corsarilor. 

— Ladronesii! Suntem pierduţi! strigară marinarii. 

Comandantul corăbiei ordonă tunarilor să fie gata. 

Diego şi Jesusita se aflau pe punte. Ofiţerul era hotărât să-şi 
apere până la ultima suflare soţia. Căpitanul se apropia speriat 
de ei. N 

— Nu ne putem aştepta la cruțare. In faţa noastră este nava 
lui Nicolas Uragan! 

Spaniolul nu se înşelase. Căpitanul de corsari îşi reluase 
vânătoarea şi ataca toate navele spaniole ce se aventurau în 
larg. 

Pe puntea navei corsare se aflau Nicolas Uragan, Eusebio care 
lua parte la primul său abordaj Gură-Arsă şi Montbar. 

Brickul abordă corabia. 

— Inainte! Moarte gavachosilor! urlară piraţii repezindu-se pe 
punte. A 

Nicolas Uragan, cu spada în mână era în fruntea lor. Inainta 
fără să ţie seama de plumbii care curgeau în jur. Deodată, se 
opri uluit: văzuse pe Diego şi Jesusita. 

Aventurierul tresări. Ezită o clipă, apoi strigă: 

— Înapoi! Înapoi pe bordul navei noastre! Încetaţi focul! 

Corsarii îl priviră uluiţi, întrebându-se dacă căpitanul lor nu 
înnebunise subit. Obişnuiţi însă să asculte şi având încredere 
oarbă în cel care îi comanda, nu cârtiră şi se retraseră... 

Corabia spaniolă îşi întinse toate pânzele şi se depărta spre 


vechea Europă. Jesusita şi Diego de pe punte făcură semne de 
bun rămas, fostului lor tovarăş de aventuri. Brickul goeletă vira şi 
cei doi îndrăgostiţi mai văzură câteva clipe pe dunetă, silueta 
elegantă a regelui corsarilor, pornit după noi aventuri. 

